সহস্ৰাব্দ উন্নয়ন লক্ষ্য - অসমীয়া ৱিকিপিডিয়া\nৰাষ্ট্ৰসংঘৰ নিউয়ৰ্ক মহানগৰৰ কাৰ্যালয়ত সহস্ৰাব্দ উন্নয়ন লক্ষ্যসমূহৰ পোষ্টাৰ\nৰাষ্ট্ৰসংঘৰ সহস্ৰাব্দ উন্নয়ন লক্ষ্য (ইংৰাজী: Millennium Development Goals) হৈছে আঠটা লক্ষ্য যি বোৰ ৰাষ্ট্ৰসংঘৰ সকলো ১৯১জন সদস্য ৰাষ্ট্ৰই ২০১৫ চনৰ ভিতৰত প্ৰাপ্ত কৰিবলৈ চেষ্টা কৰিবলৈ সন্মত হৈছিল। ২০০০ চনৰ ছেপ্টেম্বৰত স্বাক্ষৰিত ৰাষ্ট্ৰসংঘৰ সহস্ৰাব্দ ঘোষণাত বিশ্ব নেতাসকলে দৰিদ্ৰতা, ক্ষুধা, ৰোগ, নিৰক্ষৰতা, পাৰিপাৰ্শ্বিক অৱনতি, আৰু মহিলাৰ বিৰুদ্ধে বৈষম্যৰ বিৰুদ্ধে যুঁজ দিয়াৰ বাবে প্ৰতিশ্ৰুতি দিছিল। সহস্ৰাব্দ উন্নয়ন লক্ষ্যবোৰ এই ঘোষণাৰ পৰা আহৰণ কৰা হৈছে, আৰু সকলোৰে নিৰ্দিষ্ট লক্ষ্য আৰু সূচক আছে।\nআঠ সহস্ৰাব্দ উন্নয়ন লক্ষ্যসমূহ হৈছে:\nঅত্যধিক দৰিদ্ৰতা আৰু ক্ষুধা নিৰ্ধাৰণ কৰিবলৈ;\nসৰ্বজনীন প্ৰাথমিক শিক্ষা প্ৰাপ্ত কৰিবলৈ;\nলিঙ্গ সমতা বৃদ্ধি কৰা আৰু মহিলাসকলক শক্তিশালী কৰা;\nশিশুৰ মৃত্যু হ্ৰাস কৰিবলৈ;\nমাতৃৰ স্বাস্থ্য উন্নত কৰিবলৈ;\nএইচ.আই.ভি./এইডছ, মেলেৰিয়া আৰু অন্যান্য ৰোগৰ পৰা প্ৰতিৰোধ কৰিবলৈ;\nপৰিবেশ স্থিৰতা নিশ্চিত কৰিবলৈ; আৰু\nবিকাশৰ বাবে এক বিশ্বব্যাপী অংশীদাৰী বিকাশ কৰিবলৈ।\nসহস্ৰাব্দ উন্নয়ন লক্ষ্যসমূহবোৰ ইটোৰ লগত সিটো নিৰ্ভৰশীল; সকলো লক্ষ্যসমূহবোৰে স্বাস্থ্য প্ৰভাৱিত কৰে, আৰু স্বাস্থ্যই সকলো লক্ষ্যসমূহবোৰক প্ৰভাৱিত কৰে। উদাহৰণ স্বৰূপে, উন্নত স্বাস্থ্যই শিশুক শিকিবলৈ আৰু প্ৰাপ্তবয়স্কসকলক উপাৰ্জন কৰিবলৈ সক্ষম কৰে। উন্নত স্বাস্থ্য প্ৰাপ্তিৰ বাবে লিঙ্গ সমতা অত্যাৱশ্যকীয়। দৰিদ্ৰতা, ক্ষুধা আৰু পৰিবেশ নষ্টৰ হ্ৰাসে ইতিবাচক প্ৰভাৱ পেলাই, কিন্তু উন্নত স্বাস্থ্যৰ ওপৰতো এইবোৰ নিৰ্ভৰ কৰে।\n↑ 1.0 1.1 1.2 "Millennium Development Goals (MDGs)". World Health OrganizationWorld Health Organization. https://www.who.int/topics/millennium_development_goals/about/en/। আহৰণ কৰা হৈছে: 18 October 2020.\n"https://as.wikipedia.org/w/index.php?title=সহস্ৰাব্দ_উন্নয়ন_লক্ষ্য&oldid=265772"ৰ পৰা অনা হৈছে\nএই পৃষ্ঠাখন ০২ মাৰ্চ, ২০২১ তাৰিখে ১১:০২ বজাত অন্তিম সংশোধন কৰা হৈছিল।


বেবী দন-হৃষিকেশ ডেকা – ফটাঢোল\nকাহিনী, পৰিচালনা, প্ৰযোজনা, সংলাপ : হৃষিকেশ ডেকা।\nসংগীত : মৃদুল নাথ\nমেকআপ : অনামিকা গগৈ\nকৰিঅ’গ্ৰাফী : দেৱজিত শৰ্মা\nএকশ্যন : বিজয় মহন্ত\nনিলাক্ষী ভট্টাচাৰ্য : বেবী (দাদাগিৰী কৰি ফুৰা ছোৱালী)\nভূপালি দেৱী : মায়া (দাদাগিৰী কৰি ফুৰা ছোৱালী)\nবাগ্মীতা ৰাজখোৱা : বিতু (দাদাগিৰী কৰি ফুৰা ছোৱালী)\nচাহীন জাফ্ৰি : নয়না (দাদাগিৰী কৰি ফুৰা ছোৱালী\nলখিমী হাজৰিকা : নিতা (দাদাগিৰী কৰি ফুৰা ছোৱালী\nহেমন্ত কাকতি : হৰেন (এজন ব্যৱসায়ী)\nআৰাধনা বৰুৱা : কমলা (হৰেনৰ পত্নী)\nদিগন্ত ভট্টাচাৰ্য : মহেন্দ্ৰ (হৰেনৰ বন্ধু)\nধুৰ্যতি কাকতি : পুলিচ ইন্সপেক্টৰ\nনয়নমণি হালৈ : এজন চিপাহী\nহিতেশ বি বৰুৱা : এজন চিপাহী\nৰূপজ্যোতি শৰ্মা : কামেশ্বৰ (এজন দোকানি)\n১ নং দৃশ্য\nকেমেৰাই জুম কৰি এখন স্কৰপিও দেখুৱাব আৰু স্কৰপিওখন দলঙৰ ওপৰত আহি ৰৈ দিব। তাৰ পৰা এজনী ছোৱালী গাড়ীৰ দৰ্জাখন খুলি নামি অহা কেমেৰাই ক্ল’জআপত ভৰিৰ পৰা মূৰলৈ দেখুৱাব। মুখত পকেটৰ পৰা এটা চিগাৰেট উলিয়াই মুখত ল’ব আৰু ড্ৰাইভাৰক মেচটো খুজিব। ড্ৰাইভাৰে মেচটো দিয়াত তাই চিগাৰেট জ্বলাই দলঙৰ কাষলৈ আহি বোৱতী নৈখন চাব।\nবেবী : (বেবীয়ে বাকীবিলাকক মাতিব) ঐ, তহঁত এইফালে আহিবিনে? আহ বে’। অলপ প্ৰকৃতিৰ সৌন্দৰ্য্যবোৰ উপভোগ কৰোঁ। সেই মতলীয়া বতাহজাক দেখিছেনে। কিমান যে ভাল লাগিছে৷\nসকলোৱে গাড়ীৰ পৰা নামি বেবী দনৰ কাষলৈ আহে।\nমায়া : সেই ঠাইখিনিত ফটো উঠোঁ বলক।\nবেবী : তহঁতৰ মানে ফটো উঠা চখ যোৱাই নাই। মই তহঁতক কি কৈছিলোঁ মনত আছেনে?\nসকলোৱে : আছে মেম।\nবেবী : বাৰু, তহঁতে শুন, মোৰ লগত থাকিব খুজিলে তহঁতে মোৰ মতে চলিব লাগিব। অলপ দম লাগিব বে’। নহ’লে তহঁতে মোৰ লগত থাকি একো লাভ নাই বে’। শুন, মই কাকো কেয়াৰ কৰা মানুহ নহয়, কোনোবাই মোৰ ওপৰত হাত উঠালে সেইখন হাতেৰে সি জীৱনত কেতিয়াও একো কৰি খাব নোৱাৰিব পৰা কৰি দিওঁ আৰু সি গোটেই জীৱন পস্তাব লাগিব।\nনিতা : কিন্তু মেম…..\nবেবী : কি কিন্তু?\nনিতা : মানে মই ক’ব খুজিছোঁ, আমাৰ অলপ শক্তি বঢ়াব লাগে।\nমায়া : মেম, নিতায়ো বেয়া ভবা নাই কথাটো।\nবেবী : অত্সা, যদি আমাৰ দৰে সাহসী ছোৱালী আছে তেন্তে লৈ আহিব পাৰ।\nনয়না : আছে মেম।\nবেবী : কিন্তু তাইক অলপ চাব লাগিব আৰু ট্ৰেইনিং দিব লাগিব। যদি পাছ কৰে আমাৰ দলত ল’ব পাৰি। বাকী আমাৰ নেক্স টাৰ্গেট কি আছিল।\nনয়না : সেই চহৰৰ কলেজৰ পৰা প্রায় দুই কি:মি: মান নিলগৰ সেই ঠাইখনিত এটা বিল্ডিং বনোৱা আৰম্ভ কৰিছে। সেই ঠাইখিনি এপাক চাই আহোঁ নেকি? পাৰিলে তাৰ পৰা অলপ মাল উলিয়াব লাগিব।\nবেবী : হয় চাই অহা ভাল হ’ব। কিজানি হাতত কিবা অলপ মাল সোমায়েই। যদি কিবা কোনোবাই উল্টা-পুল্টা কথা কয় বখলীয়াই পেলাম। আজি এনেই মোৰ হাতখন খুজুৱাই আছে। ব’ল…..\nসকলোৱে গাড়ীত উঠি প্ৰস্থান কৰে।\n২ নং দৃশ্য\nদ্ৰোণ কেমেৰাৰে বজাৰৰ পৰিবেশ দেখুওৱা হ’ব। বিভিন্ন দূৰ-দূৰণিৰ পৰা মানুহ আহিছে কোনোবাই বিক্ৰী কৰিবলৈ আৰু কোনোবাই কিনিবলৈ। কেমেৰাই ক্ল’জআপত এজন মধ্য বয়সীয়া লোকে বজাৰ কৰি থকা দেখুৱাই।\nহৰেন : ও ভাইটি, ইয়াৰ কিলো কেনেকৈ দিছাহে?\nবেপাৰী : কিলোঁ ৮০ টকা খুড়া।\nহৰেন : মানুহ মাৰিবাহে তুমি। যিহে বস্তুৰ দাম বঢ়াইছা। মানুহ নাখায় মৰিব লাগিব দেখোন।\nতেওঁ অলপ আঁতৰি আহি আনখন দোকানত সোমাই।\nহৰেন : ও ভাইটি মাংসৰ কিলো কিমান হে?\nবেপাৰী : দাদা বেছি নহয়, একদম ফ্ৰেছ মাল হয়। কিলো ৭০০ টকা।\nহৰেন : ইস্ বেছি দাম নহয়। কিলো ৭০০। দিয়া এপোৱা দিয়া। ১৫০ ল’বা।\nবেপাৰী : নহ’ব দাদা। হাতৰ যাব।\nহৰেন : এহ নাযায় দিয়া, দিয়া বুলি কৈছোঁ দিয়া।\nবেপাৰীয়ে হৰেনক মাংস এপোৱা দিয়ে আৰু তাৰ পৰা মাংসখিনি লৈ গুচি আহে আৰু বিভিন্ন ঘৰৰ সামগ্ৰী কিনি লৈ তেওঁ বজাৰৰ যিখিনি ঠাই কিনি লৈছিল তাত এটা বিল্ডিঙৰ কাম চলি আছে সেই ঠাইলৈ তেওঁ ই-ৰিক্সাৰে গৈ তাত তেওঁ উপস্থিত হয় আৰু সকলো খা-খবৰ লৈ থাকে।\nহৰেন : কাম ঠিকমতে আগবাঢ়িছেনে?\nবনুৱা : হয় ঠিকেই আগবাঢ়িছে।\nহৰেন : কিবা অসুবিধা হ’লেই মোক ফোন কৰিবা। যিমান সোনকালে পাৰি সিমান সোনকালে ঘৰটো উলিয়াব লাগে। অহাবছৰৰ পৰা কাম আৰম্ভ কৰিব লাগিব।\nএনেকৈ কথা পাতি থাকোঁতে হঠাতে বেবী দন আহি উপস্থিত হয় আৰু আৰু পৰিবেশটো কিছুসময় চাই থাকে। কিছুসময় পিছত বেবী দনে মাত দিয়ে\nবেবী : মালটো কোনটো বে’। চিনি পোৱা যেন লাগিছে।\nনয়না : দম দি অলপ মাল উলিয়াওঁ নেকি?\nবেবী : নিদিলে?\nনয়না : বখলীয়াই পেলাম।\nবেবী : নাই নালাগে এতিয়া। চিনেমাৰ আৰম্ভণিতে ফাইটৰ দৃশ্যবোৰ ভাল নালাগে।\nমায়া : হ’ব মেম, নিশ্চয় উলিয়াম। আপুনি টেনশ্যনেই নল’ব।\nসেইসময়তে তেওঁলোকক হৰেনেই তাৰ পৰাই লক্ষ্য কৰে৷ হৰেন তাৰ পৰা ওলাই আহোঁতে তেওঁলোক আৰু হৰেনৰ মাজত মুখামুখি হয় আৰু হৰেন গুচি যায়।\nবেবী : আচল মাল এইটোৱেই।\nনয়না : মানে ,\nমায়া : এইজনেই মেইন মালিক চাগে।\nবেবী : হয় হয় ইয়েছ ইয়েছ। ইয়াক কাইলৈ ধৰিব লাগিব। যাওঁ ব’ল এতিয়া।\n৩ নং দৃশ্য\nআৰক্ষী বিষয়াৰ কাৰ্য্যালয়। বাহিৰত দুজন চিপাহীয়ে কথা পাতি থাকে।\nচিপাহী ৰমেন : ঐ কচোন বিয়া কেতিয়া পাতিবি। আগৰজনী চাই থাকোঁতে দেখোন এতিয়া আনৰ ঘৈণী হ’ল। এতিয়া কি কৰিম বুলি ভাবিছ। পঞ্চাশ বছৰ হ’বলৈ দেখোন তোৰ মাত্ৰ দুমাহমানহে আছে।\nচিপাহী কমল : ঠাট্টা কৰি নাথাকিবি দেই। তাই মোৰ কপালত নাছিল। তাত দুখ কৰি লাভ নাই। পিছত যি হয় সময়ত দেখা যাব।\nচিপাহী ৰমেন : পিছত পিছত বুলি ভাবি তোৰ লগৰীয়াবোৰে বিয়া পাতিলে আৰু তেওঁলোকৰ ল’ৰা-ছোৱালী কলেজ যাব পৰা হ’ল। পিছত পাতিম বুলি ভাবি থাকোঁতেই চাবি বুঢ়া হৈ থাকিবি।\nহঠাতে ইন্সপেক্টৰৰ গাড়ীখন তাত উপস্থিত হয়। ইন্সপেক্টৰ গাড়ীৰ পৰা নামি চিপাহীদুজনৰ ফালে আগবাঢ়ে আৰু চিপাহীদুজনক উদ্দেশ্যি কয়।\nইন্সপেক্টৰ : দুয়ো বিয়নী মেলত ধৰিলে যে। মই কৰিবলৈ কোৱা কামখিনি কৰিলেনে।\nচিপাহী কমল : (ৰমেনক উদ্দেশ্যি) ঐ ছাৰে কিবা সুধি আছে। কৰিলেনে নাই।\nইন্সপেক্টৰ : আপোনাকো সুধিছোঁ।\nচিপাহী ৰমেন : কি ছাৰ…. (অলপ চিন্তা কৰি) অ’ মনত পৰিছে ছাৰ। মনত পৰিছে ছাৰ। মই ছাৰ এতিয়াই গৈ তাৰ পৰা আনি আছোঁ ছাৰ। আপুনি টেনশ্যনেই নল’ব ছাৰ।\nৰমেন গুচি যায়\nইন্সপেক্টৰ : (অলপ চিন্তা কৰি কয়) কি যে হ’ব নহয় ইহঁতৰ লগত।\nইন্সপেক্টৰ ৰূমলৈ গুচি যায় আৰু চকীত বহি পৰে৷ কিছুসময় পিছত ইন্সপেক্টৰৰ ৰূমলৈ কমলৰ প্ৰবেশ।\nচিপাহী কমল : ছাৰ, বাহিৰত কোনোবা এজন ৰৈ আছে। আপোনাক লগ কৰিব খুজিছে৷\nইন্সপেক্টৰ : পঠিয়াই দিয়া।\nকমল : ঠিক আছে ছাৰ। মই এতিয়াই পঠিয়াই দি আছোঁ।\nঅলপ সময় পিছত হৰেন ইন্সপেক্টৰৰ ৰূমত প্ৰৱেশ কৰে ।\nহৰেন : সোমাব পাৰোঁনে ছাৰ।\nইন্সপেক্টৰ : আহক আহক।\nহৰেন : ছাৰ মই বিশেষ দৰকাৰী কাম এটাৰ বাবে আহিলোঁ।\nইন্সপেক্টৰ : কওকচোন\nহৰেন : ছাৰ মই চহৰৰ যিদোখৰ ঠাইত মাটিখিনি লোৱাৰ কথা আছে সেইখিনি লোৱাৰ বাবে কেইজনমানে আমাক ভাবুকি দি আছে সেয়ে মই সহায় বিচাৰি আপোনাৰ ওচৰলৈ আহিছোঁ।\nইন্সপেক্টৰ : চিনি পায় নেকি তেওঁলোকক।\nহৰেন : নাই নাপাওঁ, কিন্তু সেই গেংটো লেদিজ গেং হয়। গেংটোত ভালেকেইজনী ছোৱালী আছে।\nইন্সপেক্টৰ : আৰু কিবা ইফৰ্মেচন আছে নেকি আপোনাৰ হাতত….\nহৰেন : তেনেকুৱাকৈ মোৰ হাতত একো ইফৰ্মেচন নাই। কিন্তু…..\nইন্সপেক্টৰ : কিন্তু কি, কওক৷ ভয় কৰিব নালাগে।\nহৰেন : এজনীক মই দুদিনমান আগতেই দেখা পাইছিলোঁ। প্ৰায়ে আমাৰ সেইফালেৰে অহা যোৱা কৰি থাকে।\nইন্সপেক্টৰ : ঠিক আছে আপুনি একো টেনশ্যন নল’ব। এই ফোন নম্বৰটো লওক। মই আপোনাক যিমান পাৰোঁ সহায় কৰিম। এটা কথা মনত ৰাখিব এদিন নহয় এদিন সত্যৰ জয়ী হ’বই।\nহৰেন : ঠিক আছে ছাৰ মই আহিছোঁ।\nইন্সপেক্টৰ : ঠিক আছে।\n৪ নং দৃশ্য\nএখন চাৰিচকীয়া গাড়ীৰ পৰা বেবী দন আৰু তেওঁৰ সমনীয়াসকলক নমা দেখুৱাই। তেওঁলোক সকলোৱে গাড়ীৰ পৰা নামি কিছুসময় গাড়ীৰ কাষত ৰৈ দিয়ে।\nবেবী : ঐ, এইবাৰ এই গাড়ীখন চেঞ্জ কৰিব লাগিব বুজিছ। এইখনত কিমান উঠিবি আৰু!\nনিতা : হয় বে’\nমায়া : এইবাৰ অলপ গাড়ীখন ব্ৰেণ্ডেড কোম্পানীৰ ল’ব লাগিব। দেখিছাই নহয় এইখনৰ যোৱাকালি ৰাস্তাতেই আগৰ টায়াৰটো ফুটিল। আগদিনাখন আকৌ পিছৰ টায়াৰটো ফুটিছিল।\nবেবী : বাদ দেচোন এইবোৰ কথা৷ আচলতে আমাৰ গাড়ীখনেই ছেকেণ্ডহেণ্ড মাল যে। সেয়ে বেছিদিন ক’ত টিকিব।\nনয়না : আপুনি যে এদিন আমাক এটা কথা কৈছিল মনত আছেনে?\nবেবী : কোনটো কথা?\nনয়না : আমাৰ গ্ৰুপত এজনী ছোৱালী ভৰ্তি কৰাৰ কথা।\nবেবী : অ’ অৎসা, আছে নেকি তোৰ কোনোবা চিনাকি?\nনয়না : আছে আছে। মোৰ লগৰ এজনী।\nবেবী : বাৰু ঠিক আছে। ঐ কিবা খাব লাগিছিল বে’।\nনয়না : ব’ল, খাই দিওঁ কিবা।\nসকলোৱে : ব’ল ব’ল\nসকলোৱে ৰেষ্টুৰেণ্টত সোমাই গৈ একেলগে দন ষ্টাইলত বহি লয়। বেবীয়ে অৰ্ডাৰ দিয়ে আৰু তেওঁলোকে মেলত বহে।\nবেবী : এটা কথা গম পাইছনে?\nনয়না : কি?\nবেবী : আমাৰটো বেলেগ ইনকাম নাই। আমি যে এনেকৈ পইচা গোটাই আছোঁ ঘৰত যাতে কোনোৱে গম নাপায়। সেয়ে আমি ঘৰৰ পৰা বহু দূৰলৈ ওলাই আহিছোঁ।\nমায়া : নাপায় নাপায়। কিয় গম পাব?\nবেবী : কিন্তু এটা কথা আমাৰ বেকত কোনো মানুহো নাই।\nমায়া : যোৱা তিনিমাহ আগত যিটো ৰূম ভাড়ালৈ লৈছোঁ সেইটো খালী কৰি তাৰ পৰা পলাব লাগিব। কেইবামাহ ধৰি সেইটো ৰূমৰ ভাড়াও দিয়া নাই।\nনয়না : হয় বে’। নহ’লে আমাৰ বিপদ নিশ্চিত।\nবেবী : ব’ল যাওঁ এতিয়া।\nমায়া : অঁ ব’লক।\nসকলোৱে যাব ওলাই, গেট পোৱাৰ লগে লগে মালিকে মাত দিয়ে, বাইদেউ বিলটো দিয়ক।\nবেবী : (লগৰকেইজনীক উদ্দেশ্যি), ঐ বিলটো অলপ বেছিকৈ দিওঁ নেকি?\nনয়না : কিমান হ’ল বে’ বিল।\nৰেষ্টুৰেণ্টৰ মালিক : ৪০০ টকা।\nবেবী : (মালিকৰ টিছাৰ্টটোত ধৰি দাঙি দিয়ে আৰু মুখত ঘোচা এটা দিব খোজে।) ঐ বিল লাগিব নেকি ক…..\nমালিক : এইবোৰ কি কৰিছে এৰি দিয়ক৷ প্লিজ প্লিজ…\nবেবী : আজি বাৰু এৰি দিলোঁ। নেক্স টাইম আমাক পইচা খুজিলে গম পাই যাবি কি কৰোঁ। আজি বাৰু এৰি দিলোঁ।\n৫ নং দৃশ্য\nহৰেনৰ ঘৰ। হৰেনে ঘৰত এখন পেপাৰ পঢ়ি থাকে। তেওঁৰ পত্নী কমলাই চাহ লৈ আহে।\nকমলা : চাহ খাওক\nহৰেন : অ’ চাহ আনিছা। ভালেই কৰিলা। চাহ একাপ খোৱাৰ কথা ভাবিয়ে আছিলোঁ হে।\nকমলা : মই জানো নহয় আপোনাৰ মনৰ কথা।\nহৰেন : জানা কেনেকৈ?\nকমলা : দহ বছৰ হ’ল আমাৰ সংসাৰ। পাঁচ বছৰ প্ৰেম। মুঠতে পোন্ধৰ বছৰ। গতিকে কিয় নাজানিম।\nহৰেন : কম প্ৰেম হোৱা নাছিল কিন্তু আমাৰ। তাৰ পিছত পলুৱাই লৈ আহিলোঁ।\nকমলা : হ’ব দিয়ক সেইবোৰ পুৰণি কথা উলিয়াব নালাগে। এইবোৰ কথা ল’ৰা-ছোৱালীহালক নক’ব। কিবাকৈ গম পালে বৰ দিগদাৰ হ’ব।\nহৰেন : নকওঁ নকওঁ। গম নাপায় নহয়। চিন্তা নকৰিবা।\nকমলা : সেইবোৰ বাদ দিয়ক। আচল কথালৈ আহোঁ এতিয়া।\nহৰেন : কি কথা বাৰু?\nকমলা : টাউনৰ ঘৰটোৰ কাম কিমান আগবাঢ়িছে বাৰু?\nহৰেন : যোৱাকালি খবৰ লৈ আহিছোঁ। কাম ঠিকেই আগবাঢ়ি আছে। কিন্তু….\nকমলা : কিন্তু… ৰৈ গ’ল যে কিয়? কওক৷\nহৰেন : পিছত ক’ম দিয়া৷\nকমলা : এতিয়াই কওক।\nহৰেন : চহৰৰ কেইজনীমানে বৰ দাদাগিৰী কৰি আছে ।\nকমলা : কোন হয় তেওঁলোক।\nহৰেন : চিনি নাপাওঁ।\nকমলা : পুলিচক খবৰ কৰিছেনে নাই?\nহৰেন : হয় কৰিছোঁ। তেওঁলোকে ব্যৱস্থা ল’ব বুলি কৈছে?\nকমলা : এনেই দিনকাল বৰ ভাল নহয়। কি যে হৈছে নহয়।\nহৰেন : হ’ব এইবোৰ তুমি চিন্তা কৰিব নালাগে। মই আছোঁ নহয়।\nকমলা : ঘৰটো সোনকালে ওলালেই হয়।\nহৰেন : ওলাব ওলাব। পিচে এটা কথা নহয়…\nকমলা : কি কথা কওকচোন\nহৰেন : সেই ঘৰটো ওলালে এইটো ঘৰ কি কৰিম বুলি ভাবিছা।\nকমলা : ভাবি চাওঁ কি কৰোঁ।\nহৰেন : বাৰু তুমি এতিয়া ভাবি থাকা মই অলপ ওলাই যাওঁ।\nহৰেন ওলাই যাব খোজে কমলা ভিতৰলৈ যায় ঠিক সেইসময়ত মহেন্দ্ৰৰ প্ৰৱেশ।\nমহেন্দ্ৰ : কিহে ডাঙৰীয়া। এইফালে মই শহুৰহঁতৰ ঘৰলৈ গৈছিলোঁ আৰু আহোঁতে শহুৰহঁতৰ ঘৰৰ পৰাই অলপ মান শাক-পাচলি লৈ আহিলোঁ।\nহৰেন : ভালেই কৰিলে। পিচে কি কি আনিলে বাৰু?\nমহেন্দ্ৰ : আনিলোঁ আকৌ কিবাকিবি। এয়া জিকা৷ একদম লোকেল হয়। অলপো ভেজাল নাই বুজিছে।\nহৰেন : (মনতে ভাবি, ই বেটাই শহুৰেকৰ ঘৰৰ পৰা বস্তু লৈ আহি আমাক দেখুৱাবলৈহে আহিছে। আমি যেনিবা খাবলৈহে পোৱা নাই৷ ইয়াক দি আছোঁ।)\nমহেন্দ্ৰ : হেৰি কি ভাবিছে।\nহৰেন : নাই একো ভবা নাই। এটা কথাহে ডাঙৰীয়া।\nমহেন্দ্ৰ : কি কথা\nহৰেন : আপুনি যে শহুৰৰ ঘৰৰ পৰা খাবলৈ এইবোৰ লৈ আহে আপোনাৰ বাৰু লাজ নালাগে নে? আমি হ’লে বৰ লাজ পাওঁহে আৰু এটা কথা আপুনি সপ্তাহত কেইদিন যায় বাৰু শহুৰৰ ঘৰলৈ?\nমহেন্দ্ৰ : ধেই আপোনাৰ লগত কথা পাতিব নোৱাৰি দেই। (তেওঁ মোনাখন লৈ গুচি যায়)\n৬ নং দৃশ্য\nবেবী দনৰ ভাড়াঘৰৰ ৰূম দেখুৱাব। সকলোৱে নিজৰ নিজৰ কামত ব্যস্ত হৈ থাকে আৰু কথা-বতৰা চলি থাকে।\nবেবী : ঐ তহঁতৰ হ’লনে।\nমায়া : ৰ’বি ভাতখিনি খাই লওঁ।\nনয়না : ঐ ৰাতি দেখোন মোতকৈও দুকাঁহী ভাত বেছি খালি। এতিয়া নাখালেও হ’ব দে।\nমায়া : জোকাই নল’বি দেই কৈ দিছোঁ। কিবা খং উঠিব দিম ভালকৈ….\nনয়না : দে হ’ব দে। ইমান খং দেখুৱাব নালাগে।\nবেবী : ঐ তহঁতৰ লেকচাৰ বন্ধ কৰচোন। মেইন কথালৈ আহোঁ।\nনিতা : কোনটো কথা।\nনয়না : কিয়, ৰাতি যে কৈছিল পাহৰিলি নেকি?\nনিতা : অঁ সেইটো কথা।\nবেবী : গতিকে আমি সোনকালে ওলোৱা ভাল হ’ব আৰু সোনকালে তাইক ইয়ালৈ আনি ভালকৈ তাইক ট্ৰেইনিং দিব লাগিব।\nমায়া : অঁ হয় কথাটো। গতিকে আমি বেছি পলম কৰিব নালাগে নহ’লে আমাৰ দিগদাৰ হ’ব।\nবেবী : উম ব’ল সকলো।\nসকলো ৰূমৰ পৰা ওলাই যায়। চলন্ত গাড়ীৰ ভিতৰত তেওঁলোকৰ মাজত কথা বতৰা চলি থাকে।\nবেবী : ঐ ক’ৰবালৈ পাৰিলে অহামাহত ফুৰিবলৈ যাম দেই। বঢ়িয়া লাগিব।\nনিতা : বেয়া নহয়। যাব পাৰি\nনয়না : ক’লৈ যাম বুলি ভাবিছে পিচে? দিল্লী, ছিমলা, গোৱা।\nবেবী : ঐ শুন… অহামাহত আমি শ্বিলং যাম৷ তহঁতৰ কিবা আপত্তি আছে নেকি ক৷ এতিয়াই ক৷\nনিতা : নাই নাই আমাৰ আপত্তি নাই। যাব পাৰিলেই হ’ল।\nবেবী : বাৰু। পিচে সেইজনীক ক’ত লগ পাম বুলি কৈছিলি?\nমায়া : আৰু যাব লাগিব অকণমান।\nএনেকৈ গৈ গৈ কিছুসময় পিছত সেই ছোৱালীজনীক লগ পাই তাইক ৰূমলৈ লৈ আহে আৰু সকলো কথা তেওঁলোকে বুজাই দিয়ে৷\nবেবী : এতিয়া বুজি পালা নহয় আমাৰ কামবোৰ কেনেকুৱা।\nবিতু : হয়, সকলো বুজি পালোঁ। কিন্তু ….\nবেবী : কিন্তু …কি….\nবিতু : এহ পিছত কম দিয়ক।\nবেবী : এতিয়াই কোৱা। মনত কিবা প্ৰশ্ন থাকিলে খোলা খুলিকৈ ক’ব লাগে।\nবিতু : মোৰ হ’লে পুলিচ দেখিলে মূৰ ঘূৰাই৷\nবেবী : কিয়…. একো নহয়। কিবা কাম কৰিবলৈ আহিলে মনত ভয় ৰাখিব নালাগিব। বুজিছা….\nবিতু : বাৰু ঠিক আছে।\n৭ নং দৃশ্য\nআৰক্ষী বিষয়াৰ কাৰ্যালয়।\nচিপাহী কমল : এ হেৰী নহয়\nচিপাহী ৰমেন : কি কওক\nচিপাহী কমল : চাধা অলপ হ’ব নেকি হে।\nচিপাহী ৰমেন : কিয়… মোৰ তাত নাই।\nচিপাহী কমল : খাবলৈ বৰকৈ মন গৈ আছেহে।\nচিপাহী ৰমেন : সেয়ে ষ্টকত জমা ৰাখিব লাগে। খাবলৈ মন গ’লে যেতিয়াই মন তেতিয়াই খাবলৈ।\nআৰক্ষী বিষয়াৰ চৌহদত এজন লোকৰ প্ৰৱেশ।\nকামেশ্বৰ : (চিপাহীক উদ্দেশ্যি), ছাৰ আছে নেকি ভিতৰত?\nচিপাহী কমলে কেচ ডায়েৰীটো লৈ আহি কেচ ডায়েৰীটো মেলি লৈ কামেশ্বৰক কয়,\nচিপাহী কমল : কওক কেছটো কি?\nকামেশ্বৰ : মই কি সুধিছোঁ? ছাৰ আছেনে নাই?\nচিপাহী কমল : নাই বাবেহে মই কেচটো ৰেজিষ্ট্ৰাৰ কৰিব খুজিছোঁ।\nকামেশ্বৰ : অ’ হয় নেকি? কেতিয়া আহিব বাৰু ?\nচিপাহী ৰমেন : ৰাতিও হ’ব পাৰে।\nকামেশ্বৰ : ৰাতি কিয়?\nচিপাহী কমল : ছাৰে মোক যাওঁতে ক’লৈ যাব কৈ যোৱা নাই নহয়।\nকামেশ্বৰ : তেন্তে মই আহিছোঁ।\nকামেশ্বৰ যাব খোজে আৰু যাব খোজাৰ লগে-লগে ইন্সপেক্টৰৰ প্ৰৱেশ।\nইন্সপেক্টৰ : অ’ আপুনি। কিবা কথা আছিল নেকি?\nকামেশ্বৰ : হয় ছাৰ। এটা কেচ দিবলৈ আহিছিলোঁ।\nইন্সপেক্টৰ : আহকচোন মোৰ ৰূমলৈ আহক।\nকামেশ্বৰ : ঠিক আছে ছাৰ।\nকামেশ্বৰ ইন্সপেক্টৰৰ ৰূমলৈ প্ৰৱেশ কৰে।\nইন্সপেক্টৰ : বহক, কওকচোন কি কামৰ বাবে আহিলে বাৰু?\nকামেশ্বৰ : এটা দৰকাৰী কামৰ বাবে আহিছিলোঁ ছাৰ।\nইন্সপেক্টৰ : কওকচোন…..\nকামেশ্বৰ : ছাৰ আমাৰ চহৰত গুণ্ডাগিৰী চলি আছে। কিবা এটা ব্যৱস্থা কৰক। নহ’লে আমাৰ উপায় নোহোৱা হৈছে ছাৰ।\nইন্সপেক্টৰ : তেওঁলোক ক’ৰ হয় ক’ৰ পৰা আহিছে কিবা জানে নেকি?\nকামেশ্বৰ : সেইবোৰ একো নাজানো ছাৰ। বৰ দাদাগিৰী সেই কেইজনীৰ।\nইন্সপেক্টৰ : সেইকেইজনী মানে? গেংটো ছোৱালীৰ নেকি?\nকামেশ্বৰ : হয় ছাৰ৷ কিবা এটা কৰক৷ নহ’লে আমি শান্তিৰে একো কৰিব নোৱাৰা হৈছোঁ।\nহঠাতে ইন্সপেক্টৰলৈ ফোন আহে। ইন্সপেক্টৰে ফোনটো ৰিচিভ কৰে।\nইন্সপেক্টৰ : হেল্ল’…\nফোনত : হেল্ল’ ছাৰ, আমাৰ ইয়াত কেইজনীমানে বহুদিনৰ পৰা বৰ গুণ্ডাগিৰী কৰি আছে। এইমাত্ৰ আমাৰ ৰেষ্টুৰেণ্টত তেওঁলোকে খাই লৈ উঠোঁতে আমি পইচা খোজোঁতে তেওঁলোকে কেচিয়াৰজনক বৰ বেয়াকৈ বজালে আৰু তেওঁৰ অৱস্থা ভাল নহয় তেওঁক চিকিৎসালয়লৈ প্ৰেৰণ কৰা হৈছে। ছাৰ কিবা এটা কৰক।\nইন্সপেক্টৰ : ঠিক আছে মই গৈ আছোঁ।\nইন্সপেক্টৰে ফোনটো ৰাখে আৰু কিছুসময় চিন্তা কৰে।\nকামেশ্বৰ : ছাৰ…..\nইন্সপেক্টৰ : ঠিক আছে। আপুনি চিন্তা নকৰিব। আমি যি ব্যৱস্থা কৰিব লাগে সকলো কৰিম।\nকামেশ্বৰ : ঠিক আছে ছাৰ আহিছোঁ।\n৮ নং দৃশ্য\nচহৰত বেবী দনৰ দাদাগিৰী। চহৰৰ এখন কাপোৰৰ দোকানত সোমাই৷\nবেবী : ঐ কাপোৰ চাওঁ।\nদোকানি : কেনেকুৱা কাপোৰ লাগিব বাইদেউ।\nবেবী : সকলো উলিয়াই দে। যিযোৰ পচন্দ হয় সেইযোৰ ল’ম।\nনিতা : এইযোৰ চাওঁ।\nদোকানি : এইযোৰ লওক।\nবেবী : এইযোৰ কেনেকুৱা হ’ব।\nদোকানি : এইযোৰ কাপোৰেৰে আপোনাক বঢ়িয়া লাগিব। মাত্ৰ চাৰিহাজাৰ।\nবেবী : ঐ দামৰ কথা নক’বি দেই। কৈ দিছোঁ। এইখিনি পেকিং কৰি দে।\nসকলোখিনি পেকিং কৰি তেওঁলোকক গতাই দিয়াৰ পিছত তেওঁলোকে পইচা নিদিয়াকৈ গুচি অহাৰ পিছত দোকানিয়ে পিছফালৰ পৰা মাত দিয়ে।\nদোকানি : বাইদেউ, পইচা নিদিয়াকৈ গ’ল যে।\nবেবী : (ৰৈ যায় আৰু পিছফালে ঘূৰি চাই।) কি পইচা লাগে? কিমান লাগে ……\nদোকানি : ন হাজাৰ পাঁচশ টকা।\nবেবী : মাত্ৰ ন হাজাৰ পাঁচশ। অলপ বেছিকৈ দিওঁ নেকি।\nদোকানি : বেছি নালাগে। পাবলগীয়াখিনি দিয়ক।\nবেবীয়ে আৰু লগৰবোৰে দোকানিক বৰ বেয়াকৈ মাৰধৰ কৰে আৰু ওলাই গুচি আহে। ইফালে বিতুৱে ওলাই আহোঁতে ৰাস্তাত পুলিচ দেখা পাই আৰু মূৰ্চা গৈ মাটিতে ঢলি পৰিল। বাকীবোৰে তেওঁক উঠাই নিব খোজে যদিও পুলিচ অহা বাবে তেওঁলোক বিফল হ’ল। তেওঁলোক পলাবলৈ বাধ্য হ’ল।\n৯ নং দৃশ্য\nআৰক্ষী বিষয়াৰ কাৰ্যালয়। বিতুক আৰক্ষীয়ে গ্ৰেপ্তাৰ কৰে আৰু আৰক্ষীয়ে তেওঁক কিবা সোধ-পোচ কৰি থাকে।\nইন্সপেক্টৰ : আপুনি কওক, আপোনাৰ লগত কোন কোন আছে?\nবিতু মনে মনে থাকে।\nইন্সপেক্টৰ : কওক কোন কোন আছে। নক’লে কিন্তু আপোনাৰ শাস্তি বেছি হ’ব। জেইললৈও যাবলগীয়া হংব পাৰে। আপোনাৰ একো নহয়। কওক।\nবিতু : মোৰ ভুল হৈছিল ছাৰ। মোক ক্ষমা কৰি দিয়ক।\nইন্সপেক্টৰ : নিশ্চয় ক্ষমা কৰি দিম। আপোনাৰ লগত কোন কোন আছে নামসমূহ কৈ দিয়ক।\nবিতুৱে তেওঁলোকৰ লগত থকা সকলোৰে নামসমূহ ক’বলৈ ধৰিলে। পুলিচ ইন্সপেক্টৰে তেওঁলোকক বিচাৰিবলৈ অভিযান আৰম্ভ কৰি দিলে।\n১০ নং দৃশ্য\nবেবীহঁতৰ ঘৰৰ ভাড়া ৰূম। তেওঁলোকে এতিয়া কি কৰিব তাৰ আলোচনাত ব্যস্ত হৈ আছে।\nবেবী : কি হ’ব এতিয়া৷ এজনীক এৰেষ্ট কৰিলে। এতিয়া তাইৰ কাৰণে আমিও মৰিব লাগিব।\nনিতা : তাইৰ কাৰণে সকলো শেষ। ধৰা পৰিবলৈ আৰু আমাৰ হাতত বেছি সময় নাই।\nনয়না : তাইক অনিবই নালাগিছিল।\nনিতা : (নয়নাক উদ্দেশ্যি) তইহে অনিছিলি। তোৰ কাৰণে সকলো শেষ।\nবেবী : এটা কথা ভাবিছোঁ।\nমায়া : কি কথা বাৰু?\nবেবী : আমাৰ হাতত এটাই ৰাস্তা আছে। তাৰ বাহিৰে অন্য বেলেগ ৰাস্তা নাই।\nনিতা : কওকচোন৷\nবেবী : এটা কথা গম পাইছানে… আমি যে এইবোৰ কিমান ভুল কৰিছোঁ। কোনোবাই উপলব্ধি কৰিছানে ?\nমায়া : কথাটো ময়ো ভাবিছোঁ।\nবেবী : সেয়ে এটাই উপায় আছে আমাৰ হাতত।\nনিতা : কি বাৰু ?\nবেবী : আমি এতিয়া পুলিচৰ ওচৰলৈ গৈ ক্ষমা খোজোঁ। তেতিয়া হয়তো আমাৰ অলপ শাস্তি কমিব পাৰে।\nনিতা : হয় কথাটো পিচে।\nনয়না : সেইটোৰ বাহিৰে আমাৰ অন্য উপায় নাই৷\nবেবী : ব’ল আমি থানালৈ যাওঁ।\nতেওঁলোক সকলোৱে থানালৈ গৈ নিজৰ ভুলবোৰ কৈ আৰক্ষীৰ ওচৰত ক্ষমা খোজে আৰু আৰক্ষীয়েও তেওঁলোকক ক্ষমা কৰি দি তেওঁলোকক ঘৰলৈ যাবলৈ দিয়ে৷\n« লকডাউন – ২০৪৫-সত্যেন্দ্র শর্মা\nভাল লাগিল হিচি৷৷আৰু অলপ টুইষ্ট দিব পাৰিলা হেতেন বাৰু৷\nই আই এনে ভয়াতুৰ নে মই😂😂\nভাল লাগিল চিনেমা চায়। পুৰা হিট মুভী।


চতুৰ্থদিনাও বাঢ়িল পেট্ৰ’ল–ডিজেলৰ মূল্য, গুৱাহাটীত ৯০টকা পাৰ হ’ল লিটাৰত– News18 assam\nচতুৰ্থদিনাও বাঢ়িল পেট্ৰ’ল–ডিজেলৰ মূল্য, গুৱাহাটীত ৯০টকা পাৰ হ’ল লিটাৰত, কোৰোণা কৰ প্ৰত্যাহাৰৰ অপেক্ষা!\nনতুন বছৰৰ আৰম্ভণিৰ পৰা বৰ্তমান সময়লৈকে প্ৰায় প্ৰতিদিনে বৃদ্ধি পাইছে পেট্ৰল ডিজেলৰ মূল্য।\nপ্ৰতিদিনে বৰ্ধিত পেট্ৰল ডিজেলৰ মূল্য ফলত অধিক ক্ষতিগ্ৰস্ত হৈছে দেশৰ সাধাৰণ জনতা। নতুন বছৰৰ আৰম্ভণিৰ পৰা বৰ্তমান সময়লৈকে প্ৰায় প্ৰতিদিনে বৃদ্ধি পাইছে পেট্ৰল ডিজেলৰ মূল্য। একেৰাহে চতুৰ্থ দিনাও পেট্ৰ’ল–ডিজেলৰ মূল্যবৃদ্ধিৰ ফলত গুৱাহাটীত আজিৰ বৃদ্ধিৰ পিছত প্ৰতিলিটাৰ পেট্ৰ’লৰ মূল্য লিটাৰত ৯০.৫০ টকা আৰু ডিজেলৰ মূল্যবৃদ্ধি হৈছে ৮৪.৩৮টকা।\nআজি সদনত লেখানুদান দাখিল কৰিব বিত্তমন্ত্ৰী ডঃ হিমন্ত বিশ্ব শৰ্মাই। মন্ত্ৰীগৰাকীয়ে পূৰ্বে কৰা ঘোষণা মতে আজি কোৰোণা কালত লগোৱা ইন্ধনৰ লিটাৰে প্ৰতি ৫টকাৰ কৰ প্ৰত্যাহাৰ কৰে নে নাই তালৈ অপেক্ষা ৰাইজৰ।\nৰাজ্যিক ভাৱে চলা অইল মাৰ্কেটিং কোম্পানীবোৰে (অ’এম.চি.) ক্ৰমাৎ চতুৰ্থ দিনৰ বাবে সমগ্ৰ দেশত অটো ইন্ধনৰ খুচুৰা মূল্য বৃদ্ধি কৰাৰ বাবে আজি পেট্ৰ'ল আৰু ডিজেলৰ মূল্য দেশৰ নতুন উচ্চস্থানলৈ বৃদ্ধি পাইছে।\nপেট্ৰ'লিয়াম আৰু প্ৰাকৃতিক গেছ মন্ত্ৰী ধৰ্মেন্দ্ৰ প্ৰধানে জনায় যে পেট্ৰ'ল আৰু ডিজেলৰ ওপৰত কৰ হ্ৰাস কৰিবলৈ চৰকাৰৰ এতিয়াও কোনো প্ৰস্তাৱ নাই। তেওঁ কয় যে পেট্ৰ'ল আৰু ডিজেলৰ ওপৰত কৰ বৃদ্ধি বা হ্ৰাস কৰাটো চৰকাৰৰ প্ৰয়োজনীয়তা আৰু বজাৰ পৰিস্থিতিৰ দৰে বহুতো দিশৰ ওপৰত নিৰ্ভৰ কৰে।\nআন্তঃৰাষ্ট্ৰীয় বজাৰত খাৰুৱা তেলৰ মূল্য বৃদ্ধিৰ ফলস্বৰূপে খুচুৰা ইন্ধন বিক্ৰীত ইয়াৰ প্ৰত্যক্ষ প্ৰভাৱ পৰিলক্ষিত হৈছে। উল্লেখযোগ্য যে সোমবাৰে খাৰুৱা তেলৰ মূল্যই প্ৰতি বেৰেলত ৬০ ডলাৰ অতিক্ৰম কৰিছিল। ইন্ধনসমূহৰ মূল্যত এক্সাইজ ডিউটি, ডিলাৰ কমিছন আৰু অন্যান্য বিষয় যোগ কৰাৰ পিছতে ইয়াৰ দাম প্ৰায় দুগুণ বৃদ্ধি পায়। ইয়াৰ উপৰিও বিদেশী মুদ্ৰাৰ মূল্যৰ লগতে আন্তঃৰাষ্ট্ৰীয় বজাৰত খাৰুৱা তেলৰ মূল্যৰ কাৰণেও ইন্ধনৰ দামত প্ৰভাৱ পেলায়।\nপ্ৰতিদিনে ৰাতিপুৱা ৬ বজাত তেলৰ মূল্য সলনি হোৱাৰ লগে লগে নিৰ্ধাৰণ হয় নতুন মূল্য। ইণ্ডিয়ান অয়লৰ ৱেবছাইটত উল্লেখ কৰা মতে, পেট্ৰল ডিজেলৰ মূল্যৰ বিষয়ে জানিবলৈ আপোনাৰ ম’বাইল ফোনত RSP ৰ লগত আপোনাৰ চহৰৰ কোডটো লিখি 9224992249 নম্বৰলৈ এছ.এম.এছ. প্ৰেৰণ কৰক। বি.পি.চি.এল. গ্ৰাহকসকলে RSPৰ লগতে আপোনাৰ চহৰৰ কোডটো লিখি 92222201122 এছ.এম.এছ. প্ৰেৰণ কৰি তেওঁলোকৰ চহৰত পেট্ৰল ডিজেলৰ মূল্য জানিব পাৰিব। প্ৰত্যেক চহৰৰ কোড পাবলৈ আই.অ’.চি.এল.ৰ ৱেবছাইট চাব পাৰে।\nFirst published: February 12, 2021, 09:53 IST


xukhdukh.com July 13, 2014\n১. অসমৰ পাটিগণিত বিশেষজ্ঞ এগৰাকীয়ে এক বিশেষ ৰাজনৈতিক সূত্ৰ আৱিস্কাৰ কৰি প্ৰশংসিত হৈছে। এই সূত্ৰমতে নামনি তথা বিটিএডিত হিংসাৰ পৰিমাণ দিছপুৰত বিসম্বাদৰ প্ৰকোপৰ সমানুপাতিক বুলিও প্ৰকাশ পাইছে। গগৈৰ চকী নখহে বুলি ওলোৱা বাতৰিৰ সৈতে এই হিংসাত্মক ঘটনা হাৰো সমানুপতিক বুলিও গৱেষকজনে আৱিস্কাৰ কৰা বুলি জানিব পৰা গৈছে।\n২. গুৱাহাটী পৌৰ নিগমে জাৱৰ নিবলৈ এন.জি.এ নিয়োগ কৰিছিল যদিও বহু অঞ্চলত মাচুল দিয়াৰ পাছতো গেলা-জাৱৰ স্বেচ্ছাসেৱী সংস্থাই সংগ্ৰহ নকৰাত দুৰ্গন্ধৰ ফলত নাক ধৰি ধৰি যাব লগা হোৱা বিশেষ সমদলে টিভিৰ পৰ্দা শুৱনি কৰা দেখা গৈছে। মহানগৰলৈ অহাৰ আগতে এনে গেলা-বাটৰ বিষয়ে আগতীয়াকৈ জানি লৈ ৰুমাল, সুগন্ধি লৈহে সেই বাটেৰে বাটৰুৱা হবৰ বাবেও সচেতন নাগৰিক সন্থাই সাধাৰণ ৰাইজলৈ আহ্বান জনাইছে।\n৩. সদৌ উত্তৰ-পূৱ নদী-বান্ধ ফুটবল কাপত ৰাইজক গ'ল নিদিয়ে বুলি বাৰে বাৰে সৰ্বাধিনায়ক সোনোৱালে প্ৰকাশ কৰাৰ পাছতো বিভিন্ন কেন্দ্ৰৰ শীৰ্ষ খেলুৱৈৱে মাজে মাজে ভাবুকি প্ৰকাশ কৰিবলৈ নেৰা বাবে ৰাজ্যবাসীৰ মনত ভীতিৰ সৃষ্টি হোৱা বুলি জানিব পৰা গৈছে। সদায় স্থিতি সলনি কৰি ভীতিৰে ৰাইজৰ প্ৰেছাৰ হাই কৰি থকাতকৈ কিবা্এটা ক্লীয়াৰ নীতিকে বিচাৰি উলিয়াবলৈকো সৰ্বাধিনায়কজনলৈ ৰাইজে আহ্বান জনাইছে।\n৪. গুৱাহাটী চলোৱা উচ্ছেদ অভিযানে এটি পষেক পূৰ কৰাত ৰসাল গগৈ ফেন ক্লাৱে সন্তোষ প্ৰকাশ কৰিছে। ছাৰৰ যে এতিয়াও পাৱাৰ আছে, সেয়াই ই প্ৰমাণ কৰিছে বুলিও আঙুলিয়াই দিছে। পিছে এই শক্তি প্ৰদৰ্শনৰ ভাওনাখন সফল বুলি কব পাৰিলেও আচল টাৰ্গেট বিসম্বাদী শিবিৰ উচ্ছেদ কৰিব পাৰিবনে নোৱাৰে তাকে লৈ এতিয়াও প্ৰশ্নবোধক ওলমিয়েই আছে বুলিও খবৰ আহিছে।\n৫. আজি বিশ্বকাপ ফুটবল উপলক্ষে আৰ্জেণ্টিনা আৰু জাৰ্মানী দুয়োটা দলৰে অসমীয়া ফেন সকললৈ আগতীয়া অভিনন্দন জ্ঞাপন কৰিছে সদৌ অসম ৰঙীণ পানীয় বেপাৰী সংঘই। মায়াময় ফুটবলৰ যাদুকৰী খেলখনত ৰঙীণ সুৱাস সানি লবলৈকো সংঘই আহ্বান জনাইছে। লগতে বিজয়ীসকলৰ উল্লাস আৰু পৰাজিত দলৰ ফেন সকলৰ বেদনাক উপশম কৰিব পৰাকৈ পুৱতি নিশালৈকে আজি সুৰা বিপনীৰ পাছফালৰ খিৰিকিখন খোলা ৰাখি সেৱা আগবঢ়াব বুলিও ঘোষণা কৰিছে।\n৬. এইমছত ম্যাদ উকলা সা-সৰঞ্জাম ব্যৱহাৰ কৰা বুলি প্ৰকাশ কৰিলে ডেইলী মেইলে। এইমছত ভীৰ কমাবলৈহে এনে খবৰৰ বোমা দিয়া হৈছে নেকি বুলিও সচেতন ৰাইজে কৰিলে সন্দেহ প্ৰকাশ। এইমছ সুৰক্ষা সংঘই কৰিলে বিষয়টোত চিবিআই তদন্ত দাবী। কাজুৰীৱালে ক'লে "জনতা মাফ নহী কৰেগী!"\n৭. লোকসভাৰ বেব চাইটত ৰাহু বাবাক ৰণনীতি পৰামৰ্শদাতা বুলি উল্লেখ কৰাত সৰ্বত্ৰ প্ৰতিক্ৰিয়া! ৰাতি ৰাতি ছোটা ভীম, ডৰেমন চাই আহি সংসদত টোপনিয়াই থকা সৰল ল'ৰাজনক এনে বিশেষজ্ঞৰ ৰূপ দি আচলতে উপলুঙাহে কৰা হৈছে বুলি আংকলসকলৰ এটা দলে সন্দেহ প্ৰকাশ কৰিছে। সেয়ে অচিৰেই সেয়া শুদ্ধ কৰি নিদিলে আংকল সন্থাই প্ৰতিবাদী কাৰ্যসূচী লব বুলিও বাবাকনৰ আইমাতৃক সবিনয়ে জনাইছে বুলিও গুজৱ ওলাইছে।\n৮. যুৱ নেতা সকলৰ বাবে মুখাশিল্পৰ এক গ্ৰীষ্মকালীন কৰ্মশালাৰ আয়োজন কৰা হৈছে। বতৰ চাই প্ৰয়োজনীয় মুখা নিৰ্মাণ, বতৰ সলনি হ'লে মুখা সলোৱা আদি বিভিন্ন বিষয়ত এই উদীয়মান নেতা সকলক প্ৰশিক্ষণ দিয়া হব বুলিও জানিব পৰা গৈছে। মুখা পিন্ধা ভদ্ৰলোকৰ অভিনয়ো কৰিবলৈ সহজাত শিল্পীসকলক প্ৰশিক্ষণ দিয়াৰ বাবেও ব্যৱস্থা হোৱা বুলিও জানিব পৰা গৈছে।\n৯. অসমলৈ নতুনকৈ ভৰি দিবলৈ আহিয়েই ড'নাৰ বা দান মন্ত্ৰীয়ে নিজৰ প্ৰতিমূৰ্তি দাহ হোৱাৰ ঘটনাত দুখ প্ৰকাশ কৰিছে। পিছে প্ৰতিবাদ প্ৰদেশখনত মানুহে প্ৰতিমূৰ্তিৰ প্ৰজ্বলনৰ সংখ্যাৰেহে নেতাৰ জনপ্ৰিয়তাক স্বীকৃতি দিয়াটো নিয়ম বুলি তেখেতক বুজাই দিয়াতহে মন্ত্ৰী ছাৰৰ ক্ষোভ কমা বুলি জানিব পৰা গৈছে।\n১০. অসম প্ৰদেশত আকৌ "পৃথক ৰাজ্যৰ" ফটা টকা কিছুদিনৰ পাছতে পুনৰ প্ৰচলিত হব বুলি জ্যোতিষী হিৰো ইয়ঙে ধাৰণা কৰিছে। এই অচল টকাৰ মাজে মাজে প্ৰচলন কৰি নাথাকিলে অসমৰ উগ্ৰপন্থীয় অৰ্থনীতি, প্ৰতিবাদী অৰ্থনীতি দুৰ্বল হৈ যায় বুলিয়েই এনে বিশেষ পদক্ষেপ লোৱা হব বুলিও ধাৰণা কৰা হৈছে।


ভায়েক-ভনীয়েকৰ চৰিত্ৰত "কাৰ্তিক-জানৱী"- | Rupaliparda.com\nভায়েক-ভনীয়েকৰ চৰিত্ৰত “কাৰ্তিক-জানৱী”-\nচচিয়েল মিডিয়াৰ যোগে ন-ন প্ৰজেক্টৰ বিষয়ে তথ্য দিয়া কৰণ জহৰে এইবাৰ দৰ্শকক দিছে “ডষ্টানা” ত অভিনয় কৰিবলগীয়া “কাষ্ট” ৰ নাম। কাৰ্তিক আৰিয়ানৰ লগতে জানৱী কাপুৰৰ নাম পোহৰলৈ অহা “ডষ্টানা” ৰ বাবে তৃতীয়জন “চুইটেৱল বয়” বৰ্তমানেও পোহৰলৈ অহা নাই।\nউল্লেখ্য যে, ছবিখনত কাৰ্তিক আৰু জানৱী থাকিব ভায়েক-ভনীয়েকৰ চৰিত্ৰত। হয়, ঠিকে শুনিছে… কাৰ্তিক আৰু জানৱীয়ে অন স্ক্ৰীণ ৰোমাঞ্চ নহয়; কৰিব ভায়েক-ভনীয়েকৰ চৰিত্ৰতহে কাম। ইয়াৰ উপৰিও, “ডষ্টানা” ত তৃতীয়জন “চুইটেৱল বয়” বুলি এইবাবেই কোৱা হৈছে কাৰণ ভায়েক-ভনীয়েকৰ চৰিত্ৰত থকা দুয়োৰে প্ৰেমৰ ক্ষেত্ৰত থাকিব একেই সোৱাদ।\n“ডষ্টানা” ৰ বিষয়ে যেতিয়া দুয়ো অভিনেতা-অভিনেত্ৰীক জনোৱা হৈছিল তেতিয়া দুয়ো নিজ নিজ চৰিত্ৰৰ বাবে উৎসাহী হোৱাৰ লগতে নতুন কিবা এটা চৰিত্ৰত কাম কৰিব পোৱাৰ বাবে সুখীও হৈ পৰিছিল। এতিয়া চাব লাগিব, “ডষ্টানা” ৰ তৃতীয়টো চৰিত্ৰ হ’ব কোন আৰু ছবিখনত থাকিব কি নতুনত্ব!\nJanhvi Kapoor Karan Johar Kartik Aryan\nএকেদিনাই মুক্তি ৩খনকৈ চিনেমাঃ কোনখন এৰি কোনখন চাব দৰ্শকে?\n“চিম্বা” ৰ জন্মদিনৰ দিনাই মুকলি কপিল দেৱৰ নতুন “লুক”-


পাথৰ উলিওৱাৰ পৰিৱৰ্তে চিকিৎসকে উলিয়ালে বৃক্ক! ১১ লাখ টকাৰ জৰিমণা আৰোপ আদালতৰ - NEWS8 NE\nপাথৰ উলিওৱাৰ পৰিৱৰ্তে চিকিৎসকে উলিয়ালে বৃক্ক! ১১ লাখ টকাৰ জৰিমণা আৰোপ আদালতৰ\nOctober 20, 2021\t0\tBy NEWS DESK\nনিউজ ডেস্ক। বৰ্তমান সময়ত অস্ত্ৰোপ্ৰচাৰৰ সময়ত চিকিৎসকে বৃক্ক বা দেহৰ আন অংগ চুৰি কৰা ঘটনা প্ৰায়ে শুনিবলৈ পোৱা যায়।\nএইবাৰ এনে এক ঘটনা শুনিবলৈ পোৱা গৈছে য’ত চিকিৎসকে বৃক্কত পাথৰ হোৱা ৰোগীৰ অস্ত্ৰোপ্ৰচৰৰ সময়ত পাথৰৰ পৰিৱৰ্তে উলিয়ালে বৃক্ক। যাৰ ফলত মৃত্যু হয় ৰোগীজনৰ।\nইয়াৰ পিছতেই ৰোগীৰ আত্মীয়ই গোচৰ তৰে ৰাজ্যিক উপভোক্তা বিবাদ নিষ্পত্তি আয়োগত। আৰু আয়োগে সেই গোচৰৰ ৰায় প্ৰদান কৰি চিকিৎসালয় কৰ্তৃপক্ষক আৰোপ কৰে বৃহৎ পৰিমাণৰ জৰিমনা।\nঅৱশ্যে এই ঘটনাটো কিছু বছৰ পুৰণি। ঘটনাটো সংঘটিত হৈছিল গুজৰাটৰ এখন চিকিৎসালয়ত। আৰু অলপতে ইয়াৰ শুনানি দিছিল গুজৰাট ৰাজ্যিক উপভোক্তা বিবাদ নিষ্পত্তি আয়োগে।\nখবৰ অনুসৰি, গুজৰাট ৰাজ্যিক উপভোক্তা বিবাদ নিষ্পত্তি আয়োগে বালাচিনোৰৰ কেএমজি জেনেৰেল চিকিৎসালয়ক ১১.২৩ লাখ টকাৰ জৰিমনা আৰোপ কৰে। অস্ত্ৰোপচাৰৰ সময়ত ৰোগীৰ পাথৰ আঁতৰোৱাৰ পৰিৱৰ্তে বৃক্ক আঁতৰোৱা চিকিৎসালয়খনৰ অৱহেলাৰ বাবে জৰিমনা আৰোপ কৰে। আৰু অস্ত্ৰোপ্ৰচাৰৰ চাৰি মাহৰ পিছত মৃত্যু হৈছিল ৰোগীজনৰ।\nউপভোক্তা আদালতে কয় যে, চিকিৎসালয় পৰিচালনা সমিতি কেৱল নিজৰ কাম-কাজ বা কমিছন আৰু ত্ৰুটিৰ বাবেই দায়বদ্ধ নহয়। ইয়াৰ কৰ্মচাৰীসকলৰ অৱহেলাৰ বাবেও ই দায়বদ্ধ।\nজানিব পৰা মতে, খেড়া জিলাৰ ভানঘাৰোলী গাঁৱৰ বাসিন্দা দেৱেন্দ্ৰভাই ৰাৱালৰ পিঠিৰ তীব্ৰ বিষ আৰু প্ৰস্ৰাৱ কৰাত অসুবিধা হৈছিল। তেওঁৰ সেই সমস্যা বালাচিনোৰ চহৰৰ কেএমজি জেনেৰেল চিকিৎসালয়ৰ ড° শিবুভাই পেটেলক দেখুৱাইছিল।\n২০১১ চনৰ মে’ত তেওঁৰ বাওঁ বৃক্কত ১৪ মিমি পাথৰ ধৰা পৰিছিল। ২০১১ চনৰ ৩ ছেপ্টেম্বৰত একেখন চিকিৎসালয়তে তেওঁৰ অস্ত্ৰোপচাৰ কৰা হৈছিল। অস্ত্ৰোপচাৰৰ পিছতেই তেওঁৰ পৰিয়ালটো আচৰিত হৈছিল। কিয়নো চিকিৎসকে কৈছিল যে পাথৰৰ সলনি বৃক্কটো আঁতৰাব লাগিব। চিকিৎসকসকলে পৰিয়ালটোক এইটোও কৈছিল যে ৰোগীৰ জীৱন ৰক্ষা কৰিবলৈ বৃক্ক আঁতৰোৱা প্ৰয়োজন।\nযেতিয়া ৰাৱালৰ প্ৰস্ৰাৱ কৰাত অধিক সমস্যা আৰম্ভ হৈছিল। তেওঁক নাদিয়াদৰ বৃক্ক চিকিৎসালয়লৈ স্থানান্তৰ কৰা হৈছিল। পিছত যেতিয়া তেওঁৰ অৱস্থা অধিক অৱনতি হয়, তেওঁক আহমেদাবাদৰ আই.কে.ডি.আৰ.চি.লৈ লৈ যোৱা হয়। অৱশেষত তেওঁৰ ২০১২ চনৰ ৮ জানুৱাৰীত বৃক্কৰ সমস্যাত মৃত্যুবৰণ কৰে।\nইয়াৰ পিছতেই ৰাৱালৰ পত্নী মীনাবেনে নাদিয়াদৰ উপভোক্তা আদালতত গোচৰ দাখিল কৰে। তেওঁ চিকিৎসক, চিকিৎসালয় আৰু ইউনাইটেড ইণ্ডিয়া ইঞ্চিউৰেন্স কোম্পানী লিমিটেডক চিকিৎসাৰ বাবে দায়বদ্ধ কৰে।\nআদালত তথা ৰাজ্যিক আয়োগে শুনানি দি কয় যে, চিকিৎসালয়খনত ভিতৰৰ আৰু বাহিৰৰ ৰোগীসকলৰ বাবে বীমা আঁচনি আছে, কিন্তু চিকিৎসাকাৰী চিকিৎসকৰ চিকিৎসাৰ অৱহেলাৰ বাবে বীমাকৰ্তা দায়বদ্ধ নহয়।\nঅস্ত্ৰোপচাৰটো কেৱল বৃক্কৰ পৰা পাথৰ আঁতৰাবলৈ আছিল, কিন্তু তাৰ পৰিৱৰ্তে বৃক্কটো আঁতৰ কৰা হৈছিল। সেয়েহে এয়া চিকিৎসক আৰু চিকিৎসালয়ৰ অৱহেলাৰ এক স্পষ্ট ঘটনা।\nHit & Run! আৰক্ষী বিষয়াৰ তীব্ৰবেগী বাহনে খুন্দিয়ালে দুই যুৱতীক, থিতাতে নিহত ১\nবায়ু সেনাৰ যুঁজাৰু বিমান দুৰ্ঘটনাত পতিত, কথমপি প্ৰাণৰক্ষা পাইলটৰ


তিনিদিনৰ বাবে উজনি অসমত নচলে যাত্ৰীবাহী বাহন, পিছে কিয়?no-public-bus-service-in-upper-assam-for-next-72-hours-tvgautom– News18 Assam\nতিনিদিনৰ বাবে উজনি অসমত নচলে যাত্ৰীবাহী বাহন, পিছে কিয়?\nUpdated:September 14, 2020, 4:30 PM IST\nসোমবাৰৰ পৰা তিনিদিনৰ বাবে বন্ধ হৈ পৰিছে উজনি অসমৰ পৰা চলাচল কৰা যাত্ৰীবাহী বাহনসমূহৰ যাতায়ত।\nLast Updated: September 14, 2020, 4:30 PM IST\nসোমবাৰৰ পৰা তিনিদিনৰ বাবে বন্ধ হৈ পৰিছে উজনি অসমৰ পৰা চলাচল কৰা যাত্ৰীবাহী বাহনসমূহৰ যাতায়ত। চৰকাৰৰ সহযোগিতাৰ অভাৱৰ বাবে ১৪ ছেপ্তেম্বৰৰ পৰা ৭২ ঘন্টীয়া চকা বন্ধ কাৰ্যসূচী গ্ৰহণ কৰিছে উজনি অসম সন্মিলিত বাছ মালিক সন্থা আৰু অসম ৰাজ্যিক পৰিবহণ নিগমৰ অধীনত চলাচল কৰা যাত্ৰীবাহী বাহনসমূহৰ মালিক, কৰ্মচাৰীসকলে।\nসোমবাৰৰ পৰা উজনি অসমত বন্ধ হৈ পৰিল বাছ ,ট্ৰেভেলাৰকে ধৰি বেচৰকাৰী আৰু অসম ৰাজ্যিক পৰিবহণ নিগমৰ অধীনত চলাচল কৰা যাত্ৰীবাহী গাড়ীসমূহৰ চলাচল।\nকোভিড19 পৰিস্থিতিৰ পৰিপ্ৰেক্ষিতত চৰকাৰে ৫০ শতাংশ যাত্ৰীৰে গাড়ীসমূহ চলাবলৈ অনুমতি দিলেও সামান্য পৰিমাণে ভাড়া বেছিকৈ লোৱা বাবেই বৃহৎ পৰিমাণৰ জৰিমনাৰ সন্মুখীন হ’ব লগা হৈছে বাছ মালিকসকল। আনহাতে ৪-৫ মাহ গাড়ী চলাচল নকৰাৰ পিছতো চৰকাৰে ৰোড টেক্সৰ পৰাও ৰেহাই দিয়া নাই। সেয়েহে লোকচান ভৰি গাড়ী চলোৱাটো অসম্ভৱ বুলি মন্তব্য কৰি এই প্ৰতিবাদী কাৰ্যসূচী হাতত লোৱা হৈছে বুলি জানিবলৈ দিছে বাছ মালিকসকলে ।\nআনহাতে শীঘ্ৰে এই ক্ষেত্ৰত চৰকাৰৰ সঁহাৰি লাভ নকৰিলে আগন্তুক নিৰ্বাচনত যাত্ৰীবাহী গাড়ীৰ মালিক, কৰ্মচাৰীসকলে সহযোগিতা আগনবঢ়াই বুলি স্পষ্ট কৰি দিয়ে। বাছ মালিকসকলৰ চৰকাৰলৈ প্ৰশ্ন- ডিজেলৰ ব্যাপক মূল্যবৃদ্ধিৰ পিছত ৫০ শতাংশ যাত্ৰীৰে পূৰ্বৰ ভাড়াত যাত্ৰীবাহী গাড়ী চলোৱাটো সম্ভৱ হব পাৰে নেকি? আনহাতে পথ কৰ , বীমাকে ধৰি কোনো ক্ষেত্ৰতে ৰেহাইৰ ব্যৱস্থা চৰকাৰে নকৰাত ঋণ লৈ গাড়ীৰ ব্যৱসায় কৰি অহা যাত্ৰীবাহী গাড়ীৰগৰাকীসকলে প্ৰতিবাদী কাৰ্যসূচী হাতত লবলৈ বাধ্য হৈছে বুলি জানিবলৈ দিছে।\nFirst published: September 14, 2020, 4:30 PM IST


Car Loan: আপুনি নতুন গাড়ী কিনিব বিচাৰে নেকি ? এই বেঙ্কবোৰে কম সুতত গাড়ী ঋণ দি আছে, সবিশেষ জানি লওক ...– News18 assam\nCar Loan: আপুনি নতুন গাড়ী কিনিব বিচাৰে নেকি ? এই বেঙ্কবোৰে কম সুতত গাড়ী ঋণ দি আছে, সবিশেষ জানি লওক ...\nCar Loan: যদি আপুনি গাড়ী এখন কিনিবলৈ চিন্তা কৰি আছে আৰু ঋণ ল'ব বিচাৰে, কোনটো বেঙ্কে আপোনাক কম সুতৰ হাৰত ঋণ প্ৰদান কৰিছে জানি লওক। ইয়াত আপোনাক ভাৰতীয় ষ্টেট বেংক (SBI), ICICI Bank, HDFC Bank আৰু বেংক অফ বৰোদাৰ সুতৰ হাৰৰ বিষয়ে কোৱা হৈছে।\nLast Updated : January 19, 2022, 10:33 IST\nআজিৰ সময়ত, বহুতৰ বাবে ৰুচি নহয়, ৰুচিবোৰ এক প্ৰয়োজনীয়তা হৈ পৰিছে। কাৰোবাৰ জীৱনত ঘৰৰ পিছত গাড়ী কিনাটো সম্ভৱতঃ দ্বিতীয় আটাইতকৈ ব্যয়বহুল বজাৰ। বহুলোকে ঋণ লৈ এই গাড়ীখন ক্ৰয় কৰে। আন যিকোনো ঋণৰ দৰে, গাড়ী ঋণ লোৱাৰ সময়ত মানুহে আটাইতকৈ বেছি বিবেচনা কৰে সেয়া হৈছে সুতৰ হাৰ। গাড়ী ঋণৰ ক্ষেত্ৰত বেংকবোৰেই সৰ্বনিম্ন সুতৰ হাৰ প্ৰদান কৰে।\nযদি আপুনি গাড়ী এখন কিনিবলৈ চিন্তা কৰি আছে আৰু ঋণ ল'ব বিচাৰে, কোনটো বেঙ্কে আপোনাক কম সুতৰ হাৰত ঋণ প্ৰদান কৰিছে জানি লওক। ইয়াত আপোনাক ভাৰতীয় ষ্টেট বেংক (SBI), ICICI Bank, HDFC Bank আৰু বেংক অফ বৰোদাৰ সুতৰ হাৰৰ বিষয়ে কোৱা হৈছে।\nএছ.বি.আই. গাড়ী ঋণ\nএছবিআই গাড়ী ঋণ বাৰ্ষিক ৭.২৫ শতাংশ সুতৰ হাৰৰ সৈতে উপলব্ধ হ'ব। অন্যান্য লাভালাভবোৰৰ ভিতৰত আছে ৯০ শতাংশ অন-ৰোড ফাইনেন্স আৰু শূন্য পৰিশোধ মাচুল। এছ.বি.আই.-য়ে এবাৰ পথ কৰ, পঞ্জীয়ন মাচুল আৰু বীমা প্ৰিমিয়ামৰ বাবে বিত্তীয় যোগান ধৰে। বেঙ্কে বকেয়া পৰিমাণৰ ওপৰত বিনামূলীয়া ব্যক্তিগত দুৰ্ঘটনা বীমাৰ সুবিধা প্ৰদান কৰে। যাতে দুৰ্ঘটনাজনিত মৃত্যুৰ ক্ষেত্ৰত আপোনাৰ পৰিয়ালে ঋণ পৰিশোধ কৰাৰ প্ৰয়োজন নাই।\nআইচিআইচিআইয়ে নতুন গাড়ীখনৰ বাবে বেংকৰ পৰা এক স্থিৰ সুতৰ হাৰৰ সৈতে ঋণ দি আছে। ঋণৰ সময়ছোৱাত গাড়ী ঋণৰ ওপৰত এক স্থিৰ সুতৰ হাৰ স্থিৰ হৈ থাকিব। ঋণৰ ম্যাদ আৰু অন্যান্য কাৰকৰ ওপৰত নিৰ্ভৰ কৰি ঋণৰ সূতৰ হাৰ ৭.৫০-৯% ৰ ভিতৰত হ'ব পাৰে। বেঙ্কৰ ৱেবছাইট অনুসৰি, নতুন গাড়ীৰ সুতৰ হাৰ অটোমোবাইল খণ্ড, চিবিল স্কোৰ, গ্ৰাহকৰ সম্পৰ্ক, ঋণৰ ম্যাদ আদিৰ দৰে কাৰকৰ দ্বাৰা নিৰ্ধাৰণ কৰা হয়।\nবেংক অফ বৰোদা\nবেঙ্ক অফ বৰোদাই ৯০% লৈকে গাড়ী ঋণ প্ৰদান কৰি আছে। ইয়াৰ বাবে সুতৰ হাৰ ৭% ৰ পৰা ৯.৭৫% ৰ ভিতৰত হ'ব পাৰে। যিসকল গ্ৰাহকে ক্ৰেডিট বীমা কভাৰেজ ক্ৰয় নকৰে তেওঁলোকৰ বিদ্যমান নিয়ম অনুসৰি ০.০৫ শতাংশ বিপদাশংকা প্ৰিমিয়াম আদায় কৰা হ'ব।\nএইচ.ডি.এফ.চি. বেঙ্কে আপোনাক ৭.২৫% সুতৰ হাৰত গাড়ী ঋণ প্ৰদান কৰি আছে। অৱশ্যে, এই বেঙ্কত ঋণ লোৱাৰ পিছত ৬ মাহৰ বাবে সম্পূৰ্ণ ধন জমা কৰি ইয়াক বন্ধ কৰিব নোৱাৰি। ৭ম ই.এম.আই.-ৰ এবছৰৰ ভিতৰত মূল বকেয়াৰ ৬% প্ৰি-ক্লোজাৰৰ ওপৰত আৰোপ কৰা হয়।\nগাড়ী ঋণ ল'বলৈ আপোনাৰ বয়স ২১ ৰ পৰা ৬৭ বছৰ হ'ব লাগিব। কৰ্মচাৰীসকলৰ বাবে গাড়ী ঋণৰ পৰিমাণ আপোনাৰ মাহিলী উপাৰ্জনৰ ৪৮ গুণ হ'ব। লগতে, ঋণ লওঁতাৰ বাৰ্ষিক উপাৰ্জন হ'ব লাগিব ৩ লাখ টকা। আইটিআৰ অনুসৰি পেছাদাৰী, স্ব-নিয়োজিত আৰু ব্যৱসায়ীসকলৰ বাবে সৰ্বাধিক ঋণৰ পৰিমাণ হ'ব মুঠ লাভ বা মুঠ কৰযোগ্য উপাৰ্জনৰ ৪ গুণ। কৃষি আৰু আনুষঙ্গিক কাৰ্যকলাপত নিয়োজিত ব্যক্তিসকলৰ বাবে সৰ্বাধিক পৰিমাণ হ'ব মুঠ বাৰ্ষিক উপাৰ্জনৰ ৩ গুণ।\nFirst published: January 19, 2022, 10:33 IST\nCar LoanHDFC BankICICI BankInterest RateState Bank of India


Gold Price Today 17 Dec 2021: আজি সোণৰ দাম বাঢ়িল নে কমিল ? বজাৰলৈ যোৱাৰ পূৰ্বে জানি লওক আজি ১০ গ্ৰাম সোণৰ মূল্য কিমান ?– News18 assam\nHome » photogallery » business »Gold Price Today 17 Dec 2021: আজি সোণৰ দাম বাঢ়িল নে কমিল ? বজাৰলৈ যোৱাৰ পূৰ্বে জানি লওক আজি ১০ গ্ৰাম সোণৰ মূল্য কিমান ?\nGold Price Today 17 Dec 2021: আজি সোণৰ দাম বাঢ়িল নে কমিল ? বজাৰলৈ যোৱাৰ পূৰ্বে জানি লওক আজি ১০ গ্ৰাম সোণৰ মূল্য কিমান ?\nশুক্ৰবাৰে মাল্টি-কমোডিটি এক্সচেঞ্জ(MCX)ত সোণৰ দাম ০.২৯ শতাংশ বৃদ্ধি পাইছে। সোণৰ দাম বৃদ্ধি পাইছে, আজি পুৱা ৯.৪০ বজাত প্ৰতি ১০ গ্ৰামত ৪৮,৭৮৫ টকাত ব্যৱসায় কৰে। ৰূপৰ মূল্য আজি সামান্য হ্ৰাস দেখা গৈছে।\n| December 17, 2021, 15:57 IST\nআন্তৰ্জাতিক বজাৰৰ সংকেত আৰু কম ডলাৰৰ বাবে আজি ভাৰতত সোণৰ মূল্য বৃদ্ধি পাইছে। শুক্ৰবাৰে মাল্টি-কমোডিটি এক্সচেঞ্জ(MCX)ত সোণৰ দাম ০.২৯ শতাংশ বৃদ্ধি পাইছে। সোণৰ দাম বৃদ্ধি পাইছে, আজি পুৱা ৯.৪০ বজাত প্ৰতি ১০ গ্ৰামত ৪৮,৭৮৫ টকাত ব্যৱসায় কৰে। ৰূপৰ মূল্য আজি সামান্য হ্ৰাস দেখা গৈছে। ৰূপৰ দাম বৃহস্পতিবাৰৰ বিপৰীতে ০.১১ শতাংশ হ্ৰাস হৈ প্ৰতি কিলোগ্ৰামত ৬২,০৮৩ টকালৈ হ্ৰাস পাইছে।\nসোণ ৰেকৰ্ড উচ্চতাৰ পৰা ৬,৬১৫ টকা সস্তা ১৬ ডিচেম্বৰত সোণৰ ফেব্ৰুৱাৰী ফিউচাৰ ১.১৬ শতাংশ বৃদ্ধিহৈ ৪৮,৬৪৬ ত বন্ধ হৈছিল। ৰূপৰ মাৰ্চৰ ফিউচাৰ ৩.২৩ শতাংশ বৃদ্ধি হৈ প্ৰতি কিলোগ্ৰামত ৬২,১৫১ টকাত বন্ধ হৈছে।\nশ্বীনা বৰা এতিয়াও জীয়াই আছে নেকি ? মুম্বাইৰ কাৰাগাৰৰ পৰা ওলাই অহাৰ পিছত ইন্দ্ৰাণী মুখাৰ্জীয়ে কি ক'লে ?\nIPL 2022: যশস্বী-অশ্বিনৰ সুন্দৰ বেটিঙেৰে ৰাজস্থানে পৰাস্ত কৰিলে চেন্নাই চুপাৰ কিংছক ! পইণ্ট তালিকাৰ দ্বিতীয় স্থানত ৰাজস্থান ...\nAssam Flood: কপিলী, বৰপানী, নিশাৰীৰ পাছত নগাঁৱত কলঙৰ ভয়ংকৰ ৰূপ ! কামপুৰত ঘৰৰ সামগ্ৰী বচাবলৈ গৈ যুৱকৰ কৰুণ মৃত্য়ু, আহোম গাঁৱত মাছ ধৰিবলৈ গৈ বানত উটি গ'ল যুৱক ...\nNews18 Impact: ঘোচ খাই নিলম্বিত হ'ল শ্ৰম বিভাগৰ কৰ্মচাৰী শোণিত দাস, News18ত বাতৰি সম্প্ৰচাৰৰ পিছতে তাৎক্ষণিক একচন\nনাওবৈছাত বানাক্ৰান্তৰ ৰোষত পৰিল বিধায়ক ভৰত নৰহ, ৰাইজে দিলে পহুখেদা!


জুবিন গাৰ্গ-জুবলীৰ যুগলবন্দীৰে 'তন মিডিয়া' ত মুক্তি 'মিলনৰ মুৰুলী' | Rupaliparda.com\nবহু অপেক্ষাৰ অন্তত মুক্তি লাভ কৰিলে ‘মিলনৰ মুৰুলী’ শীৰ্ষক নতুন আধুনিক গীতটি। যিটো গীতে বিগত দীৰ্ঘদিন ধৰি অপেক্ষাৰত কৰি ৰাখিছিল সকলো সংগীত প্ৰেমী শ্ৰোতাক, সেই গীতটিয়ে শেহতীয়াকৈ মুক্তি লাভ কৰিছে। আমাৰ পৰিয়ালৰ প্ৰতিজন সদস্যই যেতিয়া এক সুন্দৰ সু-সম্পৰ্ক বৰ্তাই ৰাখোঁ তেতিয়া আমি প্ৰত্যেকেই ইজনে সিজনৰ সৈতে ইমান গভীৰ ভাৱে জড়িত হৈ থাকোঁ যে ইয়াক হয়টো ভাষাৰে আমি বুজাব নোৱাৰিম। কিন্তু সদস্য সকলৰ মাজতেই যেতিয়া কোনো এগৰাকী নিচাযুক্ত দ্ৰব্যৰ প্ৰতি আসক্ত হৈ সৰ্বস্ব হেৰুৱাবলগীয়া হয়, সেই সময়তে এই আটাইবোৰ নেতিবাচক পৰিস্থিতিৰ মুখামুখি হ’বলগীয়া হয় পৰিয়ালৰ প্ৰতিগৰাকী সদস্য। ভিডিঅ’সহ মুক্তিপ্ৰাপ্ত ‘মিলনৰ মুৰুলী’ শীৰ্ষক গীতটিত এনে এক কাহিনীকেই উপস্থাপন কৰা হৈছে, ভিডিঅ’ পৰিচালক টিৰাপ সীমান্ত মেধিৰ প্ৰতিভাৰ এক সুন্দৰ স্বৰূপ দৰ্শকেও এই গীতটিৰ জৰিয়তে উপভোগ কৰিবলৈ পাইছে বুলি আমি একাষাৰে কৈ দিলেও হয়টো অতিৰঞ্জিত নহ’ব। হাৰ্টথ্ৰৱ জুবিন গাৰ্গ আৰু জনপ্ৰিয় কণ্ঠশিল্পী জুবলী বৰুৱাৰ দ্বৈত কণ্ঠৰে নিৰ্মিত এই গীতটিত পুনৰ এবাৰ উক্ত যুগলবন্দীক আকৌ এবাৰ শুনিবলৈ সুবিধা লাভ কৰি অনুৰাগীসকল উৎকণ্ঠিত হোৱা পৰিলক্ষিত হৈছে।\nনৱপ্ৰজন্মৰ প্ৰতিভাসম্পন্ন প্ৰায় কেইবাগৰাকীও যুৱক-যুৱতীয়ে গীতটিক সফলতাৰ উৰ্দ্ধগামী দিশত অধিষ্ঠিত কৰিছে। জীৱনৰ পাৰ্থিৱ বস্তুসমূহৰ পৰা আঁতৰি অথবা ব্যৱসায়িক যিটো মানসিকতা সেই আটাইবোৰৰ উৰ্দ্ধতো শেহতীয়াকৈ সংগীতক্ষেত্ৰখনত গীতৰ নিৰ্মাণ হৈছে। যিবোৰ গীতৰ যদিও ভিউৱাৰচৰ সংখ্যা কম তথাপিও গীতসমূহৰ অন্তৰ্নিহিত ভাৱধাৰা সমূহ উল্লেখনীয় তথা ল লেখত ল’বলগীয়া। সদ্যমুক্তিপ্ৰাপ্ত ‘মিলনৰ মুৰুলী’ শীৰ্ষক গীতটিত কথা ডানিশৰ আৰু গীতটিক সুন্দৰকৈ নিজ সুৰ তথা সংগীতেৰে সঁজাইছে দৰ্শনে। গীতটিৰ কাহিনীভাগক সুন্দৰকৈ উপস্থাপন কৰিছে ইয়াত অভিনীত প্ৰতিগৰাকী অভিনেতা-অভিনেত্ৰীয়ে। মধুস্মিতা দিহিঙীয়া, গুঞ্জন ভৰদ্বাজ, দীপজ্যোতি কলিতাৰ লগতে ইয়াত অভিনয় কৰিছে পাঞ্চী প্ৰিয়া আৰু শিশু অভিনেত্ৰী আমাইৰা ৱাহলাঙে। ‘তন মিডিয়া’ ৰ বেনাৰত নিৰ্মিত এই গীতটিৰ পিছতেই জনসাধাৰণ আৰু অধিক উৎসাহিত হৈ ৰৈছে তেওঁলোকৰ বেনাৰত নিৰ্মাণৰ বাব ৰৈ থকা আন গীতসমূহৰ বাবেও। আমি কেতিয়াবা সংগীতৰ ক্ষেত্ৰখনক লৈ বৰ আঁকোৰগোজ হৈ পৰো। নহয়নে? ব্যক্তিগত ভাৱে ভালপোৱা এটা গীতক আমি শুবলৈ যাওঁতে, খাওঁতে অথবা অতি ব্যস্ততাৰ সময়তো শুনিবলৈ বিচাৰো; যি গীতে আমাৰ মনত প্ৰশান্তি সানে সি হয় পৰে আপোনতকৈও যেন আপোন।\n‘মিলনৰ মুৰুলী’ শীৰ্ষক এই নতুন গীতটিৰ সৈতে জড়িত প্ৰতিগৰাকী ব্যক্তিৰ অনাগত দিনৰ সফলতা কামনা কৰিছে ৰূপালীপৰ্দাই। সকলোকে জনাইছোঁ শুভকামনা।\nAssamese Music Assamese Singer Assamese Song Assamese songs Milonor Muruli zubeen garg\n“অভিজাত” শীৰ্ষক এটি ৰেপৰ জৰিয়তে অসমীয়া সংগীত তথা এই ৰেপ ক্ষেত্ৰখনত সাঙুৰ খোৱা প্ৰাণদ্বীপ বৰাৰ নাম আপোনালোকে নিশ্চয় শুনিছে। নহয়নে? যিটো ৰেপক ২০২০ চনৰ মাৰ্চ মাহত গুৱাহাটীৰ GIMT ত EUPHUISM নামে আয়োজন কৰা এক ৰেপ...


প্ৰত্যুত্তৰ! চীনা সেনাৰ ভিডিঅ'ৰ পিছত এইবাৰ গালৱানত ৰাষ্ট্ৰীয় পতাকা লৈ দেখা গ'ল ভাৰতীয় সেনাক - NEWS8 NorthEast\nHome/ৰাষ্ট্ৰীয়/প্ৰত্যুত্তৰ! চীনা সেনাৰ ভিডিঅ’ৰ পিছত এইবাৰ গালৱানত ৰাষ্ট্ৰীয় পতাকা লৈ দেখা গ’ল ভাৰতীয় সেনাক\nপ্ৰত্যুত্তৰ! চীনা সেনাৰ ভিডিঅ’ৰ পিছত এইবাৰ গালৱানত ৰাষ্ট্ৰীয় পতাকা লৈ দেখা গ’ল ভাৰতীয় সেনাক\nনৱবৰ্ষৰ আৰম্ভণিতে গালৱানত পিএলএ সেনাই চীনা পতাকা উত্তোলন কৰাৰ এটা ভিডিঅ’ ৰাষ্ট্ৰখনৰ চৰকাৰী সংবাদ মাধ্যমে প্ৰকাশ কৰিছিল।\nএই ভিডিঅ’টোৱে ভাৰতত তীব্ৰ প্ৰতিক্ৰিয়া সৃষ্টি কৰাৰ মাজতে সংবাদ সংস্থা এএনআইয়ে নিৰাপত্তা সূত্ৰৰ উদ্ধৃতিৰে দুখন ছবি মুকলি কৰিছে।\nসংবাদ সংস্থাটোৱে প্ৰকাশ কৰা ছবি দুখনত গালৱান উপত্যকাত ৩০ গৰাকী ভাৰতীয় সেনাক জাতীয় পতাকাৰ সৈতে দেখা পোৱা গৈছে।\nঅৱশ্যে এতিয়ালৈকে ভাৰতীয় সেনাই এই ছবি দুখন নিশ্চিত কৰা নাই।\nউল্লেখ্য যে, পহিলা জানুৱাৰীত গালৱান উপত্যকাত চীনা সেনাই ৰাষ্ট্ৰখনৰ পতাকা হাতত লৈ ৰাষ্ট্ৰীয় সংগীত গাই থকা ভিডিঅ’ এটা প্ৰকাশ কৰিছিল দেশখনৰ ৰাষ্ট্ৰীয় সংবাদ মাধ্যমে।\nইয়াৰ পিছতে ভাৰতীয় সেনা জোৱান সকলৰ এই দুখন আলোকচিত্ৰই গালৱানত ৰঙা চীনৰ ষড়যন্ত্ৰক উচিত প্ৰত্যুত্তৰ প্ৰদান কৰিছে।\nআনহাতে, বাতৰি অনুসৰি, ভাৰতীয় সেনা আৰু চীনা সেনাই নৱবৰ্ষৰ আৰম্ভণিতে পশ্চিম লাডাখত ইজনে সিজনক মিঠাই বিতৰণ কৰে। হট স্প্ৰিংছ, ডেমচোক, নাথুলা আৰু কংৰা আইন অঞ্চলত দুয়ো ৰাষ্ট্ৰৰ জোৱানসকলৰ মাজত মিঠাই বিনিময় কৰাৰ দৃশ্যও পোহৰলৈ আহিছিল।\nগালৱানত চীনা পতাকা উত্তোলন কৰাৰ ভিডিঅ’ এটা প্ৰমাণিত চীনা ছ’চিয়েল মিডিয়া একাউণ্টৰ পৰা পোষ্ট কৰা হৈছিল। ভিডিঅ’টোৰ সৈতে লিখা হৈছিল- “২০২২ চনৰ প্ৰথম দিনটোত, গালৱান উপত্যকাত চীনা পতাকা উত্তোলন কৰা হৈছে। পতাকাখন বিশেষ, কিয়নো এই পতাকাখন এবাৰ বেইজিংৰ তিয়ানমেন স্কোৱেৰত উত্তোলন কৰা হৈছিল।”\nভিডিঅ’টো পোহৰলৈ অহাৰ পিছতে দেশজুৰি তীব্ৰ প্ৰতিক্ৰিয়াৰ সৃষ্টি হয়। ভাৰতৰ ভূমি অধিকৃত কৰিবলৈ চীনে কৰা প্ৰয়াসৰ পিছতো ভাৰতে কিয় একো পদক্ষেপ গ্ৰহণ কৰিব পৰা নাই বুলি চৰকাৰক প্ৰশ্ন কৰে বিৰোধীয়ে।\nকংগ্ৰেছ নেতা ৰাহুল গান্ধীয়ে প্ৰধানমন্ত্ৰী মোডীক আক্ৰমণ কৰি ছ’চিয়েল মিডিয়াত লিখে- “গালৱানৰ ওপৰত আমাৰ ত্ৰিৰংগা খনেহে সুৱগা চৰায়। চীনক প্ৰত্যুত্তৰ দিব লাগিব। মোডীজী, নীৰৱতা ভংগ কৰক।”\nইফালে, চীনা ভিডিঅ’ক লৈ বিতৰ্ক বৃদ্ধি পোৱাৰ পিছত ভাৰতে কয় যে চীনে গালৱান উপত্যকাত পতাকা উত্তোলন কৰা অঞ্চলটো সদায় চীনৰ দখলত আছে আৰু অঞ্চলটোক লৈ কোনো নতুন বিবাদৰ সৃষ্টি হোৱা নাই।\nউল্লেখ্য যে, চীনে বাৰম্বাৰ ভাৰতৰ ভূমি অধিকৃত কৰিবলৈ চেষ্টা কৰাৰ খবৰ পোহৰলৈ আহি আছে। শেহতীয়াকৈ ৰঙা চীনে অৰুণাচল প্ৰদেশৰ ১৫ টা অঞ্চলৰ নাম ঘোষণা কৰাৰ খবৰ প্ৰকাশ কৰিছিল ৰাষ্ট্ৰখনৰ চৰকাৰী সংবাদ মাধ্যমে। অৱশ্যে ভাৰতে চীনৰ প্ৰয়াসক খাৰিজ কৰি অৰুণাচল ভাৰতত অভিন্ন অংগ বুলি মন্তব্য কৰে।\nবিধানসভা নিৰ্বাচনৰ বাবে সাংসদ সুস্মিতা দেৱক সহ-প্ৰভাৰীৰ দায়িত্ব...\nজীয়ৰীক চৰ মাৰিছিল শিক্ষকে, খঙতে বন্দুক লৈ স্কুলত উপস্থিত হ’ল সৈনিক পিতৃ! তাৰ পিছত…


অভিনৱ সিং বিন্দ্ৰা (জন্ম: ২৮ ছেপ্তেম্বৰ ১৯৮২) দেৰাডুনত জন্মগ্ৰহণ কৰে। তেওঁ হৈছে বিশ্ব চেম্পিয়নশ্বিপ আৰু অলিম্পিক গেমছত স্বৰ্ণ পদক বিজয়ী এজন ভাৰতীয় শ্বুটাৰ। তেওঁ সাধৰণতে ১০ মিটাৰ এয়াৰ ৰাইফল বিভাগত প্ৰতিদণ্ডিতা কৰে। বিন্দ্ৰা ২০০৮ বেইজিং অলিম্পিক গেমছত প্ৰথম ভাৰতীয় ক্ৰীড়াবিদ হিচাপে ব্যক্তিগত ইভেন্টত স্বৰ্ণ পদক জিকে। এয়া আছিল ১৯৮০ বৰ্ষৰ পাছত ভাৰতৰ প্ৰথম স্বৰ্ণ বিজয়, সেইবাৰ পুৰুষ ফিল্ড হকী দলে স্বৰ্ণ পদক জিকিছিল। বিন্দ্ৰা হৈছে বিশ্ব চেম্পিয়নশ্বিপ আৰু অলিম্পিক গেমছ উভয় প্ৰতিযোগিতাত বৰ্তমানলৈকে স্বৰ্ণ পদক লাভ কৰা একমাত্ৰ খেলুৱৈ। ২০০৮ বেইজিং গেমছৰ আগেয়ে তেওঁ ২০০৬ আইএছএছএফ বিশ্ব শ্বুটিম চেম্পিয়নশ্বিপত স্বৰ্ণ জিকিছিল। ইয়াৰোপৰি বিন্দ্ৰাই ২০১৪ কমনৱেলথ গেমছতো স্বৰ্ণ জিকিছে।\nঅভিনৱ সিং বিন্দ্ৰা\n২৮ ছেপ্টেম্বৰ, ১৯৮২ (৩৮ বছৰ)\nছেইণ্ট ষ্টিফেন স্কুল, চন্ডীগড়\n173 cm (U=ft}}) (আগষ্ট 2011 অনুসৰি[update])\n65.5 কেজি (144 পাউণ্ড) (আগষ্ট 2011 অনুসৰি[update])\nপ্ৰাথমিক বছৰসম্পাদনা কৰক\nউল্লেখযোগ্য আন্তৰ্জাতিক কৰ্মসম্পাদনা কৰক\n১৫ বছৰ বয়সত বিন্দ্ৰা ১৯৯৮ কমনৱেলথ গেমছত অংশগ্ৰহণ কৰে, তেওঁ আছিল এই গেমছৰ ইতিহাসৰ সকলোতকৈ কনিষ্ঠ ক্ৰীড়াবিদ। ২০০১ মিউনিখ বিশ্ব কাপত তেওঁ নতুন যুব অভিলেখেৰে ব্ৰঞ্জ পদক জিকে, স্ক'ৰ আছিল ৫৯৭/৬০০। ইয়াৰোপৰি বিন্দ্ৰা ২০০০ গ্ৰীষ্মকালীন অলিম্পিকৰো সকলোতকৈ কনিষ্ঠ অংশগ্ৰহণকাৰী আছিল। ২০০১ চনলৈকে তেওঁ বিভিন্ন আন্তৰ্জাতিক প্ৰতিযোগিতাত ৬টা স্বৰ্ণ পদক জিকে। ২০০০ চনত বিন্দ্ৰা অৰ্জুন পুৰস্কাৰ আৰু ২০০১ চনত ৰাজীব গান্ধী খেলৰত্ন পুৰস্কাৰেৰে ভূষিত হয়। তেওঁ ২০০২ মানচেষ্টাৰ কমনৱেলথ গেমছত এয়াৰ ৰাইফল বিভাগত পুৰুষৰ দ্বৈত ইভেণ্টত স্বৰ্ণ পদক জিকে। লগতে ব্যক্তিগত ইভেণ্টতো ৰূপৰ পদক জিকে। ২০০৪ এথেন্স অলিম্পিকত বিন্দ্ৰাই অলিম্পিক অভিলেখ ভঙ্গ কৰা সত্বেও কোনো পদক জিকিব নোৱাৰিলে। তেওঁ ৫৯৭ নম্বৰ লাভ কৰি তৃতীয় স্থানত থাকে, আনহাতে কিনান জু (৫৯৯ নতুন অলিম্পিক অভিলেখ) প্ৰথম আৰু উ. লি. জি. (৫৯৮) দ্বিতীয় স্থানত থাকে। ফাইনেলত, অভিনৱে ৯৭.৬ পয়ণ্টত শেষ খেল সামৰে আৰু ১০০তকৈ কম নম্বৰ পোৱা তেওঁ একমাত্ৰ খেলুৱৈ হিচাৰে তৃতীয় স্থানৰ পৰা সপ্তম স্থানলৈ অৱনমিত হয়। ২৪ জুলাই ২০০৬ত, বিন্দ্ৰাই প্ৰথম ভাৰতীয় শ্বুটাৰ হিচাপে ৱৰ্ল্ড চেম্পিয়নশ্বিপত স্বৰ্ণ পদক জিকে। ইয়াৰ আগেয়ে ১৯৬২ চনত কাৰনি সিঙে ৱৰ্ল্ড চেম্পিয়নশ্বিপত স্বৰ্ণ পদক জিকিছিল। ২০০৬ মেলব'ৰ্ন কমনৱেলথ গেমছৰ দ্বৈত বিভাগত স্বৰ্ণ তথা একক বিভাগত ব্ৰঞ্জ পদক লাভ কৰে। আঘাতৰ বাবে বিন্দ্ৰাই দোহাত অনুষ্ঠিত ২০০৬ এছিয়ান গেমছত অংশগ্ৰহণ কৰিব নোৱাৰিছিল।\nব্যবসায়িক কৰ্মজীবনসম্পাদনা কৰক\n২০০১ – ৰাজীৱ গান্ধী খেলৰত্ন বঁটা (ভাৰতৰ সৰ্বোচ্চ ক্ৰীড়া পুৰস্কাৰ)\n"https://as.wikipedia.org/w/index.php?title=অভিনৱ_বিন্দ্ৰা&oldid=193191"ৰ পৰা অনা হৈছে\nLast edited on 26 March 2019, at 06:53\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=41996।\nএই পৃষ্ঠাখন ২৬ মাৰ্চ, ২০১৯ তাৰিখে ১২:২৩ বজাত অন্তিম সংশোধন কৰা হৈছিল।


আয়ুৰ্বেদ Archives - fitassam\n08/08/2021 08/08/2021 Admin0Comments Arthritis, assam, Assamese, Fitassam, অসম, অসমীয়া, আয়ুৰ্বেদ, আৰ্থাৰাইটিছ\n(arthritis) হৈছে এক স্থিতি যাৰ ফলত গাঁঠিত প্ৰদাহ, ফুলা আৰু ৰঙা পৰি যোৱাৰ দৰে হয় আৰু এয়া এক বা একাধিক গাঁঠিক প্ৰভাৱিত কৰিব পাৰে। বিভিন্ন প্ৰকাৰৰ আৰ্থ্ৰাইটিছ (arthritis) আছে। অষ্টিওআৰ্থ্ৰাইটিছ (arthritis) হৈছে আটাইতকৈ সচৰাচৰ প্ৰকাৰ। আৰ্থ্ৰাইটিছ (arthritis)ৰ কিছুমান সচৰাচৰ লক্ষণৰ ভিতৰত আছে গাঁঠিৰ বিষ, ফুলা আৰু জঠৰতা৷ বয়সৰ লগে লগে এই লক্ষণবোৰ গুৰুতৰ হ’ব পাৰে আৰু আপোনাৰ দৈনন্দিন কাম-কাজ প্ৰভাৱিত হ’ব পাৰে। চিকিৎসকে অসুবিধাৰ সৈতে যুঁজিবলৈ প্ৰদাহ-প্ৰতিৰোধী (anti-inflammatory)\n08/08/2021 12/08/2021 Admin0Comments assam, Assamese, Hair fall, Haircare, অসম, অসমীয়া, আয়ুৰ্বেদ, চুলি সৰা\nআপুনি ‘চুলি সৰা প্ৰাকৃতিকভাৱে কেনেদৰে প্ৰতিহত কৰিব’ এই সম্পৰ্কে জানিব বিচাৰি আছে নেকি? যদি আপুনি চুলি সৰাৰ বিষয়ে চিন্তিত আৰু ইয়াক প্ৰতিৰোধ কৰিব বিচাৰে, তেনেহ’লে প্ৰাকৃতিকভাৱে কেনেদৰে চুলি সৰা বন্ধ কৰিব লাগে সেই বিষয়ে আপোনাৰ প্ৰশ্নৰ সমাধান এই লিখনিৰপৰা পাব।আপুনি ‘চুলি সৰা প্ৰাকৃতিকভাৱে কেনেদৰে প্ৰতিহত কৰিব’ এই সম্পৰ্কে জানিব বিচাৰি আছে নেকি? যদি আপুনি চুলি সৰাৰ বিষয়ে চিন্তিত আৰু ইয়াক প্ৰতিৰোধ কৰিব বিচাৰে, তেনেহ’লে প্ৰাকৃতিকভাৱে কেনেদৰে চুলি সৰা বন্ধ কৰিব লাগে সেই বিষয়ে আপোনাৰ প্ৰশ্নৰ সমাধান এই লিখনিৰপৰা পাব।


Viral: Mumbai StreetFood: নামৰ আগত ‘ডক্টৰ’ পৰিচয়! ৩০ বছৰ ধৰি পথৰ দাঁতিত খাদ্য বিক্ৰী কৰিছে এইগৰাকী মহিলাই– News18 assam\nViral: Mumbai StreetFood: নামৰ আগত ‘ডক্টৰ’ পৰিচয়! ৩০ বছৰ ধৰি পথৰ দাঁতিত খাদ্য বিক্ৰী কৰিছে এইগৰাকী মহিলাই\nএগৰাকী চিকিৎসক হৈয়ো এইদৰে খাদ্য বিক্ৰী কৰাৰ দৰে কাম কৰা সুনীতাক ভূয়সী প্ৰশংসা কৰিছে সকলোৱে।\nষ্ট্ৰীট ফুড প্ৰায় সকলো লোকৰে প্ৰিয়। ষ্ট্ৰীট ফুডৰ সৈতে থাকে অনেক কাহিনী। বহু সময়ত এই কাহিনী খাদ্যৰ সোৱাদতকৈ অধিক মুখৰোচক হৈ পৰে। তেনে এক কাহিনী বৰ্তমান ছচিয়েল মিডিয়াত বিয়পি পৰিছে। মুম্বাইৰ ৰাজপথত এনে এগৰাকী খাদ্য বিক্ৰেতা পোৱা গৈছে যাৰ নামৰ আগত উজ্জ্বল ‘ডক্টৰ’ পৰিচয়! ঘৰত বনোৱা খাদ্য তেওঁ বিক্ৰী কৰিছে পথৰ দাঁতিৰ দোকানত।\nকিন্তু কিয় ‘ডক্টৰ’ পৰিচয় সত্ত্বেও পথৰ দাঁতিত খাদ্য বিক্ৰী কৰিছে? সেই উত্তৰ দিছে এগৰাকী ফুড ব্লগাৰে, তেওঁৰ ইনষ্টাগ্ৰামত। তাত জনোৱা হৈছে, ৫৫ বছৰ বয়সীয়া ডাক্তৰ সুনীতাই বিগত ৩০ বছৰ ধৰি এই দোকান চলাই আছে। সহযোগ কৰে তেওঁৰ স্বামীয়েও। ইয়াৰ বাহিৰেও সুনীতাৰ আৰু এটা পৰিচয় আছে। তেওঁ এগৰাকী নিউট্ৰিচনিষ্ট আৰু ডায়েটিচিয়ান। তেওঁৰ জীৱন দৰ্শন হ’ল, ইচ্ছা থাকিলে এজন লোকে একেলগে চাৰিটা কামো কৰিব পাৰে। সেয়ে নিজৰ পেছাৰ বাহিৰেও তেওঁ খাদ্যৰ দোকানো চলায়।\nইনষ্টাগ্ৰামত ফুড ব্লগাৰগৰাকীয়ে সুনীতাৰ দোকান আৰু দোকানত তেওঁৰ কামক লৈ লিখিছে। ভিডিঅ’ত দেখা গৈছে, তেওঁ খাদ্যভৰ্তি পাত্ৰৰ পিছফালে ৰৈ আছে। তেওঁৰ দোকানত ৪০ টকাৰ বিনিময়ত পোৱা যায় ভাত, দাইল, ৰুটি, তৰকাৰী, পুৰী, আচাৰ আৰু পাপৰ।\nএগৰাকী চিকিৎসক হৈয়ো এইদৰে খাদ্য বিক্ৰী কৰাৰ দৰে কাম কৰা সুনীতাক ভূয়সী প্ৰশংসা কৰিছে সকলোৱে। সঁচাই, ডাঃ সুনীতাৰ কথাৰে, ইচ্ছা থাকিলে চাৰিটা কামো একেলগে কৰিব পাৰি!\nFirst published: April 20, 2022, 13:50 IST


how can getabetter price while selling own gold in jewellery shop– News18 Assam\nSelling Gold Jewelry: সোণৰ গহনা বিক্ৰী কৰিবলৈ গৈ আপুনি আৰু ঠগ খাব নালাগে! গহনাৰ উচিত মূল্য পাবলৈ জানি লওক জৰুৰী কথা...\nUpdated:June 10, 2021, 3:38 PM IST\nসোণৰ গহনাৰ ক্ষেত্ৰত বহু সোণ ক্ৰয় কৰা লোকে বিক্ৰেতাৰ দুৰ্যোগৰ সুযোগ লোৱাৰ আশংকা থাকে।\nসোণক আমি প্ৰায়েই বিপদৰ সংগী বুলি গণ্য কৰোঁ । যেতিয়া কোনো বিপদ আহে আৰু জৰুৰীভাৱে নগদ ধন (emergency Cash)ৰ প্ৰয়োজন হয়, সেই সময়ত বহু লোকে তেওঁলোকৰ সোণৰ গহনা (gold jewellery) বিক্ৰী কৰাৰ সিদ্ধান্ত লয়। কিন্তু সোণৰ গহনা বিক্ৰীৰ ক্ষেত্ৰত বহু ক্ৰেতাই বিক্ৰেতাৰ দুৰ্যোগৰ সুযোগ লোৱাৰ আশংকা থাকে। গতিকে কেনেকৈ ইয়াৰ উচিত মূল্য পাব পাৰে, সেই সন্দৰ্ভত আৰু অধিক কথা জানি লোৱা দৰকাৰ।\nসঠিক ওজন আৰু কেৰেট পৰীক্ষা কৰক\nগহনা বিক্ৰী কৰাৰ পূৰ্বে গহনাবোৰৰ সঠিক ওজন আৰু কেৰেট জানি লওক। ইয়াৰ বাবে সদায় ৰচিদ লোৱাটো ভাল। যদি আপোনাৰ কোনো ৰচিদ নাই বা ৰচিদত উল্লেখ কৰা হোৱা নাই, তেন্তে প্ৰথমে ইয়াৰ ওজন–কেৰেট বিচাৰি উলিয়াওক। আপুনি কেৰেট মিটাৰ থকা জুৱেলাৰীৰ সৈতে যোগাযোগ কৰিব পাৰে। এইটো নিশ্চিত কৰিবলৈ দুই বা ততোধিক জুৱেলাৰীত পৰীক্ষা কৰাটো উচিত হ'ব।\nগহনাসমূহৰ হলমাৰ্কিং চাওক\nযদি আপুনি অলংকাৰবোৰৰ বিশুদ্ধতাৰ বিষয়ে নিশ্চিত নহয়, আপুনি ইয়াক এক বা একাধিক কেৰেট মিটাৰ থকা জুৱেলাৰীৰ জৰিয়তে পৰীক্ষা কৰাব পাৰে। গহনাবোৰৰ হলমাৰ্কিঙে ইয়াৰ বিশুদ্ধতা নিৰূপণ কৰে আৰু ক্ৰেতাই সদায় এনে গহনা পছন্দ কৰিব। যদি গহনাবোৰ হলমাৰ্ক কৰা হয়, ই সহজ হৈ পৰে, কিয়নো হলমাৰ্ক ষ্টাম্পত কেৰেটবোৰ উল্লেখ কৰা হয়।\nসঠিক ক্ৰেতা বাছনি কৰক\nআপুনি য'ত গহনা কিনিছিল, তাতেই বিক্ৰী কৰিবলৈ চেষ্টা কৰক। কিছুমান দোকানত কেৱল তেওঁলোকে বিক্ৰী কৰা গহনাবোৰহে ক্ৰয় কৰাৰ নীতি আছে। এটা প্ৰতিষ্ঠিত ব্ৰেণ্ডৰ জুৱেলাৰীৰ ওচৰলৈ যোৱাটো সদায়ে ভাল।\nবহুতো জুৱেলাৰীৰ সৈতে কথা পাতক\nচূড়ান্ত মূল্যত উপনীত হোৱাৰ আগতে জুৱেলাৰীয়ে অপচয় হিচাপে এক নিৰ্দিষ্ট ওজন হ্ৰাস কৰিব পাৰে। বিক্ৰী কৰাৰ পূৰ্বে জুৱেলাৰীয়ে অপচয়ৰ বাবে হ্ৰাস কৰা ওজন হিচাপ কৰক। কেতিয়াবা এজন জুৱেলাৰীয়ে ২০%লৈকে অপচয়ৰ বাবে ধন কৰ্তন কৰিব পাৰে। যদি অলংকাৰত পাথৰ থাকে, তেওঁলোকে অধিক অপচয় গণনা কৰিব পাৰে। তৈয়াৰৰ খৰচৰ বাবে আপুনি সেই ধন পুনৰ নাপাব, যিমান টকা আপুনি গহনা ক্ৰয়ৰ ক্ষেত্ৰত পৰিশোধ কৰিছিল।\nঅভিজ্ঞসকলে কি কয়?\nঅভিজ্ঞসকলৰ মতে, যদি আপুনি ১০,০০০ টকাৰ অধিক মূল্যৰ গহনা বিক্ৰী কৰি আছে, জুৱেলাৰীয়ে কেৱল চেকৰ জৰিয়তেহে পৰিশোধ কৰিব পাৰে। সেয়েহে, নিশ্চিত কৰিব যে জুৱেলাৰীয়ে চেকৰ দ্বাৰা ধন পৰিশোধ কৰিবলৈ সক্ষম হ'ব। লগতে, দোকান আৰু সোণ ক্ৰেতাৰ পৰা সাৱধান হ'ব যি প্ৰায়ে ভুল পৰামৰ্শ দি নিজৰ সুবিধা আদায় কৰে। গতিকে আপুনি এটা প্ৰতিষ্ঠিত ব্ৰেণ্ডৰ জুৱেলাৰীৰ ওচৰলৈ যোৱাটো ভাল।\nFirst published: June 10, 2021, 3:33 PM IST


Budh Vakri 2022|Rashifal|Zodiac Sign|Astrological Prediction|Horoscope|Daily Life: Budh Vakri 2022|Rashifal: খুব সাৱধান, মকৰ-বুধৰ সৈতে খেলা আৰম্ভ ! পৰৱৰ্তী ২২ দিনৰ বাবে এই ৰাশিৰ লোকসকল প্ৰচণ্ড চাপত থাকিব ... ৷ These people from that horoscope need to be much careful.– News18 assam\nHome » photogallery » lifestyle »Budh Vakri 2022|Rashifal: খুব সাৱধান, মকৰ-বুধৰ সৈতে খেলা আৰম্ভ ! পৰৱৰ্তী ২২ দিনৰ বাবে এই ৰাশিৰ লোকসকল প্ৰচণ্ড চাপত থাকিব ...\nBudh Vakri 2022|Rashifal: খুব সাৱধান, মকৰ-বুধৰ সৈতে খেলা আৰম্ভ ! পৰৱৰ্তী ২২ দিনৰ বাবে এই ৰাশিৰ লোকসকল প্ৰচণ্ড চাপত থাকিব ...\nBudh Vakri 2022|Rashifal|Zodiac Sign|Astrological Prediction|Horoscope|Daily Life: এই সকলো বোৰ ৰাশিৰ লোকসকলে বিশেষভাৱে সাৱধান হোৱা উচিত\n| January 15, 2022, 14:41 IST\nবুধ আৰু শনিৰ মাজৰ বক্ৰতা ৪ ফেব্ৰুৱাৰীৰ ভিতৰত আৰম্ভ হ'ব৷ জ্যোতিষ শাস্ত্ৰ অনুসৰি, পাৰা আৰম্ভ হ'লে ইয়াৰ বিপৰীত প্ৰভাৱ পৰে৷ সাংকেতিক প্ৰতিচ্ছবি৷\nবুধ মকৰ ৰাশিত বক্ৰতাই পাৰিবাৰিক সম্পৰ্ক প্ৰভাৱিত কৰে। চাও আহক বুধে সকলো ৰাশিক কেনেদৰে প্ৰভাৱিত কৰে। সাংকেতিক প্ৰতিচ্ছবি।\nমেষ ৰাশি- বুধৰ বক্ৰতাৰ পিছত কেৰিয়াৰত এক আমূল পৰিৱৰ্তন হ'ব। ই পাৰাৰ বক্ৰ পদক্ষেপবোৰক উপাৰ্জন বা বৃত্তিত ভুল বুজাবুজি দূৰ কৰাৰ সুযোগ প্ৰদান কৰিব। সাংকেতিক প্ৰতিচ্ছবি।\nবৃষ : মন ধৰ্মৰ ফালে ঘূৰিব। ই মনক সুখী কৰিব। আপুনি উপাৰ্জনৰ বাবে বিদেশ ভ্ৰমণ কৰাৰ সুযোগ পাব। বুধ পৰিৱৰ্তন বৃষ ৰাশিৰ বাবে ভাল হ'ব। সাংকেতিক প্ৰতিচ্ছবি।\nমিথুন ৰাশি: বুধৰ বক্ৰ চালে শৰীৰ স্বাস্থ্যৱান কৰি ৰাখিব। আপুনি ব্যৱসায় বা চাকৰিত সমস্যাৰ সন্মুখীন হ'ব। লগতে চাপ চাওক। সাংকেতিক প্ৰতিচ্ছবি।\nকৰ্কট ৰাশি: সম্পৰ্ক উন্নত কৰক, প্ৰচেষ্টা অব্যাহত ৰাখক। ঘৰুৱা ব্যয় বৃদ্ধি হ'ব। আপুনি আপোনাৰ কেৰিয়াৰত কেইবাটাও পাকৰ সন্মুখীন হ'ব লাগিব। সাংকেতিক প্ৰতিচ্ছবি।\nসিংহ ৰাশি: সম্পৰ্কত দৃঢ়তা অনাৰ এইটো সঠিক সময়। ভুল বুজাবুজি কেইবাটাও কাৰকৰ পৰা সমাপ্ত হ'ব পাৰে। খং নিয়ন্ত্ৰণ কৰিব লাগিব। বিশেষকৈ পাৰিবাৰিক বিষয়বোৰৰ বিষয়ে অত্যন্ত সজাগ হ'ব লাগিব। সাংকেতিক প্ৰতিচ্ছবি।\nকন্যা (Virgo): আপোনাৰ পত্নীৰ সৈতে বিবাদ হ'ব পাৰে, পাৰাৰ বক্ৰতা সাৱধান হ'ব লাগে। পাৰিবাৰিক বিষয়বোৰৰ বিষয়ে অতি সাৱধান হ'ব। সাংকেতিক প্ৰতিচ্ছবি।৷\nতুলা (Libra): ঘৰুৱা কামৰ খৰচ কোনো কাৰণ নোহোৱাকৈ বাঢ়িব৷ ঘৰটোৰ নিৰ্মাণ সম্পূৰ্ণ হ'ব৷ পৰিয়ালৰ সদস্যসকলৰ মাজত সমতা থাকিব৷ সাংকেতিক প্ৰতিচ্ছবি৷ ৷\nনিউজ ১৮ অসম কোনো অন্ধবিশ্বাসৰ প্ৰচাৰ বা সমৰ্থন নকৰে। যিকোনো সিদ্ধান্ত লোৱাৰ আগতে চিন্তা কৰক আৰু সিদ্ধান্ত লওক। সাংকেতিক প্ৰতিচ্ছবি।


ASSAMESE GOOD MORNING IMAGES WALLPAPER PHOTO PICS HD DOWNLOAD FOR WHATSAPP - অসমীয়া সুপ্ৰভাত বাৰ্তা\nAssamese Good Morning Images – অসমীয়া সুপ্ৰভাত বাৰ্তা – If you are searching for good morning images in assamese, then you have come to the right place, I am sharing good morning images in assamese of your friends here, you can see all kinds of assamese good morning images here like Flower Good Morning Images , Love Good Morning Images, Nature Good Morning Images, assamese sms Good Morning Images, Best Assamese Quotes Good Morning Images. Share good morning wishes to facebook and twitter\nজোনটি ওলালে তৰাটি ওলাব সু-সংবাদৰ বতৰা লৈ । এটি সুন্দৰ দিনৰ কামনাৰে আপোনাৰ লগতে আপোনাৰ ঘৰৰ সদৌটি লৈকে মই মোৰ ফালৰ পৰা সুভাষীস যাচিলো, যাতে আজিৰ এই দিনটো হাঁহি-ধেমালিৰে ভৰি পৰক ।\n“গভীৰ অমানিশা অথবা কালৰাত্ৰিৰ বুকুতে যেনেদৰে প্ৰভাত লুকাই থাকে, তেনেদৰে বুকুত সাহস বান্ধি আগুৱাই গৈ থাকিলে হেজাৰ পৰাজয়ৰ পাছতো জয়লাভ নিশ্চিত হৈ উঠে ।” ~ ভূপেন হাজৰিকা *সুপ্ৰভাত*\nঅসমীয়া সুপ্ৰভাত বাৰ্তা\nBeautiful Assamese Good Morning pics Download for Love Couple\nআশাই আপনাক কেতিয়াও এৰি নাযায় বৰঞ্চ আপুনিহে সময়ে সময়ে আশাক বাদ দিয়ে, আশাবোৰ জীৱনৰ প্ৰেৰণা লগতে আশাই জীৱনলৈ সজীৱতা আনে ।”\nএজন মানুহৰ জীৱনত কৰিবলগীয়া আটাইতকৈ গুৰুত্বপূৰ্ণ কামটো হৈছে নিজকে নিজে জন্ম দিব পৰাটো ; অৰ্থাৎ নিজৰ সকলো সম্ভাৱনাক যথোপযুক্তভাৱে কামত খটুৱাই নিজকে গঢ় দিব পৰাটো । এই কষ্টসাধ্য কামৰ ফলাফল হ’ল —_ _ব্যক্তিত্ব ।_ 🙏 *সুপ্ৰভাত*\nGood Morning Images for Whatsapp Status & DP(অসমীয়া সুপ্ৰভাত বাৰ্তা)\nস্মৃতিৰ মণিকোঠাৰ পৰা অংকন কৰা ছবিখনহে প্ৰকৃত ছবি । এই ছবিত অন্তৰ্নিহিত হৈ থাকে আমাৰ চিন্তা, আৱেগ-অনুভূতি আৰু সুখ-দুখ । এই ছবিৰ জৰিয়তে সহস্ৰজনৰ চকুত, সহস্ৰজনৰ হৃদয়ত আমাৰ আত্মাই ঠাই পায় । 🙏 *সুপ্ৰভাত*\n*মানুহৰ সঠিক জীৱন-যাপন নিৰ্ভৰ কৰে তিনিটা মহৎ গুণৰ ওপৰত যিয়ে মানুহক সৰ্বশক্তিমান কৰি তুলে ৷ সেই তিনিটা গুণ হৈছে – আত্মসন্মান , আত্মজ্ঞান আৰু আত্মনিয়ন্ত্ৰণ ৷৷৷* *🌹🌹🌹🌹সুপ্ৰভাত🌹🌹🌹* *🌹আপোনাৰ দিনটো শুভ হওঁক\nRomantic Good Morning Images Pics Download (অসমীয়া সুপ্ৰভাত বাৰ্তা)\nএজন মানুহ যদি আন সকলোতকৈ শ্ৰেষ্ঠ হয় তাৰ অৰ্থ এইটো নহয় যে তেওঁৰ এখন হাত বা এটা চকু বেছিকৈ আছে, তাৰ প্ৰকৃত কাৰণ হ’ল জ্ঞানৰ অনুশীলনৰদ্বাৰা তেওঁ নিজৰ মন আৰু বুদ্ধিক অধিক তীক্ষ্ণ তথা কাৰ্য্যক্ষম কৰি তুলিবলৈ সক্ষম হৈছে। 🙏 **সুপ্ৰভাত**\nসুপ্ৰভাত । সুন্দৰ দিন এটাৰ কামনাৰে সকলোলৈকে পুৱাৰ শুভকামনা জনালোঁ ।।\nGood Morning quotes in Assamese (অসমীয়া সুপ্ৰভাত বাৰ্তা)\nশুভ ৰাতিপুৱা বন্ধু । আশাকৰোঁ তোমাৰ আজিৰ দিনটো যাতে ভালে ভালে যায়।\nGood Morning Wishes in Assamese Images Download for girls (অসমীয়া সুপ্ৰভাত বাৰ্তা)\nমূৰ্খ মানুহৰ মূৰ্খামিৰ বাবে সমাজ ধ্বংস নহয় , সমাজ ধ্বংস হয় শিক্ষিত মানুহৰ মূৰ্খামিৰ বাবে ।\nসন্তানক উপহাৰ নিদিলে কিছু সময়ৰ বাবে ঠেহ পাতিব বা কান্দিব, কিন্তু সংস্কাৰ নিদিলে আজীৱন নিজেও কান্দিব আৰু আনকো কন্দুৱাব । সুপ্ৰভাত\ngood morning wishes in Assamese\ngood morning messages for friends with pictures in Assamese (অসমীয়া সুপ্ৰভাত বাৰ্তা)\nheart touching good morning messages for friends in assamese\ngood morning in Assamese images\n← Good Morning Images Wallpaper Photo Pics HD Download For Whatsapp and facebook\n5 thoughts on “ASSAMESE GOOD MORNING IMAGES WALLPAPER PHOTO PICS HD DOWNLOAD FOR WHATSAPP – অসমীয়া সুপ্ৰভাত বাৰ্তা”\nPingback:\tMuharram Mubarak 2019 Images, Wishes Greetings, Quotes, SMS - Happy Muharram 2019 - Wishes and Messages - WishesMsgs\nGreetings I am so glad I found your blog page, I really found you by mistake, while I was researching on Bing for something else, Anyhow I am here now and would just like to say kudos foratremendous post andaall round exciting blog (I also love the theme/design), I don’t have time to go through it all at the minute but I have bookmarked it and also included your RSS feeds, so when I have time I will be back to read much more, Please do keep up the fantastic job.\n7th October 2019 at 1:07 am\nPingback:\tWhatsApp Status in Assamese | Assamese Status For Whatsapp | Assamese Love Story | Funny Assamese Status


A Successful YouTuber In Assam ~ Assam Best\nA Successful YouTuber In Assam\nadmin July 16, 2018 September 30, 2018 No Comments on A Successful YouTuber In Assam\nHi FRIEND আজি আমি কথা পাতিম Succes YouTube ৰ বিষয়. হয় আমি চবে YouTube ত নানা ধৰণৰ Video দেখি পাওঁ.লগতে আমি শুনিও পাওঁ যে YouTube ৰ পৰা বহুতো টকা ও উপাৰ্জন হয়.আৰু এই কথা আমিও ভাবি এটা চেনেল শুলি লওঁ. যে যদি বেলেগে পইছা উপাৰ্জন কৰি আচে তেন্তে আমি কিয় নোৱাৰিম.লগতে এইটোও ভাবো যে জল্দি ধনী হয় যাম.তেতিয়া চোৱা ভবাটো ভুল নহয়. কিন্তু যেনেদৰে ভাবো আমি তেনেকৈ কিয় নোৱাৰো.গতিকে আজি মই কথা কম যে কি কৰিলে এজন Succese YouTubeৰ হব পাৰিবা. আৰু লগতে কম কি কৰিলে YouTube ৰ পৰা সামৰণ মাৰিব লাগিব.তেনেহলে আহক আজিৰ টপিকলৈ আগলৈ যাওঁ.\nচবৰ প্ৰথম কবলৈ বিচাৰো চোৱা YouTube জগাটো আমাৰ নহয়. এইটো বেলেগৰ হয়.যিকোনোৱে য়োটোবত আহি চেনেল বনাব পাৰিব. লগতে পইচা ও উপাৰ্জন কৰিব পাৰিব. কিন্তু আমি বহুতো এনেকে আচো কিয় নোৱাৰো.\nযেনে:- ধৰিলোৱা চেনেল এটা বনাইচা লগতে 30 টা Video ও Upload কৰি লৈচা 30 দিনৰ ভিতৰত.আৰু পিচত দেখিব পাইচা যে কত পইচা এক টকাও নাই.30 টা Video Upload কৰাৰ পিচত.হেত্তেৰী আৰু নোৱাৰিম ইমান কষ্ট. চোৱা এই কথাটো যদি এবাৰ ভাবি লৈচা . হৈ গল আৰু Succsese হব নোৱাৰিবা.\nচোৱা বহুতে কয় যে চেনেল নিজৰ হবিৰ কৰনে কৰি আছে.কিন্তু মই কৌ, নহয় YouTube ত পইচাৰ কাৰণে চেনেল বনাইছে.কিন্তু যিমানে য়োটোবৰ হৈছে কেতিয়াও কি সিহঁতৰ আমনি লগা নাই নেকি.লাগিছে কিন্তুVideo Upload কৰা বন্দ কৰা নাই .আৰু এনেদৰে মোৰ ও বহুতো আমনি লাগিছে. কিন্তু মই চেষ্টা কৰি আছো আগবাঢ়ি যাবলৈ Youtubeত.\nএতিয়া আহক আমি জানো যে কোনজন Succsese হব পাৰিব.\nচোৱা আমি চবে সৰু থাকোতে কিতাপত পাইছো. যে একেবাৰে নোৱাৰিলে এশবাৰে কৰা. তেনেকৈ চোৱা চবে বহুতো চেষ্টা কৰিচে চেনেলটো আগোৱাই নিবলৈ. কোনফালে ৰাতি কোনফালে দিন হৈছে একো নাজানিচিল.ইমানে ব্যস্ত আচিলে.Video ত Views আহিলেও Video Upload কৰিছে.আৰু লগতে Subscriber.\nViews And Subscribe ৰ ফালে চোআ নাই.এইটো হৰ সময় চাইছে যে অহা কালি কি Video Upload কৰিম.সেইটোলৈ চিন্তা কৰিছিল. ইমান খিনি কৰাৰ ভাবে আজি Youtube ত Succsese হব পাৰিছে. লগতে লাখ লাখ টকাও ইংকাম কৰিব পাৰিছে.\nMy YouTube Some Storry\nচোৱা আজিৰ সময়ত মোৰ চেনেলত 40000 জন Subscribe ৰ আছে.আৰু এসময়ত মোৰ চেনেলত অকল 10 জন Subscribe ৰ আচিল.কিন্তু ময়ো বহুতো কষ্ট কৰিছো.5মাহ একো Subscribe ৰ হুৱা নাই লগতে পইচা .তাঁৰপিচত এইটো ভাবিছো যে মই পইচা পালেই কৰিম YouTube ত Video Upload.আৰু নাপালেই ও কৰিম Video Upload. এনেদৰে মই হৰ সময় এইটো ভাবিচিলো. কিন্তু এই কথা ভবাৰ কাৰণ আজি ময়ো অলপ পইচা ও পাই আছো YouTubeৰ পৰা.\nTips For A Succsese YouTuber\nএতিয়া মই তলত যিমানে কৈ আছো নোট কৰিবা যদি ত সফল হবলৈ বিচৰা.\nমাত্ৰ 60 টা YouTube ত Upload কৰিবা2মাহত. আৰু তাঁৰ পিচত চাবা মনত কিমান ভাল লাগে.Video Upload কৰিবলৈ একদিন ও মিচ নকৰিবা. Views আহি আছেনে নাই সেইটো অ নাছাবা. 60 দিন হোৱাৰ পিছত এবাৰ চাবা কিমান আহে.\nঅকল কথাখিনিৰ ওপৰত নিৰ্ভৰ কৰা.যদি য়োটোবত জয় হবলৈ বিচৰা.মোৰ ভাই চেষ্টা কৰিলে চব হয়.লগতে কষ্ট কৰিলে কষ্টৰ ফলাফলটো নিচ্চয় পাবা.এবাৰ কৰি চোৱা.তেতিয়া হলে চোৱা অলপ কথাৰে বজাবলৈ চেষ্টা কৰিছো আপোনালোকক. যদি য়োটোবাৰ হবলৈ বিছৰা তেন্তে পইচা নহয়.মনটো বহুতো আনন্ন থাকে….\nDocuments Required For Fresh Passport Apply In Assam


মনজ্যোৎস্না মহন্ত - অসমীয়া ৱিকিপিডিয়া\nফেব্ৰুৱাৰী ১৪, ১৯৬৭\nকণ্ঠশিল্পী, সংগীত প্ৰযোজক, অধ্যাপক\nমনজ্যোৎস্না মহন্ত গোস্বামী অসমৰ এগৰাকী কণ্ঠশিল্পী, সংগীত পৰিচালক, অধ্যাপক। তেখেত কেশৱ মহন্ত আৰু নিকুঞ্জলতা মহন্তৰ জীয়ৰী। তেখেতে কণ্ঠ দিয়া অসমীয়া চলচ্চিত্ৰসমূহ হৈছে- সপোন, অজলা ককাই, দ্বীপজ্যোতি। একক কণ্ঠৰ গীতৰ এলবামসমূহ হ’ল- লহৰ, মনজৰী, আৱেগেৰে, ৰাগি সুৱদি, চকুতে চকু, হিট অফ্ মনজ্যোৎস্না, নাদ (বৰগীত),এনাজৰী, চেনেহজৰী (ৰুদ্ৰ বৰুৱাৰ গীতৰ এলবাম) আদি। মহন্ত বৰ্তমান সন্দিকৈ ছোৱালী মহাবিদ্যালয়ৰ অসমীয়া বিভাগৰ অধ্যাপক। উল্লিখিত চলচ্চিত্ৰ আৰু এলবামসমূহৰ উপৰিও অসমৰ বহুতো জনপ্ৰীয় গীতত তেওঁ কণ্ঠ নিগৰাইছে। মহন্তই বৰ্তমানলৈকে দুখনকৈ গ্ৰন্থ সম্পাদনা কৰিছে।\n6 সাংস্কৃতিক জীৱন\nতেখেতৰ জন্ম হৈছিল গুৱাহাটীৰ শান্তিপুৰত ১৯৬৭ চনৰ ১৪ ফেব্ৰুৱাৰীত। পিতৃৰ নাম কেশৱ মহন্ত আৰু মাতৃৰ নাম নিকুঞ্জলতা মহন্ত।\nতেখেতে তাৰিণী চৌধুৰী চৰকাৰী উচ্চতৰ মাধ্যমিক বহুমুখী বালিকা বিদ্যালয়ৰপৰা তেখেতে হাইস্কুলীয়া শিক্ষা সমাপ্ত কৰে। পৰৱৰ্তী সময়ত সন্দিকৈ ছোৱালী মহাবিদ্যালয়ৰপৰা ১৯৮৭ চনত অসমীয়া বিষয়ত স্নাতক আৰু গুৱাহাটী বিশ্ববিদ্যালয়ৰপৰা একেটা বিষয়তে ১৯৯০ চনত স্নাতকোত্তৰ ডিগ্ৰী লাভ কৰে।\nতেখেত বৰ্তমান সন্দিকৈ ছোৱালী মহাবিদ্যালয়ৰ অসমীয়া বিভাগৰ অধ্যাপক।\nৰাজ্যিক চলচ্চিত্ৰ বঁটা, ১৯৯৬-১৯৯৮\n‘সপোন’ চলচ্চিত্ৰৰ ‘এনেকৈয়ে ভাগেনে সপোন শীৰ্ষক গীতটোৰ বাবে শ্ৰেষ্ঠ কণ্ঠশিল্পী বঁটা।\nশ্ৰেষ্ঠ জনপ্ৰিয় গীত শিতানত ‘গপ-চপ মিউজিক এৱাৰ্ড’। ২০১৪\nসন্দিকৈ ছোৱালী মহাবিদ্যালয়ৰ একেৰাহে তিনি বছৰৰ ‘শ্ৰেষ্ঠ সংগীত শিল্পী’, ১৯৮৫,১৯৮৬,১৯৮৭\nগুৱাহাটী বিশ্ববিদ্যালয়ৰ ‘শ্ৰেষ্ঠ সংগীত শিল্পী’, ১৯৮৯-১৯৯০\nতেখেত অল ইণ্ডিয়া ৰেডিঅ’ৰ ‘বি’ গ্ৰেড শিল্পী হিচাপে স্বীকৃত।\n‘গপ-চপ মিউজিক এৱাৰ্ড’ৰ জুৰী মেম্বাৰ। (২০১৪ চনৰপৰা ২০১৭)\nৰামধেনু টেলিভিশ্যন চেনেলৰ ঝংকাৰ-লিটল চেম্পচ্’ৰ জুৰী মেম্বাৰ। (২০১৪ৰপৰা ২০১৬)\nৰেঙণি টেলিভিশ্যন চেনেলৰ ‘যুগলবন্দী’ অনুষ্ঠানৰ জুৰী মেম্বাৰ।\nতেখেতে কণ্ঠ দিয়া চলচ্চিত্ৰসমূহ হৈছে- সপোন, অজলা ককাই, দ্বীপজ্যোতি তেখেতৰ একক কণ্ঠৰ গীতৰ এলবাম- লহৰ, মনজৰী, আৱেগেৰে,ৰাগি সুৱদি, চকুতে চকু, হিট অফ্ মনজ্যোৎস্না, নাদ (বৰগীত),এনাজৰী. চেনেহজৰী (ৰুদ্ৰ বৰুৱাৰ গীতৰ এলবাম) ৷\nকেশৱ মহন্তৰ গীত সমগ্ৰ (সম্পাদনা), ২০১৭\nপ্ৰেম অমৃতৰ নদী, ২০১৬\n↑ 1.0 1.1 1.2 1.3 "মনজ্যোৎস্না মহন্তৰ সৈতে অন্তৰংগ আলাপ". সাহিত্য ডট অৰ্গ. 15 July 2013. https://xahitya.org/monjyotshna_mahanta/। আহৰণ কৰা হৈছে: 30 মে' 2021.\n"https://as.wikipedia.org/w/index.php?title=মনজ্যোৎস্না_মহন্ত&oldid=279657"ৰ পৰা অনা হৈছে\nএই পৃষ্ঠাখন ৩০ মে’, ২০২১ তাৰিখে ১২:২৭ বজাত অন্তিম সংশোধন কৰা হৈছিল।


ধৰ্ম আৰু নাৰী- (আৰহান ইনামূল) - মুক্ত চিন্তা\npsu essay letter grade scale doesaresearch paper needatitle profile essay onaperson example website for math help research paper cover letters written essay examples\nধৰ্ম আৰু নাৰী- (আৰহান ইনামূল)\nমানৱীয় সভ্যতাৰ ইতিহাস অধ্যয়ণ কৰিলে আমি অনুভৱ কৰো যে সঁচাকৈয়ে সভ্যতাৰ বিকাশমুখী পথেৰে আমি বহুদূৰ আগুৱাই আহিলো । কিন্তু যেতিয়া চৌপাশে অদ্যপি বৰ্তি থকা শ্ৰেণী- বৈষম্য, শ্ৰেণী- শোষণ তথা লিংগ কেন্দ্ৰিক বৈষম্য চকুত পৰে তেতিয়া আমাৰ অনুভৱ হয় যে প্ৰকৃততেই আমি নিজকে সু-সভ্য আৰু আধুনিক বুলি দাবী কৰিব পৰাকৈ যোগ্য হৈছোঁনে ? প্ৰায় প্ৰত্যেকটো ধৰ্মৰ অনুগামীয়ে নিজৰ ধৰ্মটোক অন্য ধৰ্মতকৈ শ্ৰেষ্ঠ আৰু একমাত্ৰ সত্য ধৰ্ম বুলি জাহিৰ কৰে, কিন্তু তথ্য আৰু যুক্তিসহকাৰে উপস্থাপন কৰিলে তেঁওলোকেও হয়তো নুই কৰিব নোৱাৰে যে বৰ্তমানেও বৰ্তি থকা মানৱীয় শ্ৰেণী বিভাজন, শ্ৰেণী- বৈষম্য, শ্ৰেণী- শোষণ তথা নাৰীৰ ওপৰত চলি থকা দমন আৰু প্ৰত্যেকটো কু-সংস্কাৰ আদিৰ সৃষ্টি, স্থায়িত্ব আৰু সাৰ্বিক প্ৰভাৱৰ বাবে ধৰ্ম আৰু ধৰ্মৰ আলমত গঢ় লৈ উঠা পৰম্পৰাই নিশ্চিতভাবে দায়ী। কাৰণ, সুবিধাবাদী শোষক শ্ৰেণীয়ে ধৰ্ম আৰু ধৰ্মীয় নীতি-নিয়ম অথবা ধৰ্মগ্ৰন্থকৃত আৰু প্ৰচাৰিত চিন্তাধাৰাৰ সাহচৰ্যতেই প্ৰতি-মানৱতাবাদী এটা সমান্তৰাল ধাৰা বৰ্তাই ৰাখিবলৈ সুবিধা পায়। এই আলোচনাটোত ধৰ্মই কিদৰে যুগ যুগ ধৰি নাৰীক বৈষম্যৰ বলি, বঞ্চিত আৰু অৱদমিত কৰি আহিছে তাৰ ওপৰতে এক চমু আলোকপাত কৰাৰ প্ৰয়াস কৰা হৈছে ।\nযোৱা কিছু দশক ধৰি বিশ্বৰ বিভিন্ন দেশৰ ৰাজনীতিত এক অভাৱনীয় পৰিৱৰ্তন দেখা গৈছে । মধ্য প্ৰাচ্যৰ কেইবাখনো দেশ, বাংলাদেশ, পাকিস্তান, আফগানিস্তান আদি দেশত বলপূৰ্বক ভাৱেই হওঁক অথবা কৌশলপূৰ্ণ ভাৱেই হওঁক জনসাধাৰণৰ ওপৰত ইছলামিক শাসন ব্যৱস্থা জাপি দিয়া হৈছে । তাৰ ফলস্বৰূপ সেই দেশসমূহৰ জনজীৱনে মধ্যযুগীয় শাসন ব্যৱস্থাৰ অধীনত ন্যূনতম স্বাধীনতাৰ সৈতে জীৱন নিৰ্বাহ কৰিব লগা হৈছে । সবাতোকৈ অধিক ভুক্তভোগী হৈছে সেই দেশ সমূহৰ নাৰী সকল যাৰ পৰা সকলো স্বাধীনতা কাঢ়ি নিয়া হৈছে আৰু পৰাধীনতাৰ শিকলিৰ বান্ধোনত ন্যূনতম মানৱীয় অধিকাৰৰ পৰা বঞ্চিত হৈ দ্বিতীয় শ্ৰেণীৰ নাগৰিক ৰূপে খোজে খোজে নিৰ্যাতনৰ বলি হৈ জীবন কটাবলৈ বাধ্য হৈছে । অৱশ্যে ভাৰতৰ দৰে ধৰ্মনিৰপেক্ষতাৰ শ্লোগান গোৱা দেশ সমূহতো নাৰী সম্পূৰ্ণৰূপে স্বাধীন আৰু নিৰাপদ নহয় । যদিও সংবিধানত নাৰীক সম-মৰ্যদা আৰু সম-অধিকাৰ দিয়াৰ কথা উল্লেখ আছে তথাপিতো ধৰ্মীয় কু-সংস্কাৰে আৱৰি ৰখা সমাজ ব্যৱস্থাবোৰত কিন্তু ইয়াৰ প্ৰতিফলন হোৱা দেখা নাযায় । যেতিয়াই কোনো ধৰ্মৰ ঋণাত্মক দিশ সমূহৰ কথা কোৱা হয় তেতিয়া প্ৰায়েই একেটা প্ৰতিক্ৰিয়া পোৱা হয় যে সেই ধৰ্মটোৰ প্ৰকৃত আদৰ্শ যথেষ্ট উদাৰ আৰু প্ৰগতিশীল মানুহেহে ব্যৱহাৰিক ক্ষেত্ৰত ইয়াৰ ৰূপ সলনি কৰে । সেইদৰে নাৰীৰ স্বাধীনতাৰ ক্ষেত্ৰটো সচৰাচৰতে দাবী কৰে যে তেওঁলোকৰ ধৰ্মইহে নাৰীক প্ৰকৃত স্বাধীনতা প্ৰদান কৰে। কিন্তু প্ৰায় প্ৰত্যেকটো ধৰ্মৰ ধৰ্মগ্ৰন্থসমূহ নাৰী-স্বাধীনতা বিৰোধী আৰু প্ৰতি-নাৰীবাদী নীতি-নিৰ্দেশনাৰে ভৰি আছে। তাৰেই এক আলোকপাত তলত কৰা হ'ল।\nপৃথিবীৰ প্ৰায় গোটেইকেইটা মূখ্য ধৰ্মত নাৰীক পুৰুষৰ তুলনাত নিম্নস্থানত আৰু পুৰুষৰ অধীন হিচাপে স্থান দিয়া হৈছে। সেই ধৰ্মকেইটাৰ ধৰ্মগ্ৰন্থসমূহ মতে নাৰীৰ ওপৰত পুৰুষৰ সৰ্বাংগীন অধিকাৰ থাকে কিন্তু পুৰুষৰ ওপৰত নাৰীৰ কোনো অধিকাৰ নাথাকে।\nবাইবেলত উল্লেখ আছে-\nঅৰ্থাৎ , পুৰুষ নাৰীৰ ওপৰত , যীশু পুৰুষৰ ওপৰত আৰু ভগৱান সকলোৰে ওপৰত, সেয়ে নাৰীয়ে পুৰুষ, যীশু আৰু ভগাবান সকলোকে পূজা কৰা উচিত ।\nকোৰাণত উল্লেখ আছে:-\nঅৰ্থাৎ , পুৰুষৰ নাৰীৰ ওপৰত অধিকাৰ থাকে, আল্লাহে এগৰাকীক আনগৰাকীৰ উৰ্ধত নিবৃষ্ট কৰিছে আৰু সেই নিমিত্তে ভাল নাৰী সদায়েই পুৰুষৰ বাধ্য আৰু কোনো নাৰীয়ে যদি বিদ্ৰোহ/প্ৰতিবাদ কৰে তেন্তে তেওঁক শাৰিৰীক শাস্তি দি হলেওঁ দমন কৰা উচিত ।\nঅ'ল্ড টেষ্টামেন্টত উল্লেখ থকা মতে পুৰুষ সদায়েই ভগৱানৰ ওচৰত কৃতজ্ঞ হোৱা উচিত নাৰী হিচাপে জন্ম নিদিয়াৰ বাবে।\nঅ'ল্ড টেষ্টামেন্টত উল্লেখ আছে - "“Women are for taking care of our children and protecting us from sin”.\nঅৰ্থাৎ, নাৰীক তেওঁলোকৰ(পুৰুষ) সন্তানক( সন্তানৰ ওপৰত থকা অধিকাৰৰ পৰাও নাৰীক বঞ্চিত কৰা হৈছে) চোৱা-চিতা কৰিবলৈ আৰু পাপৰ পৰা বচাবলৈ সৃষ্টি কৰা হৈছে ।\nকোৰাণত স্পষ্টকৈ উল্লেখ আছে যে ন্যায়িক, অৰ্থনৈতিক আদি সকলো ক্ষেত্ৰতেই নাৰী পুৰুষৰ আধা ।\nকোৰাণত উল্লেখ আছে:\nহিন্দু, বৌদ্ধ,খ্ৰীষ্টান,ইছলাম সকলো ধৰ্ম মতে নাৰীৰ আত্মাত চয়তানে বাস কৰে, নাৰী বিপদজনক ,সেয়ে পুৰুষে নাৰীক নিয়ন্ত্ৰণ কৰা উচিত। খ্ৰীষ্টান ধৰ্মত যৌনতাক দানৱীয় ৰূপত স্বীকৃতি দিয়া হয়। সেই ধৰ্মমতে নাৰীয়ে নিজকে কুমাৰী ৰূপত ৰাখি ভগৱানক সন্তুষ্ট কৰা উচিত। চেইন্ট থমাচ্ একুইনাচ'ৰ(St. Thomas Aquinas) মতে যৌনতা এক অক্ষমণীয় পাপ, মাৰ্টিন লুথাৰে যদিও আজীৱন কুমাৰীত্ব বাধ্যতামুলক নহয় বুলি কৈছিল তথাপিতো যৌনতাক স্বীকৃতি দিয়া নাছিল। নাৰীসকল জীৱনজুৰি কুমাৰী হৈ ৰোৱা উচিত যাতে নিজকে ভগৱানৰ ওচৰত সমৰ্পন কৰিব পাৰে। ইছলাম ধৰ্মমতে নাৰীয়ে পুৰুষৰ অধীনত বাধ্য হৈ জীৱন কটাই আল্লাহৰ পৰা পুণ্য অৰ্জন কৰিব পাৰে। অৰ্থাত সকলো ধৰ্মৰে এটাই বাৰ্তা যে পুৰুষে নাৰীক নিয়ন্ত্ৰণ আৰু দমন কৰিব আৰু নাৰীয়ে বাধ্য হৈ মানি যাব লাগিব।\nপ্ৰায় সকলো ধৰ্মৰ দৃষ্টিকোণৰ পৰা নাৰী পুৰুষৰ বাবে বংশবৃদ্ধি আৰু যৌন উপভোগৰ এক আহিলা । কোনো ধৰ্মতেই নাৰীৰ নিজৰ যৌনতাক গ্ৰাহ্য কৰা হোৱা নাই। ইছলাম ধৰ্ম এই বিষয়ত এখোপ চৰা। ইছলাম ধৰ্ম মতে নাৰীসকল পুৰুষ আৰু সমাজৰ বাবে এক ভয়াৱহ বিপদ, নাৰীয়ে নিজৰ যৌনতাৰ যোগেদি পুৰুষক বিপথে পৰিচালিত কৰিব পাৰে। সেয়েহে এই ধৰ্মত নাৰীৰ নিজস্ব যৌনতাক দমন কৰাৰ নিৰ্দেশ দিয়া হৈছে। কিন্তু আনহাতেদি পুৰুষে নিজৰ ইচ্ছা মতে চাৰিগৰাকীলৈকে বিয়া কৰোৱাব পাৰে আৰু অস্থায়ীভাৱে যিমান মন যায় সিমান বাৰ বিবাহ পাশত সোমাব পাৰে। যদিহে কোনো নাৰীয়ে কোৰান-নিৰ্ধাৰিত নিয়মৰ বাহিৰত যৌনতাক গ্ৰহণ কৰে তেন্তে সেই নাৰী 'ঝেনা'(ZENA) নামৰ এক অক্ষমণীয় পাপৰ ভাগী হয়, আৰু এই পাপৰ শাস্তি হ'ল - জীৱনজোৰা কাৰাবাস, অথবা মাটিত আধালৈকে পুতি তেঁওৰ ওপৰত শিলেৰে আক্ৰমণ কৰা। যিহেতু ইছলাম ধৰ্মত নাৰীক যৌনভাৱে বা অন্য দিশৰ পৰা বিপদজনক বুলি গন্য কৰা হয় সেই বাবে এই ধৰ্মত নাৰীক সকলোধৰনৰ ব্যক্তি-অধিকাৰৰ পৰা বঞ্চিত কৰা হৈছে। একমাত্ৰ পত্নী অথবা মাতৃৰ ভূমিকাৰ বাহিৰে অন্য সকলো ধৰনৰ সামাজিক অধিকাৰৰ পৰা নাৰীক আতৰত ৰখা হৈছে। হজৰত মহম্মদৰ মতে " যি পুৰুষ অথবা দেশক কোনো নাৰীয়ে শাসন কৰে সেই পুৰুষ বা দেশৰ কোনো বিকাশ নহয়", অৰ্থাৎ নাৰীৰ স্বাধীনতাক সীমাবদ্ধতাৰ মাজত ৰখা উচিত, ইয়াৰ এটা উপায় হিচাপে ইছলাম ধৰ্মত "হিজাব" বা "বোৰ্খা"ৰ প্ৰচলন কৰা হয়। "হিজাব" বা "বোৰ্খা"ৰ বাধ্যবাধকতাক লৈ ইছলাম ধৰ্ম মতে দিয়া এটা যুক্তি হল যে "যদিহে কোনো নাৰীয়ে নিজৰ শৰীৰৰ অংগ উন্মুক্ত কৰি ৰাখে তেন্তে তাৰ দ্বাৰা (নিজৰ অজ্ঞাতেই হওঁক লাগিলে) কোনো পুৰুষৰ দেহ-মনত যৌন বাসনা জাগ্ৰত হব পাৰে, যাৰ ফলত ব্যভিচাৰৰ সূত্ৰপাত ঘটিব পাৰে, সেয়ে নাৰীয়ে সদায়েই নিজকে "হিজাব" বা "বোৰ্খা"ৰ দ্বাৰা আবৃত কৰি ৰাখিব লাগে। বহুত কম লোকেহে জানে যে ইছলামত "হিজাব" বা "বোৰ্খা" পৰিধান নকৰা মহিলাক নগ্ন বুলিয়েই গন্য কৰা হয়। ইছলামিক শাসনৰ অধীনৰ ৰাষ্ট্ৰকেইখনৰ উপৰিও ইউৰোপতো কন-কন ইছলাম ধৰ্মীয় অভিভাৱক সকলে নিজৰ শিশু-কন্যা সকলকো হিজাব পিন্ধিবলৈ বাধ্য কৰে। ইছলাম ধৰ্মৰ অন্য এক ভয়ানক দিশ হল যে এই ধৰ্মত শিশু-কন্যাকো( ঋতুমতী হোৱাৰ আগতেই) বিয়া কৰোৱাৰ অনুমতি দিয়া হয়। কোৰানত চুৰা ৬৫:১, ৪ ত কোৱা হৈছে :- 65:1 O Prophet, when you [and the believers] divorce women, divorce them for their prescribed waiting—period and count the waiting—period accurately . . .4And if you are in doubt about those of your women who have despaired of menstruation, (you should know that) their waiting period is three months, and the same applies to those who have not menstruated as yet. As for pregnant women, their period ends when they have delivered their burden.\nকোৰানত আনকি অলপো সংকোচ নোহোৱাকৈ পুৰুষক নিজৰ পত্নীৰ ওপৰত শাৰিৰীক অত্যাচাৰ চলাবলৈ অনুমতি দিয়া হৈছে। চুৰা ৪:৩৪ ত উল্লেখ আছে :-4:34 . . . If you fear highhandedness from your wives, remind them [of the teaching of God], then ignore them when you go to bed, then hit them. If they obey you, you have no right to act against them. God is most high and great. আনকি হাদিছতেই উল্লেখ কৰা আছে যে হজৰত মহম্মদৰ সময়ত নতুনকৈ প্ৰৱৰ্ত্তন কৰা বিবাহ আইন ভালদৰে বুজি নোপোৱাৰ বাবেই বহু মহিলাই নিজৰ পতিৰ হাতত শাৰিৰীক ভাবে নিৰ্যাতিত হৈছিল। যিহেতু ইছলাম ধৰ্মত নাৰীক যৌনভাৱে বা অন্য দিশৰ পৰা বিপদজনক বুলি গন্য কৰা হয় সেই বাবে এই ধৰ্মত নাৰীক সকলোধৰনৰ ব্যক্তি-অধিকাৰৰ পৰা বঞ্চিত কৰা হৈছে। একমাত্ৰ পত্নী অথবা মাতৃৰ ভূমিকাৰ বাহিৰে অন্য সকলো ধৰনৰ সামাজিক অধিকাৰৰ পৰা নাৰীক আতৰত ৰখা হৈছে। হজৰত মহম্মদৰ মতে " যি পুৰুষ অথবা দেশক কোনো নাৰীয়ে শাসন কৰে সেই পুৰুষ বা দেশৰ কোনো বিকাশ নহয়", অৰ্থাৎ নাৰীৰ স্বাধীনতাক সীমাবদ্ধতাৰ মাজত ৰখা উচিত, ইয়াৰ এটা উপায় হিচাপে ইছলাম ধৰ্মত "হিজাব" বা "বোৰ্খা"ৰ প্ৰচলন কৰা হয়। "হিজাব" বা "বোৰ্খা"ৰ বাধ্যবাধকতাক লৈ ইছলাম ধৰ্ম মতে দিয়া এটা যুক্তি হল যে "যদিহে কোনো নাৰীয়ে নিজৰ শৰীৰৰ অংগ উন্মুক্ত কৰি ৰাখে তেন্তে তাৰ দ্বাৰা (নিজৰ অজ্ঞাতেই হওঁক লাগিলে) কোনো পুৰুষৰ দেহ-মনত যৌন বাসনা জাগ্ৰত হব পাৰে, যাৰ ফলত ব্যভিচাৰৰ সূত্ৰপাত ঘটিব পাৰে, সেয়ে নাৰীয়ে সদায়েই নিজকে "হিজাব" বা "বোৰ্খা"ৰ দ্বাৰা আবৃত কৰি ৰাখিব লাগে। বহুত কম লোকেহে জানে যে ইছলামত "হিজাব" বা "বোৰ্খা" পৰিধান নকৰা মহিলাক নগ্ন বুলিয়েই গন্য কৰা হয়। ইছলামিক শাসনৰ অধীনৰ ৰাষ্ট্ৰকেইখনৰ উপৰিও ইউৰোপতো কন-কন ইছলাম ধৰ্মীয় অভিভাৱক সকলে নিজৰ শিশু-কন্যা সকলকো হিজাব পিন্ধিবলৈ বাধ্য কৰে। ইছলাম ধৰ্মৰ অন্য এক ভয়ানক দিশ হল যে এই ধৰ্মত শিশু-কন্যাকো( ঋতুমতী হোৱাৰ আগতেই) বিয়া কৰোৱাৰ অনুমতি দিয়া হয়। কোৰানত চুৰা ৬৫:১, ৪ ত কোৱা হৈছে :- 65:1 O Prophet, when you [and the believers] divorce women, divorce them for their prescribed waiting—period and count the waiting—period accurately . . .4And if you are in doubt about those of your women who have despaired of menstruation, (you should know that) their waiting period is three months, and the same applies to those who have not menstruated as yet. As for pregnant women, their period ends when they have delivered their burden.\nআজি কিছুদিন পূৰ্বে "সত্যমেৱ জয়তে" নামৰ অনুস্থানটোত বহুল ভাৱে আলোচিত অথবা অনুস্কা শৰ্মা অভিনীত "NH-10" নামৰ বোলছবি খনৰ বিষয়বস্তু "সন্মান-হত্যা"( HONOUR KILLING) সন্দৰ্ভত যিকোনো সু-সভ্য ব্যক্তিৰ মনত প্ৰথমতে অহা স্বাভাবিক ধাৰণাটো হল যে ই এক বৰ্বৰ প্ৰথা, কিন্তু এইটোৱেই সত্য যে বিভিন্ন ধৰ্মৰ ধৰ্মগ্ৰন্থই এই প্ৰথাক নায্যতা প্ৰদান কৰি থৈছে। কোনো নাৰী যদি ধৰ্ষণ অথবা অন্য ধৰনৰ নিৰ্যাতনৰ বলি হব লগা হয় আৰু তাৰ বাবে সেই নাৰীগৰাকীৰ পৰিয়ালৰ যদি সন্মান হানি হয় তেন্তে কোনোধৰনৰ যুক্তি অবিহনে সেই নাৰীগৰাকী তাৰ বাবে দায়ী আৰু শাস্তিৰ যোগ্য বুলি কোৰানকে আদি কৰি কেইবাখনো অন্য ধৰ্মগ্ৰন্থত উল্লেখ আছে।\nকোনো ধৰ্মই কন্যা সন্তানক পুত্ৰ সন্তানৰ সমানে পৈত্ৰক সম্পত্তিৰ অংশিদাৰ হোৱাৰ অনুমতি নিদিয়ে। ইছলাম ধৰ্মমতে পুত্ৰ সন্তানে কন্যা সন্তানৰ দুগুনে পৈত্ৰিক সম্পত্তিৰ অংশিদাৰিত্ব পায়। কোৰানৰ চুৰা ৪:১১ ত উল্লেখ আছে The share of the male shall be twice that ofafemale\nইছলাম ধৰ্মৰ লগতে অন্য কেইবাটাও ধৰ্মৰ ধৰ্মগ্ৰন্থত নাৰীক যৌন দাসৰ অৱস্থিতিতহে ৰখা হৈছে। কোৰানৰ চুৰা (অধ্যায়) ২:২২৩ত কোৱা হৈছে :-Your women are your fields, so go into your fields whichever way you like .\nওপৰত আলোচনা কৰা বিভিন্ন ধৰ্মীয় দৃষ্টিকোণত নাৰীৰ অৱস্থানৰ পৰা এটা কথা স্পষ্ট হয় যে নাৰীজাতিক সকলো ধৰনৰ বৈষম্য অথবা বঞ্চনাৰ পৰা মুক্ত কৰিবলৈ যুঁজ দিবলৈ হ’লে প্ৰথমে যুঁজিব লাগিব বৰ্তমানেও প্ৰচলিত মধ্যযুগীয় ধৰ্মীয় চিন্তাধাৰাৰ বিৰুদ্ধে, আশা কৰো অন্তত নিজকে সভ্য আৰু আধুনিক বুলি দাবী কৰা সকলৰ এই বিষয়ত চকু মেল খাব।\nসমল উৎস - Women, Gender, and Religion - C A Clarck\n1 Comment : "ধৰ্ম আৰু নাৰী- (আৰহান ইনামূল)"\nঅতি সুন্দৰ প্ৰবন্ধ । আজিও সেই স্বাধীনতা আৰু মৰ্যদা নাৰিক আমি দিব পৰা নাই ।


বাঁহৰ চুঙাত পোৰা বড়া চাউলৰ জলপান (বন্দনা ডি. মজুমদাৰ) - সাহিত্য ডট অৰ্গ\nবাঁহৰ চুঙাত পোৰা বড়া চাউলৰ জলপান (বন্দনা ডি. মজুমদাৰ)\nশীত আৰু ভোগালীঃ বহুদিনৰ পাছত এইবাৰ শীত আৰু ভোগালীক একেলগে লগ পালো। কৰ্মসূত্ৰে অসমৰ বাহিৰত থকাৰ বাবে ভোগালী বিহুৰ যি আমেজ সেয়া বহুদিন পোৱা নাছিলো। এইবাৰো মাঘৰ বিহুৰ আগতেই অসম এৰি কাৰ্য্যস্থলীলৈ উভটি আহিলো যদিও ভোগালীৰ ভোগৰ প্ৰাচুৰ্য্য আগতীয়াকৈ বুটলি আহিছো। তিনিওটা বিহুৰ ভিতৰত মোৰ প্ৰিয়- শীতৰ এই ভোগালী বিহু। তাৰ কাৰণ কেইবাটাও: প্ৰিয় ঋতু লগতে এই সময়ত জুই পুৱাই বহি থকা আৰু মিঠা আলু, কাঠ আলু আদি পুৰি খোৱা। মোৰ মুখত শুনি শুনি মোৰ নবছৰীয়া ল’ৰাটোৰো ভোগালী বিহুৰ প্ৰতি এটা বিশেষ আকৰ্ষণ গঢ়ি উঠিছে। যদিও তাৰ এবাৰো এই বিহুৰ অভিজ্ঞতা হোৱা নাই। সেই কাৰণেই তাৰ স্কুলৰ দহদিনৰ শীতৰ বন্ধত ঘৰলৈ যাম বুলি শুনি শহুৰ দেউতাই ভোগালীৰ সকলোখিনি প্ৰস্তুতি আগতীয়াকৈ কৰি থৈছিল। ঘৰৰ মুকলি চোতালত বাঁহৰ খুঁটা পুতি কলপাতেৰে চালি দি\n( মোৰ ল’ৰাটোৰ ভাষাত “বানানা টেন্ট”) জুই পুৱাবলৈ অতি সুন্দৰ ব্যৱস্থা সাজু কৰি থৈছিল। গধূলি তাৰ তলতে বহি হেপাহ পলুৱাই উম্ আৰু ভোগ সকলোখিনি উপভোগ কৰিছিলো। শাহু মায়েও মাঘবিহুৰ সকলোবিধ পিঠা-পনা,জলপান অতি আটোমটোকাৰীকৈ ৰান্ধি খুৱাইছিল। ভোগালী বিহুৰ এবিধ আকৰ্ষনীয় জলপান হৈছে বাঁহৰ চুঙাত পোৰা বড়া চাউলৰ জলপান। এইবিধ জলপানৰ সোৱাদ হয়তো সকলো অসমীয়াৰে চিনাকী। বহুবছৰৰ পাছত খাই মই ইমান ভাল পালো যে এই বিষয়ে একলম নিলিখি নোৱাৰিলো। তলত এই জলপানৰ প্ৰণালীটো থূলমূলকৈ আগবঢ়ালো।\n১) বড়া চাউল ৫০০ গ্ৰাম ২) বাঁহৰ চুঙা (মধ্যমীয়া) ৪ টা\nপ্ৰণালীঃ বড়া চাউলখিনি ভালদৰে ধুই লৈ ৪/৫ ঘন্টা পানীত তিয়াই থৈ দিব লাগে। পাছত পানীৰ পৰা ভালদৰে টুকি লৈ সমান জোখত কাটি থোৱা বাঁহৰ চুঙাৰ ভিতৰত ভৰাব লাগে। তাত নিৰ্দিষ্ট পৰিমাণৰ পানী দি চুঙাটোৰ মুখখন কলপাত বা তৰা পাতেৰে ভালদৰে সোপা দি বান্ধিব লাগে। তাৰপাছত ধান খেৰৰ বা নাৰিকল পাতৰ জুইত দি ইলুটি সিলুটিকৈ লৰাই ভালদৰে পুৰিব লাগে। চুঙাৰ বাহিৰটো ক’লা পৰি যোৱা যেন দেখিলেই বুজিব লাগিব যে ভিতৰৰ বস্তুখিনি খোৱাৰ উপযোগী হৈ পৰিছে। এই চাউল গাখীৰ, দৈ বা ক্ৰিমৰ লগত গুড়ৰ সৈতে জলপান হিচাবে পৰিবেশন কৰিব পাৰে অথবা হাঁহৰ মাংসৰ সৈতেও এই চাউল বৰ সোৱাদ লগা হয়।\n← তোমালৈ এখন চিঠি (অমিতাভ মহন্ত)\nপিকনিকৰ বতৰত (জলী ৰুমী বৰা) →\nনেমুটেঙা পাতৰ সৈতে মোৱা আৰু দৰিকণা মাছৰ জোল — নমি ফুকন বৰা\nগাৰলিক ছিকেন – ৰূপলেখা দেৱী


২০০কোটিৰ জালিয়াতিৰ গোচৰ,এইবাৰ ব্যৱসায়ীৰ সৈতে অন্তৰংগ মুহূৰ্তৰ ছবিঃ পুনৰ বিতৰ্কত জেকলিন ফাৰ্ণাণ্ডেজ -\nHomeমনোৰঞ্জন২০০কোটিৰ জালিয়াতিৰ গোচৰ,এইবাৰ ব্যৱসায়ীৰ সৈতে অন্তৰংগ মুহূৰ্তৰ ছবিঃ পুনৰ বিতৰ্কত জেকলিন ফাৰ্ণাণ্ডেজ\nনতুন দিল্লীঃ সুকেশ চন্দ্ৰশেখৰৰ সৈতে প্ৰেমৰ সম্পৰ্ক আছিল বলীউড জেকলিন ফাৰ্ণাণ্ডেজৰ। বিগত সময়ছোৱাত সুকেশৰ অধিবক্তাই এনে দাবীয়েই কৰা পৰিল‌ক্ষিত হৈছিল। আৰক্ষীৰ চোকা দৃষ্টিৰ মাজতে এইবাৰ গোপন মুহূৰ্তৰ ছবি পোহৰলৈ আহিছে। ছবিখনত জেকলিনৰ সঙ্গীৰ মুখখন সম্পূৰ্ণৰূপে দেখাপোৱা নগ’লেও সেই মানুহজন সুকেশ চন্দ্ৰশেখৰ আছিল বুলি একাংশ সংবাদ মাধ্যমত প্ৰকাশ পাইছে। আনুমানিক সমীক্ষাত প্ৰকাশ পাইছে এই তথ্য। উল্লেখ্য যে, সুকেশ চন্দ্ৰশেখৰ আৰু তেওঁৰ পত্নী লীনা পালৰ বিৰুদ্ধে এটা ফাৰ্মাচিউটিকেল কোম্পানীৰ প্ৰাক্তন মালিক শিবেন্দ্ৰ সিং আৰু মালবেন্দ্ৰ সিঙৰ পৰিয়ালৰ বিৰুদ্ধে ২০০ কোটি টকাৰ প্ৰতাৰণাৰ অভিযোগ উত্থাপিত হৈছে।\nঅৱশ্যে, অভিনেত্ৰী জেকলিন ফাৰ্ণাণ্ডেজে অভিযুক্তৰ সৈতে উত্থাপিত সম্পৰ্কৰ গুঞ্জনক ভুৱা বুলি মন্তব্য কৰিছে। কিন্তু, শেহতীয়াকৈ প্ৰকাশিত ‘অন্তৰংগ’ মুহূৰ্তৰ ছবিবোৰে নতুন বিতৰ্কৰ উকমুকনিৰ সৃষ্টি কৰা পৰিলক্ষিত হৈছে। প্ৰকাশিত খবৰ অনুসৰি, সম্প্ৰতি ভাইৰেল হৈ পৰা ছবিখন চলিত বৰ্ষৰ এপ্ৰিল-জুন মাহৰ আশে-পাশে তোলা। অন্তৱৰ্তীকালীন জামিন পোৱাৰ পাছতে সুকেশ চন্দ্ৰশেখৰে ন্যায়িক জিম্মাৰ পৰা বাহিৰলৈ আহিছিল। অন্তৱৰ্তীকালীন জামিনৰ সময়ত জেকলিনৰে চাৰিবাৰ সাক্ষাত্ হৈছিল চন্দ্ৰশেখৰৰ। সুকেশে জেকলিনৰ বাবে এখন ব্যক্তিগত বিমানৰো ব্যৱস্থা কৰিছিল বুলি সদৰী কৰিছে প্ৰৱৰ্তন সঞ্চালকালয়ে।\n২০০ কোটি টকাৰ জালিয়াতিৰ গোচৰত অক্টোবৰ মাহতে জেকলিনক একাধিকবাৰ জেৰা কৰা হৈছিল। অভিনেত্ৰীগৰাকীৰ মুখপাত্ৰগৰাকীয়ে এক বিবৃতিযোগে সদৰী কৰিছিল যে, ‘জেকলিনক প্ৰৱৰ্তন সঞ্চালকালয়ে গোচৰটোৰ সাক্ষী হিচাপে মাতি পঠাইছিল। সেই বিবৃতি লিপিবদ্ধ কৰা হৈছে।’ পৰৱৰ্তী সময়ত বিচাৰিলে অনুসন্ধানকাৰী সংস্থাটোৰ সৈতে জেকলিনে সহযোগিতা কৰবি বুলিও প্ৰতিশ্ৰুতি দিছিল। পিছে ঘটনাই নিতৌ লৈছে নতুন মোৰ। কি হ’ব অভিনেত্ৰী জেকলিনৰ? তাকে লৈ যেন এক অন্তহীন কৌতুহলে বিৰাজ কৰিছে বলীউড এৰিণাত!\nPrevious articleশ্মশানলৈ গৈ থাকোতে ভয়ংকৰ অঘটন; ১৮ জনৰ মৃত্যু, গুৰুতৰভাবে আহত ৫\nNext articleমানৱ সভ্যতালৈ প্ৰত্যাহ্বান, পৃথিৱীত নতুন ভাইৰাছৰ উৎপত্তি\nবিয়া নোহোৱাকৈ এটি পুত্ৰৰ মাতৃ একতা কাপুৰ! বিয়া নোহোৱাৰ কাৰণ কি ক’লে একতাই?\nনিকে নিবিচাৰে প্ৰিয়ংকাই আঁতৰি যোৱাতো, ডিভ’ৰ্ছ বিতৰ্কক লৈ মুখ খুলিছে প্ৰিয়ংকাই


কাষ্ঠাহাৰী উঁই-পৰুৱাৰ পৰা মুক্তি — Vikaspedia\nকাষ্ঠাহাৰী উঁই-পৰুৱাৰ পৰা মুক্তি\nউঁই-পৰুৱা খাদক মানুহ ক’ত আছে?\nকেনেকৈ অনিষ্টকাৰী উঁই-পৰুৱাক নিয়ন্ত্ৰণ কৰোঁ?\n“গৰমকালি দুপৰীয়াৰ ভাগৰ এজাক বৰষুণৰ পাছত সন্ধ্যাৰ ফৰকাল বতৰটো উঁই-পৰুৱাৰ মিলনৰ বাবে অনুকূল হোৱাৰ পৰিপ্ৰেক্ষিতত হাজাৰ হাজাৰ পাখীযুক্ত উঁই পোহৰৰ উৎসৰ ফালে আকৰ্ষিত হয়। এনেদৰে উৰি আহি কোনো মাধ্যমত খুন্দা খাই পাখিবোৰ দেহৰ পৰা বিসংলগ্ন হ’লে এইবোৰে যোৰা পাতে। এনেদৰে উঁইৰ জাক উৰা সময়ত আন্ধাৰ কোঠা এটাত এচৰিয়া পানীৰ মাজভাগত কেৰাচিনৰ চাকি জ্বলাই বা জ্বলি থকা মম স্থাপন কৰিলে,-পোহৰৰ ফালে ধাৱিত হোৱা উঁইবোৰ চৰিয়াৰ পানীত পৰি, পাখিবোৰ তিতি যোৱাত, ইহঁত তাৰ পৰা আতৰিব নোৱাৰা হৈ পৰে। এনেধৰণে সংগ্ৰহ কৰা উঁই-পৰুৱাবোৰক গৰম টাৱাত ভাজিলে পাখিবোৰ শৰীৰৰ পৰা আতৰি যায়, তেতিয়া উঁইবোৰ চালনিৰে চালি পাখিবোৰৰ পৰা পৃথক কৰা হয়। তাৰ পাছত এই পাখিহীন উঁইক নহৰু-পিয়াজৰ সৈতে পটাত পিহিলেই হৈ পৰে এখন স্বাদযুক্ত চাটনি।”- যথেষ্ট পুষ্টি দ্ৰব্যযুক্ত উঁইক, ভোজন বিলাসী আৰু আমিষাহাৰীসকলে খাদ্যৰ ৰূপত নি:সংকোচে ব্যৱহাৰ কৰিব পাৰে।\nউঁই পৰুৱা বা বগা পৰুৱাৰ বিভিন্ন প্ৰজাতিৰ ভিতৰত Isoptera বৰ্গ আৰু Termitidae গোত্ৰৰ অন্তৰ্গত আৰু Odontotermes obesus আৰু Microtermes Obesi নামৰ প্ৰজাতিদ্বয় যথেষ্ট ক্ষতিকাৰক। “চেলুলজ” যুক্ত যিকোনো জীৱিত আৰু মৃত পদাৰ্থক উঁই-পৰুৱাই আক্ৰমণ কৰিব পাৰে। উঁই-পৰুৱাৰ লালটি গ্ৰন্থী সু-বিকশিত। খাদ্যনলীৰ পশ্চ্যাৎ অংশত ৰক্ষণাবেক্ষণ দিয়া কিছুমান সহজীৱি বেক্টেৰীয়াই, প্ৰস্তুত কৰা “চেলুলেজ” নামৰ উৎসেক্কে উঁইৰ প্ৰধান খাদ্য “চেলুলজ” পচন ঘটোৱাত সহায় কৰে। উঁই-পৰুৱাই মাটিৰ তলত ভেঁকুৰ উদ্যান প্ৰস্তুতিৰ দ্বাৰা হাফলুৰ আৰ্দ্ৰতা ৰক্ষা কৰাৰ লগতে ভেঁকুৰে ক্ষৰণ কৰা “লিগনিনেজ” নামৰ উৎসেচকে কাঠত থকা লিগনিন পচনত সহায় কৰে।\nচিত্ৰ(৪৮): উঁই-পৰুৱাৰ বিভিন্ন ভাগ-\nক) প্ৰজননক্ষম উঁই (পাখি মেলি থকা অৱস্থাত),\nখ) কৰ্ম্মী উঁই,\nগ) প্ৰজননক্ষম উঁই (পাখি জপাই থোৱা অৱস্থাত,\nঘ) “মেণ্ডিবুলেট” সৈন্য উঁই,\nঙ) “নেচ্যুট সৈন্য উঁই আৰু চ) অতিকায় ৰাণী”\nউঁইৰ হাফলুত কামৰ বিভাজন দেখা যায়। এইবিলাক তিনিভাগত বিভক্ত-কৰ্ম্মী, সৈন্য আৰু প্ৰজননক্ষম (ৰজা আৰু ৰাণী)উঁই-পৰুৱা।\nকিনো এই উঁই-পৰুৱাৰ তিনিটা ভাগ?\nনিষিক্ত কণীৰ পৰা সৃষ্টি হোৱা কৰ্ম্মী উঁই তেনেই সাধাৰণ খাদ্য খাই বৃদ্ধি হোৱাৰ বাবে নিশকটীয়া হয়। ৰাণীয়ে সৃষ্টি কৰা বহি: হৰ্মন “ফেৰমন” ৰ প্ৰভাৱত কৰ্ম্মীবোৰ প্ৰজনন ক্ষমতাহীন হয়। ৰজা-ৰাণীক খাদ্য যোগান ধৰাৰ উপৰিও, কণীবোৰৰ পৰা সুৰক্ষিত ভাৱে নতুন প্ৰজন্ম ফুটি ওলাবলৈ সহায় কৰে।\nসম্পূৰ্ণ হাফলুত থকা সৈন্য উঁইৰ সংখ্যা অতি বেছি ১০ শতাংশ আৰু এই খিনি সৈন্যই হাফলুৰ সুৰক্ষাৰ বাবে সদাজাগ্ৰত হৈ থাকে। ইহঁত দুই ভাগত বিভক্ত-\n১) “মেণ্ডিবুলেট” সৈন্য- পাম্প কৰি বিষ এৰি দিয়াৰ ব্যৱস্থা মুখৰ অগ্ৰভাগত থাকে।\nপ্ৰজননক্ষম ৰজা আৰু ৰাণী\nএইবোৰ পাখিযুক্ত। মাটিৰ পৰা প্ৰায় ০.৫ মিটাৰ তলত, হাফলুৰ মাজ ভাগত থকা ৰাজকীয় কোঠাত ৰজা আৰু ৰাণী থাকে। অনিষিক্ত কণীৰ পৰা ৰজা আৰু নিষিক্ত কণীৰ পৰা ৰাণীৰ সৃষ্টি হয়। ৰাণীবোৰ অদ্ভুত ধৰণেৰে শকত (আকৃতি ২-৩ ১-৩) হোৱাৰ বাবে আনবোৰতকৈ সম্পূৰ্ণ পৃথক হয়, Physiogastry ইয়াক বোলা হয়। উল্লেখযোগ্য যে, কিচুমান জনজাতীয় মানুহৰ বাবে ৰাণী হ’ল এবিধ সু-স্বাদু খাদ্য। গ্ৰীষ্মঋতুত পাখিযুক্ত ৰজা আৰু ৰাণীয়ে মিলনৰ বাবে ওপৰলৈ ওলাই আহে। পাছত ৰাণী মাটিৰ তলতলৈ গৈ দৈনিক গড়ে ৪০,০০০-৮০,০০০ কৈ ৫ বছৰ পৰ্য্যন্ত কণী পাৰিব পাৰে।\nআলোচনাৰ প্ৰথমাৰ্দ্ধৰ পৰা এইটো স্পষ্ট যে, উত্তৰ-পূৰ্বাঞ্চলৰ কিছুমান অভিজাত সম্প্ৰদায়ৰ মাজত খাদ্যৰ ৰূপত উঁই-পৰুৱা সমাদৃত। পৃথিৱীৰ বিভিন্ন দেশ বিশেষকৈ-এংগলা, উগাণ্ডা, বেলজিয়াম, জাইৰে, জিম্বাৱৱে, কেনিয়া, মালয়েছিয়া, থাইলেণ্ড, চীন, ফিলিপাইনচ্ আৰু ভাৰতৰ লগতে দক্ষিণ আমেৰিকাৰ জনজাতিসমূহৰ মাজত উঁই-পৰুৱা খাদ্য হিচাপে জনপ্ৰিয়। পাখিযুক্ত উঁইৰ ওপৰিও কিছুমান সম্প্ৰদায়ে সৈন্য উঁইকো পৰিৱেশনো কৰে। আচৰিতজনক কথাটো হ’ল-জাইৰেৰ সম্ভ্ৰান্ত লোকৰ বাবে উঁই-পৰুৱা এবিধ বিলাসী খাদ্য।\nচিন্তাৰ বিষয় এয়ে, উঁই-পৰুৱাই খাদ্য আহৰণৰ বাবে বিভিন্ন ধৰণৰ ফুল গছৰ উপৰিও কুঁহিয়াৰ, জলকীয়া, মটৰ আৰু ঘেঁহু আদি শস্যক আক্ৰমণ কৰে। তাৰোপৰি, ভূ-পৃষ্ঠৰ সংস্পৰ্শত থকা কাঠ-বাঁহৰ আচবাব, খুটা, জেওৰা আৰু ছা-প্ৰদায়ক বৃক্ষ আদিও ইয়াৰ কবলত পৰি নষ্ট হয়। অনিষ্টকাৰী উঁই-পৰুৱাক নিয়ন্ত্ৰণৰ বাবে তলৰ কৌশল কেইটা অবলম্বন কৰা প্ৰয়োজন:\n১) বিগত ঋতুৰ শস্য চপোৱাৰ পাছত ৰৈ যোৱা অৱশিষ্ট নৰা অংশ সম্পূৰ্ণকৈ আতৰাই পেলাব লাগে।\n২) উঁই হাফলু থাকিলে ভালকৈ চঁহাই ভাঙি পেলোৱা উচিত,\n৩) সম্পূৰ্ণকৈ পচন ঘটা জৈৱিক সাৰহে ব্যৱহাৰ কৰা উচিত আৰু\n৪) ৰাসায়নিক পদ্ধতিৰে নিয়ন্ত্ৰণৰ বাবে-\nক) নতুন উদ্যান বা বাগানত মাটিৰ ঢাপ নিৰ্মাণৰ সময়ত ০.২ শতাংশ শক্তি সম্পন্ন “লিণ্ডেন” ৰ ইমালছন প্ৰয়োগ কৰা দৰকাৰ। উদ্ভিদৰ গা-গছ অংশ উঁই-পৰুৱাৰ পৰা ৰক্ষা কৰিবৰ বাবে ১ শতাংশ শক্তি যুক্ত “লিণ্ডেন” ছটিওৱা উচিত। মূল অংশ ৰক্ষাৰ বাবে ০.৫ শতাংশ শক্তি সম্পন্ন “ক্ল’ৰ’পাইৰিফচ” বা “লিণ্ডেন” ক জলসিঞ্চনৰ সময়ত একেলগে ব্যৱহাৰ কৰা প্ৰয়োজন,\nখ) নতুন গৃহ নিৰ্মাণৰ সময়ত, ভেটিটো ০.৫ শতাংশ শক্তি সম্পন্ন “ক্ল’ৰ’পাইৰিফচ” বা “লিণ্ডেন” প্ৰতি বৰ্গ মিটাৰত ৫ লিটাৰ হিচাপত প্ৰয়োগ কৰা উচিত আৰু\nগ) উঁই-হাফলু নষ্ট কৰিবৰ বাবে ০.৫ শতাংশ শক্তি সম্পন্ন “ক্ল’ৰ’পাইৰিফচ” বা “লিণ্ডেন” ক প্ৰতি ঘন মিটাৰত ৪ লিটাৰ হিচাপত প্ৰয়োগ কৰা উচিত।\nতালিকা (১১): কেইবিধমান উঁই প্ৰজাতি আৰু বাদামৰ তুলনাত্মক পুষ্টিগত মানদণ্ড


ঢোল সম্ৰাট সোমনাথ বৰা ওজাৰে কাব্য নয়নীৰ কথোপকথন - বৌদ্ধিক বিচাৰ\nচ’ৰাঘৰ / অতিথি সম্পাদকৰ চ’ৰা / ঢোল সম্ৰাট সোমনাথ বৰা ওজাৰে কাব্য নয়নীৰ কথোপকথন\nএপ্ৰিল 17, 2017\tঅতিথি সম্পাদকৰ চ’ৰা, ঢোলবাদ্য বিশেষ মন্তব্য কৰক 603 দৰ্শন\nতিনি বছৰ বয়সৰ পৰাই ঢোলটোক আপোন কৰি লৈছিল “ঢোল সম্ৰাট” সোমনাথ বৰা ওজাই। বোকাখাতৰ গুৰ যোগনীয়া গাঁৱত ১৯৬৪ চনৰ ৬ ফেব্ৰুৱাৰীত জন্মগ্ৰহণ কৰা এই শিল্পীজনে আন্তঃৰাষ্ট্ৰীয় পৰ্যায়ত অসমৰ চেনেহৰ ঢোলটিক প্ৰতিষ্ঠা কৰিছে। তেখেতৰ সৈতে হোৱা কথোপকথনৰ সম্পাদিত ৰূপ ‘বৌদ্ধিক বিচাৰ’ৰ পাঠকৰ বাবে নিবেদন কৰিলো৷\n১. অসমৰ প্ৰাচীনতম লোকবাদ্য ঢোলৰ প্ৰতি আপুনি কেনেদৰে আকৰ্ষিত হ’ল? ঢোলবাদনৰ শিক্ষাগ্ৰহণ ক’ত, কেনেকৈ আৰম্ভ কৰিছিল?\nউত্তৰ : ঢোল অসমৰ প্ৰাচীনতম লোকবাদ্যই নহয়, পৃথিৱীৰ প্ৰাচীনতম লোকবাদ্যবোৰৰ ভিতৰত ঢোল অন্যতম। মই সৰুতে মঘাই ওজাৰ ঢোল বাদন বিহুৰ সময়ত ৰেডিঅ’ত শুনিছিলো৷ গুৱাহাটী আৰু ডিব্ৰুগড় আকাশবাণী কেন্দ্ৰৰ জৰিয়তে সেই ঢোলবাদন প্ৰচাৰ কৰা হৈছিল৷ সেয়া শুনি মই খুব ভাল পাওঁ । তেনেকৈয়ে একেবাৰে সৰুতে ঢোলৰ প্ৰতি আকৰ্ষিত হৈছিলো। মই বৌটিৰ (মাক বৌটি বুলি মাতো) লগত বিয়া খাবলৈ গৈছিলো৷ বিয়াত ওজাৰ ঢোলবাদন চাই থাকোঁ । আমাৰ ফালে বিয়াত ঢোল বজোৱাৰ এক পৰম্পৰা আছিল। ওজাই ঢোল বজোৱা দেখিলে মই আৰু টোপনি নাযাওঁ। ৰাতিপুৱালৈকে ঢোল বাদন চাই থাকিব পাৰিছিলো। তেতিয়াই মোৰ ঢোল শিকিবলৈ মন গৈছিল। আমাৰ ফালে এক প্ৰবাদ প্ৰচলন আছিল– “কলাই ওজাই ৰগৰ, মঘাই টোকৰ, ৰং ওজাই ৰংচং ,গগনৰ চাপৰ , নৰাম ওজাই ঘাট , মেথন ওজাৰ মাত ।” সেই কলাই ওজাৰ ঘৰ আমাৰ ঘৰৰ ওচৰতে ।মই হ’লো কলাই ওজাৰ শিষ্য। তেখেতৰ ওচৰতে ঢোলৰ প্ৰথম আদিপাঠ লৈছিলো অৰ্থাৎ মালিতা , চলনা, ধিন হিতা হাত, ঘুগুৰি বতাহ হাত এনেকৈ সৰু-সুৰা হাতখিনি তেখেতৰ ওচৰতে শিকিলোঁ। তাৰ পাছত আমাৰ গাঁৱৰ বিয়া এখনলৈ ঢোল বজাবলৈ দেৰগাঁৱৰ পৰা ধীৰেন ৰাজখোৱা ওজা আহিছিল। তেখেতৰ ভংগিমা, গায়কী আৰু উপস্থাপনৰ আৰ্হি মোৰ খুবেই ভাল লাগিল৷ পিছদিনা ৰাতিপুৱা তেখেতক আমাৰ ঘৰলৈ মাতি নিলো । ক’লো–‘দাদা মোক ঢোল বজাবলৈ শিকাব নেকি? মোৰ ঢোল শিকিবলৈ বৰ মন।’ তেখেতে ক’লে– ‘ঠিক আছে। মই এটা পৰীক্ষা ল’ম। সেই পৰীক্ষাত উত্তীৰ্ণ হ’লে মই শিকাম। মোক এসপ্তাহৰ ভিতৰত বস্তু এটা মুখস্থ দিব লাগিব।’ তাৰ পাছত আকৌ ক’লে–‘নহয় আজি মই থাকিম। কাইলৈ যামগৈ। যোৱাৰ আগত তুমি যদি মুখস্থ দিব পাৰা, মই তোমাক ঢোল শিকাম।’ সেয়া আছিল ছঅৰা বাদ্য বুলনি। সেই ছঅৰা বাদ্যবুলনিত ছঅৰা হাত আছে আৰু ছঅৰা বাদ্য আছে। গতিকে সেই ছঅৰা বাদ্যবুলনি খন মোক লিখি ল’বলৈ দিলে। তাৰপাছত আমাৰ ঘৰত তেখেতে চাহ জলপান খাই থাকোতে মই ক’লো, মোৰ মুখস্থ হৈ গ’ল। মই মুখস্থ গাই দিলো। তেতিয়া ক’লে–‘ তোমাক সঁচাই শিকাম। তুমি মোৰ তালৈ যাব লাগিব।’ তেখেতৰ ঘৰ দেৰগাঁৱত। দেৰগাঁৱৰ মোৰ সম্পৰ্কীয় এঘৰত থাকি আৰু তেখেতক গুৰু মানি ঢোল শিকিছিলো। নৰাম ওজাৰ তেলটুপি হাতখন বৰ বিখ্যাত বুলি শুনি তেখেতৰ ঘৰতো তিনি চাৰি দিন থাকি তেলটুপি হাত শিকিছিলো। ৰত্ন পাঠক ওজাই মঘাই ওজাৰ দৰে খুব ধুনীয়াকৈ বতাহ চৰাই হাতখন বজায় ।তখেতৰ ঘৰত দুৰাতি থাকি বতাহ চৰাই হাত শিকিছিলো। আকৌ সৰুপথাৰলৈ গৈ মেথুন কোঁৱৰ ওজাৰ লগত থাকি ‘ভাৰত স্বাধীন হাত’ শিকিছিলো। মঘাই ওজাই গাইছিল ‘পূবেদি ওলালে ৰঙাকৈ বেলিটি, পশ্চিমত মাৰিলে বুৰ , সৰুপথাৰ চহৰত ৰেলগাড়ী পৰিলে, কুশলক ধৰিলে চোৰ।” সেই কুশল কোঁৱৰৰ নাতিয়েক মেথুন কোঁৱৰ ওজাৰ ওচৰত তেনেকৈ শিকিছিলো। আমাৰ গাঁৱৰে ধনেশ্বৰ শইকীয়া নামৰ ওজা এজন আছে। তেখেতৰ ওচৰতো দুই এটা বস্তু শিকিছিলো। পদেশ্বৰ দোৱনীয়া নৰ্মালত খুব নাম কৰা ওজা। তেখেতৰ পৰা কিছুমান শিকিলো। আমাৰ গাঁৱলৈ হিত ওজা বুলি এজন ওজা আহিছিল। আচল নাম হিতেশ্বৰ হাজৰিকা। তেওঁ ঢোলত বজাইছিল– ‘উৰি গ’ল বতাহ, ধৰি আন বতাহ, পুৰি চাওঁ বতাহ’৷ এই ধৰণেই মই শিক্ষা আৰম্ভ কৰিলো ।\n২. আপুনি গণিত বিষয়ত উচ্চ শিক্ষা গ্ৰহণ কৰিছে৷ এনে এক বিষয়ত অধ্যয়ন আৰু ঢোল বাদন চৰ্চা সমান্তৰালভাবে আগবঢ়াই নিওঁতে অসুবিধাৰ সন্মুখীন হৈছিল নেকি ?\nউত্তৰ : অলপ অসুবিধা নোহোৱা নহয়। কিন্তু মই কষ্ট কৰিছিলো। প্ৰথমে মই ডাক্তৰ হ’ম বুলি জীৱবিজ্ঞানক মুখ্য বিষয় হিচাপে লৈছিলো। গণিতক ঐচ্ছিক হিচাপে লৈছিলো ।কিন্তু মেডিকেলত বিশেষ ভাল নহ’ল। তাৰ পাছত পদাৰ্থ বিজ্ঞানত অনাৰ্চ ল’ম বুলি ভাবিছিলো। তেতিয়া মই গোলাঘাট ডি আৰ কলেজত পঢ়িছিলো। প্ৰিন্সিপাল ছাৰ ড০ মোহিনী মোহন শইকীয়া ছাৰে মোক মাতি নি ক’লে–‘তই ঢোল বজাই ঘূৰি ফুৰ। তই কেতিয়া প্ৰক্টিকেল কৰিবি ? গতিকে তই ফিজিক্সত অনাৰ্চ ল’ব নালাগে, গণিততে ল’।’ তেতিয়া আমাৰ ডিপাৰ্টমেন্ট হেড শৰৎ বৰা ছাৰক মাতি আনি ক’লে– ‘ল’ৰাটোক অলপ চাই মেলি দিব।’ মোক ক’লে–‘তই নোটবিলাক ভালকৈ লিখি অন্ততঃ ভালকৈ অনুশীলন কৰিলেই হৈ যাব। প্ৰেক্টিকেল নকৰিলেও হ’ব। গতিকে তই গণিততে ল’।’ সেইবুলি কোৱাৰ পাছত মই গণিতত অনাৰ্চ লৈছিলো। মই আচলতে ঢোলটো দুটা কথাৰ কাৰণে কান্ধত তুলি লৈছিলো। এক নম্বৰ কথা হ’ল, ঢোলটো জাতীয় বাদ্য। ঢোলে এটা জাতিক প্ৰতিনিধিত্ব কৰিছে। ঢোল বাদ্যটো সাংঘাতিক ধৰণৰ। ঢোলৰ শব্দ ৰাতি তিনি মাইল চাৰি মাইল দূৰলৈ গুছি যায়। দুই নম্বৰ কথা হ’ল, গণিত শাস্ত্ৰৰ ফৰ্মূলাবোৰ মই যদি ঢোলটোত প্ৰয়োগ কৰো, তেতিয়াহ’লে ঢোলটোৱে কথা ক’ব। আমি শুনিছিলো যে আমাৰ ওজা সকলে যিবিলাক হাত বজায়, হাত বজাওতে পালচ বজায় । হাতৰ পালচত মুখে যি কয়, তাকে কয়।\n৩. আপুনি ঢোলবাদ্যক আন্তঃৰাষ্ট্ৰীয় পৰ্য্যায়ত চিনাকি কৰি দিবলৈ সক্ষম হৈছে। অসমৰ বাহিৰে কোন কোন ঠাইত আপুনি অনুষ্ঠান পৰিবেশন কৰিছে ?\nউত্তৰ : মই ভাৰতবৰ্ষৰ মুখ্য নগৰ দিল্লী, মাদ্ৰাজ, মুম্বাই, কলকাতা, এলাহাবাদ, লক্ষ্ণৌ আদিৰ লগতে বহু ঠাইত ঢোল বজাইছো। ভাৰতক প্ৰতিনিধিত্ব কৰি বিদেশৰ ২৪ খন দেশত ঢোল বজাবলৈ, বিহু মাৰিবলৈ সক্ষম হৈছো। সাত সাগৰ তেৰ নদীৰ সিপাৰৰ সপোনপুৰী আমেৰিকালৈ যাবলৈ সক্ষম হৈছো।এটা ডাঙৰ কথা কওঁ, যিটো অপ্ৰিয় সত্য। সকলোৱে মঘাই ওজাক বিদেশলৈ যোৱা প্ৰথম ঢুলীয়া ওজা বুলি কয়। কিন্তু, তেওঁ বিদেশলৈ প্ৰথম যোৱা নাছিল। মই যিটো স্বীকৃতি পাব লাগে, সেয়া মোক দিয়া নাই।অসমীয়া জাতিয়েও দিয়া নাই। মঘাই ওজাই যেতিয়া যোৰহাটত ঢোল বজাইছিল, তেতিয়া শান্তা প্ৰসাদ , হেমাংগ বিশ্বাস , বলৰাজ সাহানি, ভূপেন হাজৰিকাই গণনাট্য সংঘৰ উদ্যোগত ওজাক মস্কোলৈ নিবলৈ সকলোখিনি যো-জা কৰিলে। মঘাই ওজা কলিকতাত গৈ আছিল।ভূপেন দাই ভিছাৰ কাম কৰিলে। পাছপোৰ্টৰ কাম কৰি থাকোঁতে মঘাই ওজাৰ ঘৰলৈ মনত পৰিল। ক’লে, “মোৰ ঘৰত পকা ধানে ৰিঙিয়াই মাতিছে। ল’ৰা ছোৱালী কেইটালৈ মনত পৰিছে। ভূপেন মই এতিয়া নাযাওঁ। পিছে পৰেহে এবাৰ যাম। এতিয়া মই ঘৰলেহে যাম। গতিকে মোক যেনে-তেনে ঘৰত থৈ আহাগৈ।” সেই তেতিয়াই ভূপেন দাই তেওঁক ঘৰলৈ পঠিয়াই দিলে। তাৰ পিছত তেওঁ নৰিয়াত পৰিল। ডিব্ৰুগড় মেডিকেলত থাকি শেষ নিশ্বাস ত্যাগ কৰিলে। আমিও শুনিছিলো আৰু ভাবিছিলো যে মঘাই ওজা মস্কোলৈ গৈছিল, ৰাচিয়াত ঢোল বজাইছিল। এই গোটেই কথাখিনি মই ২০০৯ চনত জানিছিলো৷ সেই বছৰ দক্ষিণ কোৰিয়াত বিশ্ব সংগীত কলা প্ৰতিযোগিতা অনুষ্ঠিত হৈছিল ।ইয়াত পৃথিৱীৰ ৫৬ খন দেশে অংশগ্ৰহণ কৰিছিল, য’ত আমেৰিকা, লণ্ডন, চীন আদিৰ দৰে দেশেও যোগ দিছিল। তেতিয়া মই প্ৰথম হৈছিলো। প্ৰথমজন ভাৰতীয় হিচাপে স্বৰ্ণপদক পালো৷ তাত পৃথিৱীৰ সাতখন দেশৰ বিচাৰকে এটা কথা কৈছিল– যদি পৃথিৱীৰ শ্ৰেষ্ঠ সংগীত বাদ্য আছে, সেয়া হ’ল ইণ্ডিয়াৰ ড্ৰাম (মানে অসমৰ ঢোল)। মই তাৰ পৰা অহাৰ পাছত ভূপেন দালৈ ফোন কৰিছিলো। ভূপেন দাই মোৰ খবৰটো শুনি আনন্দ পাইছিল আৰু কৈছিল– ‘মই তোমাক আশীৰ্বাদ কৰিছো। তোমাক শুভেচ্ছা জনাইছো ।ভগৱানে মংগল কৰক। তুমি অসমৰ নাম বিদেশত উজলাবলৈ সক্ষম হ’লা। মই চেষ্টা কৰিছিলো মঘাই ওজাক বিদেশলৈ নিবলৈ। কিন্তু মঘাইৰ সেই আশা পূৰণ নহ’ল। কাৰণ, মঘাই ওজাই ‘ঘৰত পকা ধানে ৰিঙিয়াই মাতি আছে, ল’ৰা-ছোৱালী কেইটালৈ মনত পৰিছে’ বুলি ৰাছিয়ালৈ যোৱাৰ পূৰ্বে ঘৰলৈ গুচি আহিল। ’\n২০০৭ চনত ভাৰত চৰকাৰে আমেৰিকাত ইনক্ৰিডিবোল ইণ্ডিয়াৰ ‘সৃষ্টি’ বুলি এক উৎসৱ পাতিছিল। সংগীত নাটক একাডেমী আৰু ভাৰত চৰকাৰৰ যোগেদি মই নিৰ্বাচিত হৈছিলো। আমি দহজনীয়া এটি দলে তাত ঢোল আৰু বিহুৰ অনুষ্ঠান কৰিছিলো।তেনেকৈ লণ্ডন, জাৰ্মানী (ৱৰ্ল্ড টি ফেচটিভেল), ৰাচিয়া, দক্ষিণ আফ্ৰিকা, ফিলিপাইনছ, থাইলেণ্ড, কম্বোদিয়া, ইণ্ডোনেছিয়া, বাংলাদেশ আদি ভাৰতৰ বাহিৰৰ বহু ঠাইলৈ গ’লো। ২০১১ চনত চাৰ্ক সন্মিললৈ গৈছিলো। ভাৰতক প্ৰতিনিধিত্ব কৰি শ্ৰেষ্ঠ ভাৰতীয় দল হিচাপে স্বীকৃতি পাইছিলো। মই গুৱাহাটী বিশ্ববিদ্যালয়ত পঢ়ি থাকোঁতে আমি ১৯৮৫ চনত থাইলেণ্ডলৈ(বেংকক) নিমন্ত্ৰিত হৈছিলো। তাত আমি ঢোল বজাওঁতে তেওঁলোক আচৰিত হৈছিল। তেওঁলোকৰ থাইলেণ্ডতো আছে ঢোল, কিন্তু আমাৰটোতকৈ আকাৰত ডাঙৰ। তেওঁলোকে আমাৰ সৰু ঢোলটো দেখা পাই মৰমতে চুমাও খাইছিল। আমি ছোভিয়েট ৰাচিয়ালৈ গৈছিলো ১৯৮৭ চনত। সেই সময়ত ‘ছোভিয়েট দেশ’ আলোচনী অসমত চলিছিল। ‘ছোভিয়েট দেশ’ত আমাৰ গোটেই দলটোৰ ফটো ভাগে ভাগে দিছিল। মই মস্কোৰ লেলিন ষ্টেডিয়ামত উদ্বোধনী অনুষ্ঠানত একেলগে ১৫ টা ঢোল বজাইছিলো। তেতিয়া ৰাচিয়ান সাংবাদিকসকলে মোক বেৰি ধৰি মোৰ ঢোলটো ফালি চাব বিচাৰিছিল। কৈছিল–‘ইমান সাংঘাতিক ধৰণেৰে ঢোলে কথা কোৱা আমি প্ৰথম দেখিছো। ঢোলটোত কিবা ইলেক্ট্ৰনিক সঁজুলি সুমুৱাই থোৱা আছে নেকি ?’ মই কৈছিলো, ইয়াত একো ইলেক্ট্ৰনিক বস্তু নাই। এইটো সাধাৰণ এটা কাঠৰ ঢোল আৰু চামৰাৰে তৈয়াৰ কৰা হৈছে। তেওঁলোকে ইফালে জোকাৰি সিফালে জোকাৰি ঢোলটো ফালি চাব বিচাৰিছিল। তেতিয়া মই হাতে-ভৰিয়ে ধৰি কৈছিলো যে আমি এমাহ দিন ৰাছিয়াত ঢোল বজাবলৈ আছে। যাবৰ সময়ত আপোনালোকক লগ পালে মই ঢোলটোকে দি থৈ যাম। তেওঁলোকে কৈছিল “আছামাকি বিহু খাৰাচ’ , আছামাকি বিহু ওচেন খাৰাচ’ মানে অসমৰ বিহু সুন্দৰ , অসমৰ ঢোল অতি সুন্দৰ। আমি যিমান বাৰ বিদেশলৈ গৈছো, সঁচাকৈয়ে বহুত আদৰ পাইছো। কিন্তু অসমতহে আদৰ নাপাওঁ। এসময়ত ঢুলীয়া ওজা বা ঢোলে চাওলুং চ্যুকাফাৰ দেশত ৰাজকীয় মৰ্যাদা পাইছিল। এতিয়া অসমত বিহু সন্মিলনীয়ে ঢুলীয়া ওজাক গুৰুত্ব নিদিয়ে।পশ্চিমীয়া বাদ্যযন্ত্ৰ বজোৱা শিল্পীসকলক লৈহে ব্যস্ত থাকে। কাৰোবাক তিনিলাখ টকা, কাৰোবাক আঢ়ৈ লাখ টকা দিয়ে।কিন্তু ঢুলীয়া ওজা এজন বা বিহুৱা দল এটাক ৫০ হাজাৰ টকা দিবলৈ মন নকৰে।\n৪. গণশিল্পী মঘাই ওজাৰ জীৱন আৰু ঢোল বাদনে আপোনাক নিশ্চয় প্ৰভাৱান্বিত কৰিছে। তেখেতৰ সংস্পৰ্শলৈ আহিছিল নেকি ?\nউত্তৰ : মই এদিনেই সংস্পৰ্শলৈ আহিছিলো, ১৯৭৩ চনত। আমাৰ ঘৰ হ’ল বোকাখাতৰ কুৰুৱাবাহীত। আমাৰ ওচৰতে বৰচাপৰি নামৰ এখন চাহবাগিছা আছে। এই বৰচাপৰি চাহবাগিছালৈ মঘাই ওজা আহিব বুলি শুনিলো। মোৰ সৰু দাদাৰ সখীয়েক দেবেন শৰ্মাই মোক ঘৰলৈ আহি ক’লে–“ভাইটি আজি মঘাই ওজা আহিব। ব’লা, তোমালোকে অলপমান ঢোল বজাই দেখাবা। মঘাই ওজাই ভাল পাব।” আমি তেনেই সৰু সৰু। মই তেতিয়া ষষ্ঠ শ্ৰেণীলৈ পাইছো। মঘাই ওজাই ঢোল বজাবলৈ আহিব, মোৰ চাবলৈ খুবেই মন গ’ল। আমি চাইকেলত ডাবোল উঠি আহিলো। আমাৰ ওচৰৰে বলো শইকীয়াই মোৰ লগত ঢোল বজাবলৈ আহিল ।তেওঁলোকৰ কাৰ্যসূচী ভালকৈ হৈ আছে। তাৰ মাজতে আমাৰ ঢোল বাদনটো দহ মিনিটৰ কাৰণে দেবেন দাই অনুৰোধ কৰি সুমুৱাই দিলে। যেনে তেনে ৯ মান বজাত বজাবলৈ পালো। মঘাই ওজাই আৰু এঘণ্টা বা দেৰঘণ্টাৰ পাছত ঢোল বজাব।তেওঁক ওচৰতে এঘৰ মানুহৰ ঘৰত থাকিবলৈ দিছিল। ঢোলৰ মাত শুনি তেওঁ তাৰ পৰা গুচি আহিলে। মোৰ ঢোলবাদন দেখা পাই মঞ্চৰ পিছফালৰ পৰা উঠি আহিল। উঠি আহি ক’লে–‘মোৰ কান্ধত থাকে ঢোলৰ বোজা, মোকে কয় মঘাই ওজা৷ মই অলপ পাছতে ঢোল বজাম। কিন্তু মই এই সৰু ল’ৰা হালে ঢোল বজোৱা দেখি বৰ সন্তোষ পাইছো। মই আশীৰ্বাদ কৰিছো, এওলোকে যাতে মোতকৈও নাম কৰিব পাৰে।’ এইবুলি মোৰ মূৰত সোঁহাতখন আৰু পালি জনৰ মূৰত বাওঁহাতখন থৈ আশীৰ্বাদ দিলে। তেওঁৰ আৰ্শীবাদ পাই মনত বহুত আনন্দ লাগিল। তাৰপাছত অকনমান বজাই আমি সামৰিলো। মঘাই ওজাই যেতিয়া ঢোল বজালে, তেতিয়া তেওঁৰ হাতখনকে চাই চাই মই টোপনিত ঢলি পৰিলো৷ প্ৰথম অলপমান বস্তু অৰ্থাৎ খৰচনা ,মালিতা , ৰাগ গোৱা দেখিয়েই মই আচৰিত হ’লোঁ। তেওঁৰ ওচৰত শিকাৰ বহুত হেঁপাহ আছিল। কিন্তু, যাতায়তৰ অসুবিধাৰ বাবেই তেওঁৰ ওচৰত ঢোল শিকা নহ’ল৷\n৫. ওজা আৰু ঢুলীয়া এই দুয়োটা শব্দৰ যথেষ্ট পাৰ্থক্য আছে নিশ্চয়। এই বিষয়ে অলপ ক’ব নেকি ?\nউত্তৰ : ওজা আৰু ঢুলীয়া দুয়োৰ মাজত পাৰ্থক্য আছে। এতিয়া বহুত ঢুলীয়াই ওজা বা আন্তঃৰাষ্ট্ৰীয় ঢুলীয়া ওজা বুলি লিখিবলৈ ল’লে। তেওঁলোক কিমান দূৰ আন্তঃৰাষ্ট্ৰীয় পৰ্যায়ৰ নাজানো। আজি বাতৰি কাকতত দেখিছো হীৰকজ্যোতি শৰ্মা আন্তঃৰাষ্ট্ৰীয় ঢুলীয়া ওজা বুলি লিখিছে। তেওঁ হাত পাঁচখনো শিকা নাই ভালকৈ। মোৰ ওচৰলেও আহিছিল। তেনেকুৱা বহুত ঢুলীয়া আছে।ওজা হ’লে ২৪ খন লেখৰ হাত, ২৪ বাদ্য জানিব লাগিব। তিনিখন লেখৰ বুলনি আছে। সেইবিলাক সম্পূৰ্ণ জনাৰ পাছত গুৰুৱে ওজা উপাধি দিয়ে বা চৰকাৰেও এটা সময়ত ওজা উপাধি দিয়ে। মই চৰকাৰীভাৱে ওজা উপাধি পাইছিলো ১৯৮১ চনত। অসম চৰকাৰৰ সাংস্কৃতিক পৰিক্ৰমা বিভাগে গোটেই অসমৰ ওজাসকলৰ মাজত প্ৰতিযোগিতা পাতিছিল। প্ৰথম, দ্বিতীয়, তৃতীয় তিনিজনৰ লগতে তিনিজনক নিচুকনি পুৰষ্কাৰ হিচাপে মুঠ ছজনক ওজা উপাধি দিয়ে। মই গুৰুৰ পৰাও পাইছিলো। গতিকে ঢুলীয়া হ’ল সেইসকল, যিসকলে বিহুৰ চেও বজায়। দুই এখন হাত শিকাজন ঢুলীয়া। তেওঁক কেতিয়াও ওজা নকয়।\n৬. ২০১২ চনত সাংস্কৃতিক মহাসভাই ‘ঢোল সম্ৰাট’ আৰু ২০০৮ চনত শিল্পগ্ৰাম উৎসৱত ‘কলাসন্মান’ উপাধিৰে আপোনাক বিভূষিত কৰা হৈছে। এনে আৰু সন্মান আছে চাগৈ, আমি নজনাকৈ৷ সকলোখিনি আমি জানিবলৈ পালে কৃতজ্ঞ হ’ম ।\nউত্তৰ : মই ১৯৭৮ চনত গোলাঘাটৰ ডি আৰ কলেজৰ পৰা ডিব্ৰুগড় বিশ্ববিদ্যালয় আন্তঃমহাবিদ্যালয় সংগীত প্ৰতিযোগিতাত ঢোল বজাই সোণৰ পদক পাইছিলো, ৪৩ খন কলেজৰ ভিতৰত। সোণৰ পদক পোৱাৰ পিছত যেতিয়া আমি কলেজলৈ আহিলো, তেতিয়া মোৰ কাৰণে এদিন গোটেই কলেজ হাফ দিছিল। কলেজৰ পথাৰতে মোক ঢোল বজাবলৈ দিছিল । ড০ মোহিনী মোহন শইকীয়া ছাৰে সকলো শিক্ষক আৰু ছাত্ৰ ছাত্ৰীৰ লগত সহমত প্ৰকাশ কৰি প্ৰথম বাৰৰ বাবে মোক “লোকবাদ্য বিশাৰদ” উপাধি দিছিল। মই যিমানবোৰ লোকবাদ্য অৰ্থাৎ টোকাৰী, বীণ, পেঁপা , ঢোল , নেগেৰা , খোল আদি আছে, সকলো বজাবলৈ শিকিছো আৰু ভালকৈ বজাব পাৰো। তাৰ পাছত ১৯৮১ চনত অসম চৰকাৰে সদৌ অসম ঢুলীয়া ওজা প্ৰতিযোগিতা পাতিছিল। তাত মই প্ৰথম হৈছিলো। তেতিয়াৰ দিনত ১০০০ টকা পুৰস্কাৰ আৰু ওজা উপাধি দিছিল। তেতিয়াৰ পৰা মই সোমনাথ বৰা আৰু ব্ৰেকেটত ওজা লিখো। ১৯৮৩ চনত অসম চৰকাৰে নাজিৰাৰ নাট্য মন্দিৰত সদৌ অসম ঢোলবাদন প্ৰতিযোগিতা পাতিছিল।তাতো মই প্ৰথম হৈছিলো। তেতিয়াও ওজা উপাধি দিয়াৰ লগতে মহাৰাষ্ট্ৰলৈ লৈ গৈছিল টুনি দাই (টংকেশ্বৰ শইকীয়া, প্ৰয়াত হিতেশ্বৰ শইকীয়াৰ সৰু ভাতৃ)। মহাৰাষ্ট্ৰত যেতিয়া মেঘে গৰজা হাত আৰু ৰেল চলোৱা হাত বজাইছিলো, তেতিয়া মহাৰাষ্ট্ৰৰ সাংস্কৃতিক বিভাগৰ মন্ত্ৰীয়ে মোক ‘ঢোলৰ যাদুকৰ’ উপাধিৰে বিভূষিত কৰিছিল ১৯৮৪ চনত ।১৯৮২ চনত এচিয়ান গেমছত প্ৰথমবাৰ অসমীয়াই অংশগ্ৰহণ কৰাৰ সুবিধা পাইছিল। নৱম এচিয়ান গেমছ দিল্লীত হৈছিল। মই ছয় মিনিটৰ বাবে ওজা ঢোল বজাবলৈ পাইছিলো।প্ৰয়াত আনন্দ মোহন ভাগৱতী ছাৰকো মই ১৯৮১ চনৰ পৰা গুৰু মানিছিলোঁ।মঘাই ওজাৰ কিছুমান তত্ত্ব তেখেতে মোক দিছিল। সেই ভাগৱতী ছাৰেই এচিয়ান গেমছলৈ পঠিয়াইছিল। তাত মই ঢোল বজোৱা শুনি তেতিয়াৰ অসমৰ ৰাজ্যপাল প্ৰকাশ মেহগুপ্তাই স্বৰ্ণ পদক দিছিল। সেইটো আমাৰ কালচাৰেল এফেয়াৰচৰ কাৰ্যালয়ত আছে। তাৰ পাছত ২০০৮ চনত শিল্পগ্ৰাম উৎসৱত ৰাজস্থানৰ পৰা “কলাসন্মান” পাইছিলো। সেইবছৰেই অসমৰ বিভিন্ন দল-সংগঠনে মিলি বিভিন্নজন ব্যক্তিক অসমৰ ৰাজ্যপালৰ হতুৱাই “জেমচ অৱ আচাম ” উপাধি দিছিল মাছখোৱা প্ৰকল্পত। মই সেই উপাধি পাইছিলো। ২০১২ চনত সাংস্কৃতিক মহাসভা, অসমে মোক “ঢোল সম্ৰাট” উপাধি দিছিল৷ মেঘালয়ৰ ৰাজ্যপাল ৰঞ্জিত শেখৰ মুছাহাৰী ছাৰৰ পৰা যোৰহাট জিলা পুথিভঁৰালত এই সন্মান গ্ৰহণ কৰিছিলো । আমাৰ গোলাঘাট বিহু সন্মিলন সমিতিয়ে মোক “ধনশিৰী উপত্যকা ” বঁটা দিছিল।সেই সন্মানৰ লগতে তেখেতসকলে “ঢোলৰ ৰজা ” উপাধি দিছিলে ।\n৭. সম্প্ৰতি এই সংস্কৃতিৰ প্ৰতি ৰাইজৰ সঁহাৰি কেনে বুলি অনুভৱ হয় আপোনাৰ ? অসমৰ লোকসংস্কৃতি আৰু লোকবাদ্য সমূহৰ প্ৰসাৰৰ বাবে আমি কেনেধৰণৰ কাৰ্যপন্থা হাতত ল’ব পাৰোঁ ?\nউত্তৰ : এতিয়া এই সংস্কৃতিৰ প্ৰতি ৰাইজৰ সঁহাৰি বৃদ্ধি হৈছে, কিন্তু চৰকাৰৰ সঁহাৰি সিমান নাই। চৰকাৰে খেলা-ধুলাৰ ক্ষেত্ৰত যি দৰে নাম কৰাসকলক বঁটা-বাহনেৰে, পইচা পাতিৰে সহায় কৰি থাকে, তেনেকৈ লোকশিল্পীসকলক নকৰে। আমাৰ ছাত্ৰ সংগঠনবোৰে অনবৰতে কিবা কিবি পাতি থাকে। মাজে সময়ে দুই এটা কৰ্মশালাও পাতে৷ কিন্তু ঢুলীয়া ওজা শিল্পীসকলক, বিহুৱা শিল্পী সকলক কাহানিবা বঁটা এটা দি পাইছেনে ? সংগীত নাটক একাডেমীয়ে কাৰোবাক যদি বঁটা দিয়ে, তেওঁলোকে মাতি নি গৰু বিহুৰ দিনা ধুমধামেৰে দিয়ে। মই দক্ষিণ কোৰিয়াত বিশ্ব সংগীত প্ৰতিযোগিতাত শ্ৰেষ্ঠ ভাৰতীয় হৈ আহিলো। মই সেইটো সীমাত নপৰিলো বোলে। তাৰমানে তেওঁলোকে ভাৰতৰ সংগীত নাটক একাডেমীত বঁটা পোৱা সকলকহে যোগ্য বুলি ভাবে। মই ভাৰতক প্ৰতিনিধিত্ব কৰিছিলো বুলি প্ৰমাণ পত্ৰ আৰু মেডেল কেইটা বুকুত বান্ধি লৈ ফুৰিব লাগিছিল! চৰকাৰেও মোৰ বাবে একো কৰা নাই। মাত্ৰ সেইসময়ত মুখ্যমন্ত্ৰী মহোদয়ে অসম চৰকাৰৰ পৰা দহলাখ টকা এটা দিলে। মোৰ প্ৰমোচন হ’ব বুলিও ক’লে ।মই গণিতত এম এচ চি কৰা মানুহ, কলেজত চাকৰি কৰা হলে বহুত টকা দৰমহা পালোহেঁতেন। মোৰ লগৰসকল আই এ এছ বিষয়া, আই পি এছ বিষয়া, কলেজৰ অধ্যক্ষ এতিয়া। মই কিন্তু ঢোলটোৰ কাৰণে এইখিনি ত্যাগ কৰিছো। অসমৰ ৰাইজে কিমান স্বীকৃতি দিয়ে মই নাজানো। আজিলৈকে সংগীত নাটক একাডেমী বঁটাৰ কাৰণে অসম চৰকাৰে মোৰ নামটো পঠোৱা নাই বা অসমৰ যিসকল সংগীত নাটক একাডেমীৰ সদস্য হয়, তেওঁলোকে মোৰ নামটো কাহানিও জোৰ দি কোৱা নাই।\nবিভিন্ন লোকবাদ্যসমূহ প্ৰসাৰৰ বাবে মাজতে শ্ৰীমন্ত শংকৰদেৱ কলাক্ষেত্ৰই আগ-ভাগ লৈছিল। ১৯৯৯ চনত শ্ৰীমন্ত শংকৰদেৱ কলাক্ষেত্ৰৰ জন্ম হৈছিল। জন্মলগ্নৰে পৰা মই জড়িত আছিলো। গৌতম শৰ্মাৰ দিনত ২০০০ চনৰ পৰা আমি তাত এটা কৰ্মশালা কৰিছিলো, অসমৰ বিভিন্ন ঠাইৰ বিহুৱা-বিহুৱতী সকলক শুদ্ধ ৰূপত বিহু নাচ শিকাবৰ কাৰণে। সেই সময়ত জয়কান্ত গন্ধীয়া, ড০ নোমল গগৈ, ডিম্বেশ্বৰ গগৈ, দীনেশ গগৈ, বিপুল চেতিয়া ফুকন , হেম বুঢ়াগোহাঁই আদি কৰি বিভিন্ন অভিজ্ঞ ব্যক্তিসকলে এই ল’ৰা-ছোৱালীসকলক শিকাইছিল। কিন্তু, এতিয়া সেইবোৰ নোহোৱা হ’ল। এতিয়া কলাক্ষেত্ৰত অকল বেপাৰ। কলাক্ষেত্ৰৰ পথাৰত কৰ্মশালা কৰিবলৈ হলেও প্ৰতিদিনে বহুত টকা দিব লাগে। কলাক্ষেত্ৰ কলাক্ষেত্ৰ হৈ থকা নাই, এতিয়া ধনৰ ক্ষেত্ৰ হৈছে ।গতিকে এই কথাখিনি দৃষ্টিগোচৰ কৰিলো। শিল্পী আৰু ৰাইজলৈ মোৰ পৰামৰ্শ নহয়, অনুৰোধ যে ল’ৰা-ছোৱালীক শিক্ষাটো দিবই লাগিব, সেয়ে অসমীয়া সংস্কৃতিটোকো জানিবলৈ দিয়ক। আজি কালি ৯৯% পাই ষ্টেণ্ড কৰাজনক বৰ আদৰ-সাদৰ কৰে, কিন্তু তেওঁ অসমীয়া ভাষাটোকে ভালকৈ ক’ব নোৱাৰে। আপোনালোকৰ ল’ৰা-ছোৱালীক ইংৰাজী মাধ্যমত পঢ়ুৱাওক, কিন্তু অসমীয়া ভাষাটো শিকিবলৈ দিয়ক। আমি অসমীয়া, নহওঁ দুখীয়া বুলি গপত গংগাটোপ হৈ থাকিলে নহ’ব। আমাৰ ভাষা-সংস্কৃতিক আগুৱাই নিব লাগিব। নহলে অসমীয়া কৃষ্টি জীয়াই নাথাকিব ।\nপূৰ্বৱৰ্তী লেখা নৱাকাশৰ ছবি\nপৰৱৰ্তী লেখা এপ্ৰিল সংখ্যাৰ সম্পাদকীয়\n17 ঘণ্টা ago\nজানুৱাৰী 1, 2017\t9,059


সাংবাদিক অৰ্ণৱ গোস্বামীৰ নিৰাপত্তা নিশ্চিত কৰিবলৈ উদ্ধৱ থাকৰেক অনুৰোধ মুখ্য মন্ত্ৰী সোণোৱালৰ\nগুৱাহাটী , November 11, 2020 1:44 pm\nআত্মহত্যাৰ বাবে প্ৰৰোচিত কৰাৰ অভিযোগত গ্ৰেপ্তাৰ কৰা ৰিপাব্লিক টিভিৰ মুখ্য সম্পাদক অৰ্ণৱ গোস্বামীৰ জীৱনলৈ সংশয় আহিছে। এই কথা তেওঁ নিজেই প্ৰকাশ কৰিছিল।\nইয়াৰ পিছতে আজি অসমৰ মুখ্য মন্ত্ৰী সৰ্বানন্দ সোণোৱালে গোস্বামীৰ নিৰাপত্তা নিশ্চিত কৰাৰ বাবে মহাৰাষ্ট্ৰৰ মুখ্য মন্ত্ৰী উদ্ধৱ থাকৰেক অনুৰোধ জনাইছে।\nমুখ্য মন্ত্ৰী সোণোৱালে আজি তেওঁৰ টুইটাৰত এই কথা প্ৰকাশ কৰিছে।\nসোণোৱালে এই বুলি কৈছে যে গোস্বামীৰ পৰিয়ালৰ অনুৰোধ মৰ্মে তেওঁ থাকৰেক এই অনুৰোধ জনাইছে।\nTalked to Maharashtra CM Shri Uddhav Thackeray ji and requested him for adequate security arrangements for renowned journalist Arnab Goswami. I talked to him as Mr. Goswami’s family members approached me and intimated that there is not enough security provided to him. @OfficeofUT\nউল্লেখ্য যে, সাংবাদিক গোস্বামীৰ মোমায়েক অৰ্থাৎ অসম চৰকাৰৰ মন্ত্ৰী সিদ্ধাৰ্থ ভট্টাচাৰ্যৰ অনুৰোধত মুখ্য মন্ত্ৰী সোণোৱালে উদ্ধৱ থাকৰেৰ সৈতে এই বিষয়ত আলোচনা কৰা বুলিও চৰ্চা লাভ কৰিছে।\nউল্লেখ্য যে গোস্বামীক আৰক্ষীয়ে নিজৰ জিম্মাত বিচাৰি আদালতত আবেদন জনাইছিল যদিও আলিবাগ সত্ৰ আদালতে অৰ্ণৱ গোস্বামীক ১৪ দিনৰ ন্যায়িক জিম্মালৈহে প্ৰেৰণ কৰে।\nআৰক্ষীয়ে নিজৰ জিম্মাত নোপোৱাৰ বাবেই আৰক্ষীয়ে তেওঁৰ ওপৰত অত্যাচাৰ চলোৱা বুলি অভিযোগ উত্থাপন কৰিছে অভিযুক্ত সাংবাদিক গৰাকীয়ে।\n“মই ভাৰতৰ জনতাক জনাব খুজিছো যে মোৰ জীৱনলৈ ভাবুকি আহিছে। তেওঁলোকে কয় যে অধিবক্তাৰ সৈতে কথা পাতিব নোৱাৰিব। মোক অত্যাচাৰ কৰা হৈছে। মোৰ আৰক্ষী জিম্মাৰ আবেদন আদালতে খাৰিজ কৰিলে। তেওঁলোকে মোক মুকলি হৈ অহাটো বিচৰা নাই। আজি পুৱাও মোক চোচৰাই আনিছে।” ৰিপাব্লিক টিভিয়ে সম্প্ৰচাৰ কৰা বাতৰিত অৰ্ণৱ গোস্বামীয়ে এইদৰে কোৱা দেখা যায়।\nউল্লেখ্য দেওবাৰে অৰ্ণৱ গোস্বামীক আলিবাগৰ পৰা তাল’জা কাৰাগাৰলৈ স্থানান্তৰ কৰা হয়।\nএখন আৰক্ষীৰ বাহনত তাল’জা কাৰাগাৰলৈ নি থকাৰ সময়তে খিৰিকীৰেদি অৰ্ণৱ গোস্বামীয়ে চিঞৰি চিঞৰি এইদৰে কোৱা দেখা যায়।\nউল্লেখ্য যে, যোৱা বুধবাৰে আলিবাগ সত্ৰ আদালতে অৰ্ণৱ গোস্বামীৰ জামিন আবেদন নাকচ কৰি ১৪ দিনৰ ন্যায়িক জিম্মালৈ প্ৰেৰণ কৰিছিল।\nইয়াৰ পিছতে বিতৰ্কিত সাংবাদিক গৰাকীক আলিবাগৰ পৰা তাল’জা কাৰাগাৰলৈ স্থানান্তৰ কৰা হয়।\nইফালে সাংবাদিক গৰাকীয়ে চিঞৰি চিঞৰি উচ্চতম ন্যায়ালয়ক তেওঁৰ জামিন মঞ্জুৰ কৰিবলৈও আবেদন কৰা দেখা যায়।